Kinnitatud Setomaa Vallavolikogu

…..2019 määrusega nr …

**Setomaa valla arengukava**

**2019-2028**

**2019**

**Sisukord**

[Sissejuhatus 3](#_gjdgxs)

[1. Setomaa valla üldiseloomustus 3](#_30j0zll)

[1.1 Asend ja piirid 3](#_1fob9te)

[1.2 Rahvastik 3](#_2et92p0)

[2. SWOT analüüs ja visioon 3](#_tyjcwt)

[2.1 SWOT analüüs 3](#_3dy6vkm)

[2.2 Visioon aastaks 2027 3](#_1t3h5sf)

[3. Valla juhtimine 3](#_4d34og8)

[3.1 Juhtimine ja kommunikatsioon 3](#_2s8eyo1)

[3.2 Külaliikumine ja kaasamine 3](#_3rdcrjn)

[4. Majandus 3](#_lnxbz9)

[4.1 Maakasutus ja planeeringud 3](#_35nkun2)

[4.2 Ettevõtlus 3](#_44sinio)

[4.3 Turism 3](#_1y810tw)

[4.4 Innovatsioon, teadus- ja arendustegevus 3](#_1ci93xb)

[5. Loodus- ja elukeskkond 3](#_qsh70q)

[5.1 Teed, kergliiklusteed, ühistransport 3](#_3as4poj)

[5.2 Energeetika 3](#_49x2ik5)

[5.3 Elamu- ja kommunaalmajandus 3](#_3o7alnk)

[5.4 Loodus- ja keskkonnakaitse ning jäätmemajandus 3](#_32hioqz)

[5.5 Heakord 3](#_41mghml)

[5.6 Korrakaitse ja turvalisus, riigipiir 3](#_3fwokq0)

[6. Kultuur, sport ja vaba aeg 3](#_2u6wntf)

[6.1 Kultuurikorraldus ja kultuuriasutused 3](#_19c6y18)

[6.2 Seto kultuur 3](#_2lwamvv)

[6.3 Õigeusk 3](#_206ipza)

[6.4 Sport 3](#_1egqt2p)

[6.5 Vaba aeg 3](#_sqyw64)

[7. Sotsiaalvaldkond 3](#_1rvwp1q)

[7.1 Sotsiaalhoolekanne 3](#_4bvk7pj)

[7.2 Lastekaitse 3](#_3q5sasy)

[7.3 Tervishoid 3](#_34g0dwd)

[7.4 Tööhõive ja tööturuteenuste kättesaadavus 3](#_2iq8gzs)

[8. Haridus 3](#_4h042r0)

[8.1 Üldharidus 3](#_2w5ecyt)

[8.2 Noorsootöö, noortekeskused 3](#_pkwqa1)

[8.3 Huviharidus ja huvitegevus 3](#_2nusc19)

[8.4 Seto keele ja kultuuri õpe 3](#_2250f4o)

LISA 1 Investeeringute kava

LISA 2 Eelarvestrateegia

**Sissejuhatus**

Setomaa valla arengukava 2018–2027 eesmärk on määratleda valla pikaajalised strateegilised eesmärgid ja tegevussuunad. Setomaa valla arengukava 2018–2027 ühendab haldusreformi käigus ühinenud Setomaa valdade arengueeldused ning arengukava elluviimisega soovib vald tõsta ühinenud valdade elanike ühtekuuluvustunnet, parandada elukvaliteeti ja saada atraktiivseks piirkonnaks nii elanikele, ettevõtjatele kui ka turistidele. Setomaa valla arengukava 2018–2027 sündis valdkonna ekspertide, volikogu liikmete ja komisjonide, vabaühenduste, ettevõtjate, vallarahva ja teiste osaliste koostöös ning põhjalike arutelude tulemusel.

Setomaa valla volikogu algatas valla arengukava koostamise 30.05.2019. Setomaa vallavalitsus, hallatavate asutuste juhid ning valdkonna eest vastutavad spetsialistid kaasajastasid võrreldes eelmise perioodiga erinevate valdkondade arvandmeid ning investeeringutega seotud tegevusi.

~~Arengukava oli avalikul väljapanekul 02.07.–31.07.2018 valla kodulehel, valla teeninduspunktides ja raamatukogudes. Arengukava avalik arutelu toimus 15.08.2018 Värskas.~~

**1. Setomaa valla üldiseloomustus**

**1.1 Asend ja piirid**

Setomaa vald moodustati 2017. aastal haldusreformi käigus Mikitamäe, Meremäe ja Värska valla ning Misso valla Luhamaa nulga (Hindsa, Koorla, Kossa, Kriiva, Leimani, Lütä, Mokra, Määsi, Napi, Pruntova, Põrstõ, Saagri, Tiastõ, Tiilige, Toodsi, Tserebi külad) liitmisel. Setomaa vald asub Võru maakonnas ning piirneb põhjast ja läänest Räpina, Rõuge ja Võru vallaga. Idast piirneb Setomaa vald Vene Föderatsiooniga ning see on ühtlasi Eesti ja Euroopa Liidu idapiiriks. Setomaa vallas on üks alevik – Värska – ning 155 küla, neist suurimad on Mikitamäe, Meremäe ning Obinitsa.

**Joonis 1. Setomaa valla asendiplaan.**




**1.2 Rahvastik**


1. jaanuari 2019. a seisuga oli haldusreformi järgses Setomaa vallas Statistikaameti andmetel 3280 elanikku**[[1]](#footnote-1),** valla pindala on 463,10 km² ja asustustihedus on 7,1 elanikku km² kohta.

Setomaa valla rahvastiku paiknemisest on väljavõte joonisel 2. Selle järgi on hästi näha, kuidas looduslikud olud tekitavad maa-alad, kus elavad väga üksikud inimesed, ja mõned punktid, kuhu rahvastik on koondunud pisut tihedamalt. Selline elukohtade jagunemine seab raskendavad tingimused ka kohalike ja riigi teenuste kättesaadavusele ja korraldamisele.

**Joonis 2. Setomaa valla rahvastiku paiknemine 2017. aastal. Allikas: Statistikaamet.**




Setomaa valla elanikest 1555 on naised (47%) ja 1725 mehed (53%) (joonis 3).

**Joonis 3. Setomaa valla rahvastikupüramiid 2019. a 1. jaanuari seisuga. Allikas: Statistikaamet[[2]](#footnote-2).**

Positiivne on suhteliselt suur pereloomise eas olevate 20–35-aastaste hulk, meeste ja naiste jaotus on aga ebavõrdne. 25–65 aastaste seas on meeste ülekaal suur, eriti suur on vahe 25–35-aastaste seas. 70-aastaste ja vanemate vanusegruppides tekib naiste ülekaal. Kõige suuremad vanuserühmad nii meeste kui naiste osas on vanuses 50–54 ja 55–59. Samas 5–19-aastaste vanusegruppide osakaal on oluliselt väiksem. Noorte ja laste vanusegrupid on oluliselt väiksemad kui tööealiste vanusegrupid. Samas on viimased 19 aastat laste osakaal olnud suhteliselt stabiilne.

Haldusreformi käigus moodustati Meremäe, Mikitamäe ja Värska valla ühinemise teel uus haldusüksus nimega Setomaa vald. Lisaks kolmele nimetatule ühines Setomaa vallaga ka üks osa endisest Misso vallast – Luhamaa nulk. Statistilised andmed avaldatakse teatava viibega. Seetõttu on käesoleva analüüsi aluseks enamasti 2017. a haldusreformi eelse haldusjaotuse järgi esitatud andmed. See tähendab, et kui ei ole eraldi teisiti välja toodud, siis on Setomaa valla hetkeolukorra kirjeldamisel kasutatud kolme varasema valla (Meremäe, Mikitamäe ja Värska valla) andmete summat. Selliste kaudsete andmete kasutamine ei muuda üldisi trende ja ei ole väga suure osakaaluga. Seda tõestab ka joonis 4, kus 1. jaanuari 2017. a andmetele toetudes on võrreldud omavahel rahvaarvu kolmes haldusreformi eelses vallas kokku ja uues haldusreformi järgses Setomaa vallas. 2017. aasta 1. jaanuari seisuga oli kolme valla elanike arv kokku 3248. Haldusreformi järgse Setomaa valla elanike arv oli samal ajal 3390. See tähendab, et Misso vallast liitus Setomaa vallaga piirkond, kus elas Statistikaameti andmetel 2017. aasta 1. jaanuari seisuga 142 inimest. See moodustab 4,2 protsenti valla elanikest.


**Joonis 4. Rahvaarv (arvestades rännet) haldusreformi eelselt Meremäe, Mikitamäe ja Värska valdades kokku aastatel 2013–2017 ning Setomaa vallas aastatel 2017–2019. Allikas: Statistikaamet[[3]](#footnote-3).**

****

2000. aastatel on rahvastik praeguse Setomaa valla piirides pidevalt vähenenud. Sarnane trend on iseloomulik kõigile Eesti suurematest keskustest kaugemal asuvatele piirkondadele. Suhteliselt suur elanike arvu kasv 1. jaanuariks 2016. aastal on tingitud metoodika muutusest. Võrreldes 2016. aasta tulemusi 2017. ja 2018. aasta näitajatega ei saa väita, et elanike arv kasvaks.

Rahvastiku vähenemise põhjuseks on negatiivne iive. 2008–2018 on Setomaa valla loomulik iive olnud pidevalt negatiivne (joonis 5). Viimastel aastatel on loomulik iive olnud vähem negatiivne, 2017. aastal on see näitaja aga taas suuremas miinuses (-42).

**Joonis 5. Loomulik iive haldusreformi eelselt Meremäe, Mikitamäe ja Värska valdades aastatel 2008–2016 ning Setomaa vallas 2017-2018. a. Allikas: Statistikaamet.**

****

Tabelis 1 on välja toodud sünnid, surmad ja iive Setomaa vallas aastatel 2008–2018. Sel perioodil on kuuel aastal sündinud 23–27 last aastas, 2010. ja 2013. a oli sündide arv tunduvalt väiksem ning 2011. ja 2016. a on sünde olnud oluliselt rohkem (ka iive on neil aastatel kõige lähemal nullile). 2008. aastal registreeriti Setomaal 83 surma, edaspidi on surmade arv aastas olnud langustrendis. Vaadeldava perioodi viimasel kahel aastal, 2015. ja 2016. a, on surmade arv langenud alla 60, mis on viimase kümne aasta väikseim number. Samas 2017. aastal, kui arvestatud on kogu haldusreformi järgse Setomaa valla rahvastikku, on surmade arv kasvanud.

**Tabel 1. Sünnid, surmad ja iive haldusreformi eelselt Meremäe, Mikitamäe ja Värska valdades aastatel 2008–2016 ning Setomaa vallas 2017-2018. a. Allikas: Statistikaamet.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** | **2014** | **2015** | **2016** | **2017** | **2018** |
| **Sünnid** | 25 | 25 | 20 | 40 | 34 | 17 | 27 | 26 | 40 | 23 | 30 |
| **Surmad** | 83 | 93 | 67 | 66 | 75 | 80 | 64 | 56 | 51 | 65 | 66 |
| **Iive** | -58 | -68 | -47 | -26 | -41 | -63 | -37 | -30 | -11 | -42 | -36 |

**2. SWOT analüüs ja visioon**

**2.1 SWOT analüüs**

|  |  |
| --- | --- |
| **TUGEVUSED** | **NÕRKUSED** |
| * Tugev identiteet ja elav pärimuskultuur * Setomaa tuntus ja hea maine * Puhas ja rikkalik loodus * Mahepõllumaade suur osakaal * Võimekad eestvedajad, aktiivsed inimesed * Kõrge ettevõtlusaktiivsus * Tuntud suurettevõtted * Asukoht Euroopa Liidu välispiiril * Ülesetomaalised katusorganisatsioonid * Atraktiivsed suursündmused * Religioon kogukonnaühendajana | * Taristu mahajäämus * Lagunenud hoonete rohkus * Elanike passiivsus ja ükskõiksus * Tööjõupuudus * Madalad sissetulekud * Laste ja noorte eagrupi väiksus * Vähene keskkonnateadlikkus * Osade elanikegruppide vähene kaasatus |
| **VÕIMALUSED** | **OHUD** |
| * Vanad tühjad hooned * Lämmijärve kasutamine veeturismiks * Maavarad (mineraalvesi, ravimuda) * Inimressurss, keda pole veel kaasatud * Piiriäärne asukoht * Mahetoodangu nõudluse kasv * Taastuvenergia arenemine * Kaugtöö võimaluste paranemine | * Liigne sõltuvus toetustest * Rahvastiku vähenemine * Riiklik regionaalpoliitika * Liigne koormus keskkonnale |

23.05.2018 toimunud Setomaa valla arengukava mõttetalgutel hinnati SWOT analüüsiga Setomaa valla hetkeolukorda. Setomaa valla tugevused on seotud ennekõike omanäolise kultuuriruumi, rikkaliku looduskeskkonna ning võimekate eestvedajatega, kellel on piirkonna arendamisel pikaajalised kogemused. Samuti on Setomaal üle Eesti hea maine. Nimetatud tugevused aitavad leevendada Setomaa valla nõrkusi, mis on sarnased ülejäänud Eesti ääremaadega – taristu mahajäämus, Eesti keskmisest madalamad sissetulekud, rahvaarvu vähenemine ning elanike passiivsus ja vähene kaasatus. Hea maine, piirkonna selge kultuuriline eripära ja tugevad juhid aitavad turundada Setomaad kui head elukeskkonda ning leevendada nõnda peamist nõrkust – rahvaarvu vähenemist. Nõrkuste leevendamiseks ja piirkonna ettevõtluse arendamiseks saab kasutada ära ka Setomaa valla võimalusi: piiriäärset asukohta, pikka rannajoont, kaugtöövõimaluste arengut ja kohalikke maavarasid. Setomaa valla ohtudena käsitleti võimalikke negatiivseid arenguid, mis võivad piirkonda mõjutada, kuid mille üle vallal puudub kontroll. Ohtudena nimetati liigset sõltuvust toetustest, keskkonnareostuse ohte, rahvastiku vähenemist ja riikliku regionaalpoliitika ebasoodsat arengut. Kõige reaalsem oht, rahvastiku vähenemine, on samas ka sisemine nõrkus ning enamik valla arendustegevusi on suunatud selle ohu maandamiseks – vajalike teenuste tagamine kohapeal, ettevõtluse toetamine, kultuurielu edendamine ja omakultuuri väärtustamine, et kujundada Setomaast suurepärane elukeskkond ning atraktiivne turismisihtkoht.

**2.2 Visioon aastaks 2028**

**Aastal 2028 on Setomaa vald väärt elupaik ja tuntud turismi- ning kuurortpiirkond. Siin elab ja tegutseb ettevõtlik ja kokkuhoidev lasterikas kogukond. Setomaa inimesed annavad järgmistele põlvkondadele edasi elujõulise seto keele, kultuuri ning puhta looduse. Setomaa on tunnustatud mahepiirkond, kus väärtustatakse uuenduslikke ja säästvaid lahendusi. Setomaa on jätkusuutlik, jõukas ning võimekas vald, kus elavad õnnelikud ja rahulolevad inimesed.**

**3. Valla juhtimine**

**3.1 Juhtimine ja kommunikatsioon**

**3.1.1 Hetkeolukorra kirjeldus**

Setomaa valla valitsemise aluseks on “Kohaliku omavalitsuse korralduse seadus” ning Setomaa valla põhimäärus. Setomaa vallavolikogu koosneb 15 liikmest. Volikogu on moodustanud 7 alalist komisjoni: revisjoni-, eelarve-, arengu- ja planeeringu-, haridus- ja spordi-, majandus-, sotsiaal- ning kultuurikomisjon. Volikogu tööd juhib volikogu esimees ja tema eemalviibimise korral aseesimees.

Setomaa vallavalitsuses on 40,6 teenistus- ja töökohta. Setomaa Vallavalitsuse struktuur koosneb neljast osakonnast ja kantseleist, mida juhib vallavanem. Vallavalitsus kui täitevorgan on seitsmeliikmeline. Valla keskus asub Värskas ja lisaks pakutakse avalikke teenuseid ka kolmes teeninduspunktis asukohtadega Mikitamäe, Meremäe ja Lütä (Luhamaa nulk) külas. Setomaa vallavalitsuse haldusalas on 22 allasutust.

**Tabel 2. Setomaa valla poolt hallatavad asutused ja nende tegevusalad.**

|  |  |  |  |
| --- | --- | --- | --- |
| **Asutus** | **Tegevusala** | **Asutus** | **Tegevusala** |
| Värska Lasteaed | Alusharidus | Mikitamäe Raamatukogu | Laenutus- ja avaliku interneti teenus, temaatilised üritused, seltsitegevus |
| Värska Gümnaasium | Üldkeskharidus | Värska Raamatukogu | Laenutus- ja avaliku interneti teenus, temaatilised üritused, seltsitegevus, koduteenus |
| Meremäe Kool | Alus- ja põhiharidus | Saatse Raamatukogu | Laenutus- ja avaliku interneti teenus, temaatilised üritused, seltsitegevus, koolitused |
| Mikitamäe Kool | Alus- ja põhiharidus | Setomaa Muuseumid | Pärimuskultuuri säilitamine, kogumine ja eksponeerimine, käsitöö müük, üritused, õpitoad |
| Värska Muusikakool | Huviharidus nii lastele kui ka täiskasvanutele | Värska Avatud Noortekeskus | Noorsootöö |
| Setomaa Kultuurikeskus | Kultuuri-, huvi- ja seltsitegevus, sündmused | Meremäe Avatud Noortekeskus | Noorsootöö |
| Meremäe Raamatukogu | Laenutus- ja avaliku interneti teenus, temaatilised üritused, seltsitegevus | Mikitamäe Avatud Noortekeskus | Noorsootöö |
| Obinitsa Raamatukogu | Laenutus- ja avaliku interneti teenus, temaatilised üritused, seltsitegevus | Setomaa Hooldekodu | Üldhooldusteenus |

#### Osalus organisatsioonides

Setomaa vald on järgmiste organisatsioonide liige:

* Võrumaa Omavalitsuste Liit
* Võrumaa Arenduskeskus
* Eesti Linnade ja Valdade Liit
* Setomaa Liit
* Mittetulundusühing Terve Võrumaa
* MTÜ Setomaa Turism
* MTÜ Piiriveere Liider
* MTÜ Peipsi Kalanduspiirkonna Arendajate Kogu.

Setomaa vallal on osalus järgmistes äriühingutes

* AS Värska Veekeskus
* OÜ Setomaa Haldus
* AS Räpina Haigla
* OÜ Saatse Pansionaat.

#### Rahvusvaheline koostöö

Setomaa vallavalitsusel on sõlmimisel koostöölepped Pihkva oblasti Petseri rajooni administratsiooniga. Samuti toimub koostöö Haapajärvi linnaga Soomes. Koostöö tugevdamiseks Pihkva oblastiga Venemaal on Petseri linnas rajatud äriinkubaator **Seto Maja**, mille kaudu edendatakse sidemeid ettevõtluse, kultuuri, teaduse, spordi ja hariduse valdkondades.

Rahvusvahelisi koostööprojekte viivad ellu nii Setomaa Liit kui ka vallavalitsus. Aastal 2019 on elluviimisel järgmised rahvusvahelised koostööprojektid:

* Eesti-Läti koostööprojekt “COOP Local” mille siht on elavnenud piiriülene koostöö väiketootjate ja käsitöömeistrite vahel;
* koostööprojekt Pihkva oblastiga “Koostöö koordineerimine vedosnike koosolekute ja Petseri seto maja tegevuste korraldamise kaudu”;
* Eesti-Läti koostööprojekt “UNESCO-Tourism”, mille eesmärk on UNESCO vaimse kultuuripärandi nimekirja kuuluvate omakultuuri piirkondade (Setomaa, Kihnu, Suiti ja Liivi rannik) arendamine ja tutvustamine turismi sihtkohtadena.
* Eesti-Vene koostööprojekt „HEALTHY“, mille eesmärk on tugevdada kohalike ja piirkondlike omavalitsuste ja nende allüksuste koostööd, et edendada Eesti ja Venemaa piirialade elanike tervislikke eluviise kohalikele elanikele ja turistidele.
* Eesti-Läti koostööprojekt „Act Local“, mille eesmärk on luua parem juurdepääs kohalikele tööturgudele ja pakkuda uusi töövõimalusi Setomaa, Alutaguse, Ape ja Engure maapiirkondades elavatele inimestele.

Setomaa vallavalitsuse eestvõtmisel viiakse ellu kahte rahvusvahelist infrastruktuuri projekti:

* Eesti-Vene koostööprojekti „SME ACCESS“ projekti raames Värska-Saatse tee renoveerimine;
* Eesti-Vene koostööprojekti „Common Peipsi 2“ raames Värska väikelaevade sadama taastamine.

#### Kommunikatsioon

Vallal on oma häälekandja “Vahtsõt Vallah”, mis ilmub üks kord kuus ajaleht “Setomaa“ vahel. Vallaleht on valdavas osas eestikeelne. Ajaleht “Setomaa” kajastab seto keeles olulisi sündmusi ning tutvustab Setomaaga seotud inimesi nii vallas kui ka väljaspool. Vallal on veebileht [www.setomaa.kovtp.ee](http://www.setomaa.kovtp.ee), mida toimetab valla kommunikatsioonispetsialist. Veel annab vallas toimuva kohta olulist infot portaal setomaa.ee/kogukond ning turismiveeb visitsetomaa.ee.

Setomaa vallal on üks ametlik Facebooki leht “Setomaa vald”. Setomaa kogukonda ühendab Facebooki grupp “Setomaa grupp”. Lisaks toimivad erinevad piirkondlikud grupid “Meremäe – Setomaa tipp”, “Suure-Värska virtuaalne seltsimaja”, “Poloda nulk”, “Setomaa kultuurisündmused”. FB kontod on suuremal osal organisatsioonidest ning suurüritustel. Toimivad Youtube’i kanalid “Seto Meedia” ja “Visit Setomaa”.

Setomaa teemasid käsitleb regulaarselt ka üleriigiline meedia:

* Setomaa uudised ERR Vikerraadios;
* Setomaa rubriik ajalehtedes “Postimees” ja “Lõuna-Eesti Postimees”.

Väga oluline Setomaa valla mainekujundaja on MTÜ Setomaa Turism. Setomaa valla kuvandi seireks teostatakse valla raamatukogudes meediamonitooringut.

**3.1.2 Arengueeldused ja probleemid**

#### Arengueeldused

1. Rahva järjepidev kaasamine aruteludesse
2. Toimivad teeninduspunktid
3. Tugev identiteet ja patriotismitunne
4. Elukeskkonna turundus
5. Valla suur kogemus rahvusvaheliste koostööprojektide elluviimisel

#### Probleemid

1. Infokanalite rohkuse tõttu on raske infot üles leida
2. Moodsate kommunikatsioonikanalite vähene kasutus (Youtube, Twitter, Instagram)
3. Piirkondade aktiivsus on ebaühtlane
4. Külade kaasamine ei toimi
5. Valla ettevõtjate tooted ei turunda Setomaad (puudub märk)
6. Kasutusel on negatiivse tähendusega väljendid nagu “setotamine” ja “seto soolikas”

**3.1.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa vallas on kvaliteetsed, kõigile piirkondadele kättesaadavad avalikud teenused ning läbipaistev juhtimine. Valla informatsioon on täpne, ajakohane ja kergesti kättesaadav ning kodanikke kaasatakse aktiivselt valla juhtimisse.** | |
| * Rahuloluküsitlus näitab, et valla elanikud tunnevad end igas piirkonnas informeerituna ja kaasatuna (vähemalt 4 punkti 5st) | |
| **ALAMEESMÄRGID** | **MÕÕDIKUD** |
| Paranenud infovahetus külade ja valla vahel. | * Vähemalt 75% küladele on leitud külavanemad (hetkel 26%) * Ümarlauakohtumiste arv vallajuhtide ja külavanemate vahel * Valla poolt loodud stiimulid külade aktiviseerimiseks |
| Teeninduspunktid võtavad aktiivse rolli teenuste pakkujate, info vahendajate ja piirkondade arendajatena. | * Teeninduspunktide külastatavus kasvab * Piirkondlikud traditsioonilised üritused jätkuvad samas mahus ja üritustel osalejate arv kasvab |
| Valla asjaajamine ja menetlusprotsessid on kiired ja läbipaistvad. | * Ehitus- ja kasutuslubade taotlemise protsess on kodanike jaoks kiire ja mugav * Detailplaneeringute menetlusprotsess on kiirenenud |
| Valla infokanalid (valla leht, veebileht, FB, teeninduspunktid ja infotahvlid) on usaldusväärsed ja sealt on kerge infot leida. | * Rahuloluküsitluse hinnang eagruppide kaupa info kättesaadavusele * Kodulehe külastuste ning FB jälgijate statistika on positiivse trendiga |
| Vallal on hea maine. | * Meediamonitooring näitab positiivsete sõnumite kasvu trendi |

**3.1.4 Tegevused**

1. Viia läbi rahuloluküsitlused.
2. Tõsta valla haldussuutlikkust läbi e-teenuste rakendamise
3. Kajastada vallavalitsuse tegemisi ja ametnike tööülesandeid valla koduleheküljel ja ajalehes
4. Motiveerida külasid valima kehtestatud külavanema statuudi alusel endale külavanemad
5. Regulaarselt kokku kutsuda külavanemate ümarlauad
6. Planeerida eelarvesse külavanemate fond
7. Luua külade, külavanemate, külaseltside ja muude küla eestvedajate tunnustussüsteem
8. Tugevdada ja laiendada erinevaid kommunikatsioonikanaleid – ajaleht, sotsiaalmeedia, Youtube, Twitter jne
9. Korrastada ja hoida kaasaegsena valla sotsiaalmeediakanaleid ja kodulehte
10. Avaldada regulaarselt meediamonitooringu analüüsi tulemusi
11. Tagada info kättesaadavus igale vanusegrupile, sealhulgas teadetetahvlite pidev korrashoid ja info uuendamine
12. Pakkuda vallapoolset abi ettevõtlike inimeste ja külade poolt korraldatavate ettevõtmiste turunduskommunikatsioonis

**3.2 Külaliikumine ja kaasamine**

**3.2.1 Hetkeolukorra kirjeldus**

Valla territooriumil on 1 alevik ja 156 küla. 74% küladest elab alla 20 elaniku. Seisuga 31.07.2019 on külavanema või seltsiga esindatud 39 küla ehk 26% kõigist küladest. Vallas tegutseb 10 kohalikku elu edendavat ühendust: Karisilla Külaselts, Lüübnitsa Külaselts, Lobotka Külaselts, Luhamaa Külaselts, Nedsaja Küla Selts, MTÜ Saatse Nulk, Meremäe kultuuriühing, Värska Aleviku Seltsing, MTÜ Uusvada Kultuuriküla ja Laossina küla seltsing. Kogukonna kooskäimise ruumid on olemas Värskas, Nedsajas, Saatses, Obinitsas, Meremäel, Mikitamäel, Uusvadas, Lüübnitsas ja Luhamaal.

Toimivad külaplatsid on:

* Värska piirkonnas: Nedsajas, Lobotkas, Matsuris, Kolodavitsas, Treskis, Perdakus, Podmotsas, Kostkovas;
* Mikitamäe piirkonnas: Mikitamäel, Karisillal, Lüübnitsas, Rõsnas, Kärel, Selises, Laossinas;
* Meremäe piirkonnas: Uusvadas, Lepäl, Tobrovas, Kuigõl, Sergas, Miikses, Kuksinas, Kalatsovas, Küllätüväs, Rokinas, Härmäl, Luhamaal.

Vallas on vastu võetud külavanema statuut. Väljatöötamisel on ühtne süsteem külade arendamiseks ja valla juhtimisse kaasamiseks.

**3.2.2 Arengueeldused ja probleemid**

#### Arengueeldused

1. Aktiivsed külad kui piirkonna mainekujundajad
2. Tsässonad on külades kogukonna ühendajad
3. Ühtsustunne küla siseselt
4. Huvitava kõlaga külanimed

#### Probleemid

1. Eestvedajate puudus ja passiivsus suuremas osas küladest
2. Elanike väga väike arv enamikes külades
3. Lagunevad hooned ja kehv heakord paljudes külades

**3.2.3 Strateegia**

|  |  |
| --- | --- |
| **STRATEEGILINE EESMÄRK** | |
| **Külakogukonnad on aktiivsed, arendavad oma kodupiirkonda ning on kaasatud valla juhtimisse.** | |
| * Vähemalt 75% küladele on leitud külavanemad (baastase 26%) * Vallas tegutseb vähemalt 20 tegusat külaseltsi (baastase 2018: 10) * Külade poolt käivitatud arendusprojektide arv tõuseb | |
| **ALAMEESMÄRGID** | **MÕÕDIKUD** |
| Külade tegevus on aktiviseerunud ning toimib süsteemne koostöö kohaliku omavalitsusega. | * Statuudi alusel valitud külavanemate arv * Külade ümarlauad vallavõimuga toimuvad vähemalt 3 korda aastas |
| Küladesse on elama tulnud uusi peresid ning tühjad talud on asustatud. | * Küladesse elama asunud uute elanike arvu kasv ja tühjade talude vähenemine * “Noored Setomaale“ programmi abil elamistingimusi parandanud noorte perede arv |
| Kogukonnad panustavad külade heakorda ja atraktiivsusesse. | * Küla heakorda parandavate projektide arv * Küla algust tähistavate siltide arv |
| Laienenud on kogukondade vaheline koostöö. | * Külade ühisüritused toimuvad vähemalt 2 korda aastas. Osalejate arv kasvab * Külakeskuste poolt pakutavate kogukonnateenuste ja teenuste kasutajate arv |

**3.2.4 Tegevused**

1. Toetada külade või ühiste piirkondade tegevuskavade koostamist
2. Toetada külakeskuste väljaarendamist
3. MTÜ-de, klubide ja seltside loomise toetamine ja nende kaasamine valla arengu edendamisse
4. Rakendada külavanemate statuut, tugevdada koostööd külavanematega ja toetada külavanemate koolitusi ja õppereise
5. Korrastada külaplatsid ja puhkealad
6. Jätkata külade mängude, külapäevade ja teiste ühisürituste korraldamist kogukondade identiteedi tõstmiseks
7. Luhamaale rajada külatare-teeninduspunkt
8. ~~Käivitada külavanemate ja külade fond~~ Jätkata külade arendustegevuse toetamist külavanemate fondist
9. Käivitada külavanemate ümarlauad
10. Viia ellu külasiltide projekt
11. Jätkata “Noored Setomaale” programmi toetamist

**4. Majandus**

**4.1 Maakasutus ja planeeringud**

**4.1.1 Hetkeolukorra kirjeldus**

#### Maakasutus

Setomaa vallas on 30.06.2019 seisuga haritavat maad 10 435 ha. Setomaa vallas on 31.12.2018 seisuga e-kinnistusraamatu andmetel registreeritud munitsipaalmaid 199,4 ha. Valla munitsipaalomandis on kokku 182 kinnisasja (sh 147 teed, ehk kinnisasja, mille otstarve on 100% transpordimaa). Valla korteriomandite arv on pidevas muutuses. Munitsipaalomandis on 12 katastriüksust Koidula transpordikeskuse teenindamiseks vajaliku maana.

Valla kogupindalast on maakatastrisse kantud 97,7% – maareform on lõppjärgus.

#### Planeeringud

Algatatud on Setomaa valla üldplaneering, mis määratleb olulised maakasutuse suunad, seni lähtutakse endiste Misso, Mikitamäe, Meremäe ja Värska valdade üldplaneeringutest. Kehtestatud on Setomaa ettevõtluskeskkonna teemaplaneering (endise Misso ja endise Värska valla territooriumil), mis määratleb perspektiivsed ettevõtlusmajanduse (sealhulgas tööstusalade), puhke- ja turismimajanduse (sealhulgas sadamate), maamajanduse jt piirkonnad. Setomaa valla territooriumil on kehtestatud 67 detailplaneeringut, menetlemisel on Luhamaa terminali detailplaneering, Värska sanatooriumi detailplaneering ja Ani ning Kooli tn 7 detailplaneering. Kaheksateistkümne detailplaneeringu menetlemised on lõpetatud nende aegumise tõttu.

Ehitustegevuse aluseks vallas on planeerimisseadus, ehitusseadustik ning ehitusseadustiku ja planeerimisseaduse rakendamise seadus.

Üldplaneeringuid täpsustav teemaplaneering “Setomaa kultuuripärand” koostati endiste Mikitamäe ning Värska valdade kohta, kuid kehtestati vaid Värska valla territooriumil. Setomaa kultuuripärandi teemaplaneering, mis määratleb miljööväärtuslikud külad, vajab laiendamist kogu valla territooriumile.

**4.1.2 Arengueeldused ja probleemid**

#### Arengueeldused

1. Haldusreformi eelsete valdade üldplaneeringud on olemas
2. Lisaks üldplaneeringutele on koostatud täpsustavaid teemaplaneeringuid nagu Setomaa ettevõtluse teemaplaneering ning teemaplaneering “Setomaa kultuuripärand”

#### Probleemid

1. Üksikud katastrisse kandmata maaüksused
2. Teemaplaneeringut “Setomaa kultuuripärand” ei ole koostatud kogu Setomaa valla territooriumi kohta
3. Setomaa ettevõtluse teemaplaneering ei ole kehtestatud tervel Setomaa valla territooriumil

**4.1.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa valla planeeringud toetavad valla tasakaalustatud arengut ning Setomaa maakasutus on otstarbekas ja säästlik.** | |
| * Kehtestatud on Setomaa valla üldplaneering, mis annab suunised säästlikuks ja otstarbekaks maakasutuseks. * Detailplaneeringute menetlus on kiire ja ettevõtjasõbralik | |
| **ALAMEESMÄRGID** | **MÕÕDIKUD** |
| Setomaa valla maad on valdavalt mahedad. | * Setomaa valla haritavast maast 70% on mahedalt majandatavad * Setomaa on Eesti kontekstis tuntud ja tunnustatud mahepiirkond * Metsade mahedaks registreerimine on aktiviseerunud |
| Üldplaneeringut täpsustavad teemaplaneeringud on kehtestatud kogu valla territooriumil. | * Teemaplaneering “Setomaa kultuuripärand” on koostatud ka Meremäe piirkonna kohta ning kehtestatud üle valla * Setomaa ettevõtluse teemaplaneering on kehtestatud üle valla |

**4.1.4 Tegevused**

1. Koostada Setomaa valla üldplaneering
2. Leppida kokku ühtsed elamu- ja tööstuspiirkonnad sh rajada koostöös ettevõtjatega Lobotka tehnoküla
3. Viia lõpuni valla teede aluste maade munitsipaliseerimine
4. Soodustada elamurajoonide ja elamute planeerimist
5. Planeerida ja välja ehitada perspektiivsed sadamad ja paadisillad
6. Kajastada kõik teemaplaneeringud Setomaa valla koostatavas üldplaneeringus
7. Soetada terviklik geoinfosüsteemi lahendus ruumiliste andmete haldamiseks
8. Arendada koostöös ülikoolide ja teadusasutustega Setomaa mahepiirkonda: korraldada kursuseid mahetootmisest ning üleriigilisi mahekonverentse, luua katsepõlde jms
9. Soodustada mahedalt haritavate põllumaade ja mahemetsade protsendi suurendamist
10. Maheettevõtjate tunnustamine, toodangu eelistamine ja kasutamine kohapealsetes organisatsioonides ja ettevõtetes.
11. Värska aleviku ja Lobotka küla tänavavalgustuse elektrienergia tarbeks päikeseelektrijaama rajamine Lobotka ristmikul välikaardi ja parkla kõrval olevale reformimata maa-alale.
12. Veoautode parkla rajamine Lobotka ristmikul välikaardi ja parkla kõrval olevale reformimata maa-alale.


**4.2 Ettevõtlus**

**4.2.1 Hetkeolukorra kirjeldus**

#### Ettevõtete arv ja ettevõtlusaktiivsus

Seisuga 1. jaanuar 2018. a oli Setomaa vallas 299 ettevõtet (joonis 6). Ettevõtete arv on ajavahemikul 2010–2016 üldiselt kerges tõusutrendis. 2017. aasta andmed põhinevad haldusreformi järgse Setomaa valla andmetel. Ilmselt ei ole tegemist suure tõusuga, vaid Luhamaa nulga ettevõtete lisandumisega.

**Joonis 6. Ettevõtete arv haldusreformi eelselt Meremäe, Mikitamäe ja Värska vallas aastatel 2010–2016 ja Setomaa vallas aastatel 2017-2018. Allikas: Statistikaamet.**



Vaadeldavate aastate jooksul oli füüsilisest isikust ettevõtjate arv suurim 2010. aastal, seejärel on see hakanud kahanema. Osaühingute arv on see-eest iga-aastaselt stabiilselt kasvanud. Tõenäoliselt on füüsilisest isikust ettevõtjad ettevõtlusvormina hakanud eelistama osaühinguid. Mittetulundusühingute arv on üldiselt kasvav.


**Tabel 3. Haldusreformi eelse Meremäe, Mikitamäe ja Värska valla ettevõtted, mittetulundusühingud, sihtasutused ja muud üksused aastatel 2010–2016 ja Setomaa vallas aastatel 2017-2018 . Allikas: Statistikaamet.**

|  |  |  |  |  |  |  |
| --- | --- | --- | --- | --- | --- | --- |
|  | **FIE** | **OÜ** | **AS** | **MTÜ** | **SA** | **KOV asutused** |
| **2010** | 190 | 69 | 3 | 77 | 1 | 21 |
| **2011** | 180 | 75 | 3 | 90 | 2 | 19 |
| **2012** | 175 | 77 | 3 | 90 | 3 | 24 |
| **2013** | 171 | 87 | 3 | 95 | 2 | 22 |
|  | **FIE** | **OÜ** | **AS** | **MTÜ** | **SA** | **KOV asutused** |
| **2014** | 164 | 105 | 3 | 103 | 2 | 24 |
| **2015** | 161 | 107 | 3 | 113 | 2 | 24 |
| **2016** | 146 | 113 | 3 | 113 | 1 | 24 |
| **2017** | 152 | 147 | 3 | 95 | 1 | 24 |
| **2018** | 137 | 158 | 3 | 135 | 2 | 22 |

Ettevõtlusaktiivsus näitab mitu ettevõtet on registreeritud 1000 elaniku kohta ja annab võimaluse võrrelda ka erineva suurusega piirkondi.

Setomaa ettevõtlusaktiivsus on olnud viimase viie aasta jooksul kõrgem Võru maakonna vastavast näitajast ning kõrgem vabariigi keskmisest aastatel 2013–2015. Aastatel 2016–2017 on ettevõtlusaktiivsus Eestis tervikuna kasvanud kiiremini ning ületanud Setomaa vastavaid näitajaid. Põhjuseid statistikast välja ei paista.

**Joonis 7. Ettevõtlusaktiivsus ehk ettevõtete arv 1000 elaniku kohta haldusreformi eelselt Meremäe, Mikitamäe ja Värska vallas aastatel 2010–2016 ja Setomaa vallas 2017. a. Allikas: Statistikaamet, M. Reidolfi arvutused.**



Setomaa 2016. aasta näitajate kahanemise üheks põhjuseks on Statistikaameti poolt kasutatava metoodika muutus elanike arvu arvestamisel. Metoodika muutus kasvatas Setomaa elanike arvu ja seetõttu ettevõtlusaktiivsus, mis on elanike arvust sõltuv suhtarv, ka vähenes. Samuti on vähenenud FIE-de arv ja OÜ-de arv ei ole sama kiiresti kasvanud. 2017. a tõus võib olla seotud Luhamaa nulga liitumisega Setomaaga, varasematest uuringutes on teada, et Misso valla ettevõtlusaktiivsus on olnud selgelt üle Setomaa keskmise.

Enamik Setomaa valla ettevõtteid on vähem kui 10 töötajaga. Kolmel ettevõttel jääb töötajate arv vahemikku 10–49 ja kahel 50–249.

#### Ettevõtete valdkondlik struktuur

299 ettevõttest 144 ehk peaaegu pooled tegelevad põllumajanduse, metsamajanduse või kalapüügiga (primaarsektor) (tabel 4). Arvukuselt teisel ja kolmandal kohal tegevusalade lõikes on töötleva tööstuse ettevõtted ning majutuse ja toitlustusega tegelevad ettevõtted. Üldtrende arvestades võib primaarsektori osakaal tulevikus väheneda.

Setomaa valla üheks eripäraks on kõrge mahedalt haritavate maade osakaal. PRIA andmetel oli see 2017. aastal 38% kogu haritavast maast.

**Tabel 4. Setomaa valla ettevõtete arv tegevusala lõikes 2017-2018. aastatel. Allikas: Statistikaamet.**

|  |  |  |
| --- | --- | --- |
| Tegevusala | 2017 | 2018 |
| Põllumajandus, metsamajandus ja kalapüük | 148 | 144 |
| Töötlev tööstus | 22 | 18 |
| Majutus ja toitlustus | 18 | 16 |
| Kutse-, teadus- ja tehnikaalane tegevus | 17 | 14 |
| Ehitus | 15 | 19 |
| Hulgi- ja jaekaubandus; mootorsõidukite ja mootorrataste remont | 15 | 16 |
| Haldus- ja abitegevused | 14 | 13 |
| Veondus ja laondus | 12 | 15 |
| Kunst, meelelahutus ja vaba aeg | 11 | 15 |
| Muud teenindavad tegevused | 9 | 8 |
| Kinnisvaraalane tegevus | 8 | 6 |
| Tervishoid ja sotsiaalhoolekanne | 4 | 5 |
| Info ja side | 3 | 2 |
| Elektrienergia, gaasi, auru ja konditsioneeritud õhuga varustamine | 2 | 2 |
| Veevarustus, kanalisatsioon, jäätme- ja saastekäitlus | 2 | 2 |
| Haridus | 2 | 2 |
| Finants- ja kindlustustegevus | 1 | 2 |
| **Tegevusalad kokku** | **303** | **299** |

#### Ettevõtluse tugisüsteem

Setomaa vallas on ettevõtluse arendamiseks olemas teiste Võrumaa omavalitsustega võrreldes tugevam tugisüsteem. Lisaks SA Võrumaa Arenduskeskuse tavapärastele maakondlikele tugiteenustele, töötab valla ettevõtete ja mittetulundusühingute hüvanguks Setomaa ettevõtluskonsultant. Suuremaid ettevõtluskeskkonda toetavaid arendusprojekte veab eest Setomaa Liit (endine Setomaa Valdade Liit).


Lisaks tegutsevad erinevate valdkondade ettevõtjaid ühendavad tugivõrgustikud: MTÜ Setomaa Turism, MTÜ Seto Käsitüü Kogo, MTÜ Piiriäärne Energiaarendus, MTÜ Seto Küük, TÜ Seto Lammas ja TÜ Seto Aiad. Mahepõllumajanduse entusiastid otsivad võimalusi ühiseks organisatsiooniks liituda ja mahepõllumajanduse osakaalu kasvatada.

Aastal 2013 koostati “Setomaa ühine ettevõtlusstrateegia ja teemaplaneering 2014–2020”ning aastal 2014 nelja haldusreformi eelse valla poolt “Setomaa arengukava 2014–2025”, mille üheks võtmevaldkonnaks oli samuti majanduse areng.

#### Tööjõupoliitika ja inimressurss


Brutotulu saajate järgi saab hinnata palgatöötajate hulka ja olukorda. Siin lähevad arvesse need brutotulu saajad, kelle elukoht on registreeritud konkreetse valla territooriumil. Haldusreformi tulemusena tekkinud Setomaa vallas sai 2018. a brutotulu 1162 inimest (joonis 8). Brutotulu saajate arv on perioodi 2010–2016 jooksul kasvanud.

**Joonis 8. Brutotulu saajate arv keskmiselt kuus haldusreformi eelselt Meremäe, Mikitamäe ja Värska valdades aastatel 2010–2016 ning 2017-2018. a Setomaa vallas. Allikas: Statistikaamet.**



Joonisel 9 on välja toodud palgatöötajate brutotulu erinevused meeste ja naiste osas ning vanuserühmade kaupa. Setomaa valla brutotulu palgatöötaja kohta on kõigi vaadeldavate näitajate osas madalam maakonna keskmisest, kuid positiivne on see, et brutotulu kasv on kiirem, kui maakonnas keskmiselt.

**Joonis 9. Palgatöötaja kuukeskmine brutotulu (eurodes) 2017. a Setomaa vallas ning Võru maakonnas kokku, soo ja vanusegrupi järgi. Allikas: Statistikaamet.**



Setomaa valla kõige kõrgemat kuu keskmist brutotulu teenivad inimesed vanuserühmas 25–49 aastat ning väikseimat vanuserühmas 63 ja vanemad. Meeste ja naiste palgataseme erinevused on pea olematud 50–62-aastaste seas, kõigis teistes vanuserühmades on vahed suuremad.

#### Kaugtöö võimalused

Kaugtöökontorid on loodud Värskas ja Mikitamäel. Head kaugtöö võimalused on valla arengu seisukohalt väga olulised, luues eeldused ettevõtlike ja haritud elanike tulekuks valda, kes soovivad sageli ühendada maaelu ning loomingulise või intellektuaalse töö. Siinkohal on ka oluline, et vald saaks edastada sõnumi kiire ja ülikiire interneti kättesaadavuse kohta Setomaa vallas.

2018. aasta seisuga on internet õhu teel kättesaadav kogu valla territooriumil. Interneti kvaliteet ja kiirus ei vasta küll kõikide tarbijate vajadustele – eriti nende vajadustele, kes peavad liigutama suuri andmemahtusid. Samuti pärsib interneti kvaliteet kõrgtehnoloogial põhineva ettevõtluse arengut piirkonnas. Piirkonnas on küll välja ehitatud lairiba interneti põhivõrk ning vald soovib koostöös riiklike organisatsioonidega leida võimalusi ja tehnilisi lahendusi “viimase miili” väljaehitamiseks lõpptarbijateni.

#### Setomaale elama

Haldusreformi eelsed vallad on aastatel 2013–2018 tegelenud uute elanike valda kutsumisega:

* Osalenud “Maale elama” messidel (2013–2016);
* Loonud “Tule maale” veebikeskkonna;
* Meremäe vallas on ellu viidud “Omadega mäel” kampaania;
* Setomaa arengu programmi toel on algatatud “Noored Setomaale” toetusmeede, mis piloteerib maale kutsumise tegevust kogu Eesti jaoks.

Tänu kohaturundusele, uuselanikele suunatud infoteenusele ja toetusmeetmele on valda kolinud kümneid peresid.

**4.2.2 Arengueeldused ja probleemid**

#### Arengueeldused

1. Kõrge ettevõtlusaktiivsus
2. Rikkalikud loodusressursid ja maavarad
3. Pärandkultuur ettevõtluse ressursina
4. Mahepõllumaade suur osakaal
5. Piirkonna hea maine/bränd
6. Katusorganisatsioonide olemasolu olulistes valdkondades

#### Probleemid

1. Tööjõu vähesus, sealhulgas spetsialistide puudus
2. Eesti ja maakonna keskmisest madalam palgatase
3. Taristu mahajäämus
4. Kohati kiire ja ülikiire internetiühenduse puudumine
5. Korras elamispindade vähesus

**4.2.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa valla ettevõtted on konkurentsivõimelised ja suudavad pakkuda head palka ja töötingimusi.** | |
| * Töökohtade arv tõuseb ja palgatase kasvab kiiremini kui Eesti keskmine (baastase 2017: brutotulu 961 eurot) * Tööealise elanikkonna hulga ja osakaalu tõus (baastase: tööealisi 2260 ehk 67%) | |
| **ALAMEESMÄRGID** | **MÕÕDIKUD** |
| Setomaa tooted saavad müügieelise kohaliku kaubamärgi kaudu. | * Loodud on kaubamärk * Kaubamärgi kasutajate arv |
| Setomaal tarbitakse rohkem kohalikku toodangut. | * Valdavalt kohalikku toodangut kasutavate asutuste arv (uuring) |
| Setomaa mikro- ja väiketööstused kasutavad ja väärindavad nutikalt ja säästlikult kohalikke loodusressursse. | * Ettevõtete arvu, tootmismahtude ning kasuminäitajate kasv, kelle toodang baseerub kohalikul ressursil (maa- ja loodusvarad) * Põllumajandustootmises on suurenenud mahedalt haritavate maade osakaal * Tööstusettevõtete osakaal on kasvanud |
| Ettevõtetes on rohkem tööl haritud spetsialiste. | * Kõrg- ja kutseharidusega elanike osakaalu kasv |
| Vald turundab edukalt oma elu- ja ettevõtlus- keskkonda. | * Tööealiste elanike arvu kasv * Väikeettevõtete arvu kasv |

**4.2.4 Tegevused**


1. Setomaa märgise laialdasem kasutamine toodete ja teenuste turustamisel
2. Kohaliku toodangu kvaliteedi ja tootearenduse koolituste korraldamine
3. Kohaliku toodangu kättesaadavuse parandamine
4. Ettevõtjate ühisturunduse ja mainekujunduse korraldamine
5. Ettevõtjate katusorganisatsioonide tugevdamine
6. Luua Setomaa Arengufond, mis toetaks innovaatilisi ideid, ettevõtlikkust, koostegutsemist ja külade arengut
7. Ettevõtlikkust ja ettevõtlusteadlikkust kasvatavate ürituste korraldamine ja toetamine
8. Kaugtöö- ja ettevõtlusruumide arendamine valla keskustes
9. Lobotka tehnoküla rajamisele kaasa aitamine
10. Läbi üld- ja detailplaneeringute soodustada piiripunktides eraettevõtluse arengut
11. Töötada välja kohaturunduse meetmed potentsiaalsetele investoritele
12. Toetada “Viimase miili” projekti elluviimist

**4.3 Turism**

**4.3.1 Hetkeolukorra kirjeldus**

Turism on Setomaal üks olulisemaid ettevõtlusvaldkondi. Sektori areng toetub seto kultuuri omapärale, rikkalikule looduskeskkonnale ning Venemaa ja Läti turu lähedusele. 2016. a ööbis Setomaa majutusasutustes 26 658 inimest (joonis 10). Majutusasutuste klientide arv on viimastel aastatel olnud kasvutrendis. 80% turistidest külastab Värska Kuurortravikeskust ning kõikidest turistidest peaaegu 90% on eestlased ehk teisisõnu on piirkonna turismivaldkond suurel määral sõltuv siseturismi trendidest.

**Joonis 10. Majutusasutuses majutatud inimeste hulk, ööde arv ja reisi kestus päevades haldusreformi eelselt Meremäe, Mikitamäe, Misso ja Värska vallas kokku aastatel 2011**–**2016. Allikas: Statistikaamet.**




Välisturismi osakaaluga 10% on Setomaa vald siiski Eesti mastaabis suhteliselt edukas välisturismi magnet. Värska vald kuulus enne haldusreformi 20 edukama omavalitsuse hulka välisturismi valdkonnas. Mobiilpositisoneeringu uuringu kohaselt on peamised välisturud Venemaa, Soome ja Läti.

Lisaks Värska Kuurortravikeskusele kuuluvad külastajate arvu poolest suuremate turismiettevõtete hulka Piusa Ürgoru Puhkemaja, Setomaa Turismitalo, Värska Talumuuseum, Saatse muuseum, Vana Jüri seebikoda, Obinitsa muuseum, Seto Ateljee-Galerii, Toomemäe talu ja Taarka Tare. Lisaks mõjutavad Setomaa valla turismi käivet naabervaldades asuvad atraktsioonid nagu Piusa koopad ja Vastseliina linnus, mis on välisturistide seas väga populaarsed.

Alates aastast 2006 tegutseb turismiettevõtteid ühendav MTÜ Setomaa Turism. Värskas ja Obinitsas on avatud turismiinfopunktid. Värska turismiinfopunkt jagab ruume AS Eesti Post postipunktiga. Turismisektori arengute strateegilise juhtimise jaoks on koostatud “Setomaa ühtne turismiarengukava aastateks 2014–2020”. MTÜ Setomaa Turism on välja töötanud Seto Külävüü marsruudi, mis kulgeb Võõpsust Luhamaani ja tutvustab Setomaa erinevaid paikkondi. Läbi selliste pakettide on võimalik Setomaad kui turismisihtkohta aktiivselt turundada.

**Joonis 11. Omavalitsusüksused majutatud välisturistide arvu pingerea järgi aastal 2017.**



Aastal 2013 läbi viidud veebiküsitluse kohaselt leiavad turismivaldkonna eestvedajad, et:

* Setomaa tuntus reisisihtkohana on Eesti elanike hulgas tõusnud;
* Setomaa on suutnud turismis edukalt ära kasutada oma pärandkultuuri;
* tõusnud on turismiteenuste kvaliteet;
* käivitatud on ühtne ning eesmärgistatud turundustegevus;
* laienenud on pakutavate toodete ja teenuste valik.

Suurimateks probleemideks olid sektori hinnangul infrastruktuuri mahajäämus, madalad tulud turismisektoris, pikemat külastusaega soodustavate sündmuste vähesus, toitlustuse pakkujate väiksus ja vähesus ning Setomaa visuaalse identiteedi vähene nähtavus piirkonnas.

Viimastel aastatel on ellu viidud mitmeid olulise mõjuga ettevõtmisi:

* ettevõtjate ja omavalitsuste koostöös on käivitatud kogu Setomaad hõlmav turismimarsruut Seto Külävüü;
* 2009. aastast on seto leelo UNESCO vaimse kultuuripärandi nimistus;
* toimib veeb [www.visitsetomaa.ee](http://www.visitsetomaa.ee), mis tutvustab Setomaad ja selle vaatamisväärsusi koostöös riikliku [www.puhkaeestis.ee](http://www.puhkaeestis.ee) saidiga;
* 2012. aastast on Setomaal oma kohabrändi raamat, mida kasutatakse turundustegevuse juures.

Suurema ettevõtmisena viiakse aastatel 2017–2020 ellu rahvusvahelist projekti “UNESCO-turism”, mille eestvedajaks on MTÜ Setomaa Turism. Samuti osaleb vald Lõuna-Eesti National Geographicu kollaste akende koostööprojektis “Elu kahe maailma piiril”.

Setomaa suurima külastajate arvuga sündmused on olnud Seto Kuningriik, Seto Folk, Seto Külävüü Kostipäiv, seto jaanituled Treskis ja Kärel, ansambli Trad.Attack! kontsert ning Vanemuise teatri suvelavastused “Taarka”, “Peko” ja “Obinitsa”.

Aastal 2017 loodi Setomaa toitlustajate ja kohaliku toidu tootjate poolt uus võrgustik MTÜ Seto Küük, mille üheks eesmärgiks on toiduturismi edendamine Setomaal.

Setomaa turismivaldkonna eestvedajatel on 2018. aastal plaanis turismivaldkonna arengukava uuendada, et hinnata muutusi valdkonna olukorras ja vajadustes.

**4.3.2 Arengueeldused ja probleemid**

#### Arengueeldused

1. Elav pärimuskultuur ja loodus kui turismiressurss
2. Värska kui tunnustatud kuurortpiirkond
3. Ainulaadne ja eristuv piirkond
4. Setomaa tugev kohabränd
5. Põnev traditsiooniline söök
6. Traditsioonilise käsitöö oskus
7. Väike piirkond, vajadusel muutused paindlikud/kiired
8. Tuntud traditsioonilised suursündmused (Seto Kuningriik, Kostipäiv, Seto Folk, Lüübnitsa sibula- ja kalalaat jt)
9. Silmapaistev loomemajandus
10. Vene ja Läti turu lähedus
11. Välisturgude kasvav huvi
12. Seto Külävüü kui turismitoote olemasolu

#### Probleemid

1. Setomaa kuvand ei vasta alati reaalsusele
2. Hooajalisus – enamus külastusi suvehooajal juunist augustini
3. Vähe hooajatöötajaid, kes oleks Setomaa eripäradega kursis
4. Vähene võõrkeelteoskus
5. Aktiivseid tegevusi, elamust pakkuvaid ja lastele suunatud turismiobjekte on vähe
6. Vähe külastajaid kaasavaid õpitubasid
7. Madal palgatase turismisektoris
8. Majutus- ja külastuskohtadel ebapiisavad kodulehed või puuduvad üldse
9. Setomaa visuaalne identiteet on kohapeal vähe nähtav
10. Turismi infrastruktuuri puudused (vähe tualettruume)

**4.3.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa vallas pakutakse omanäolisi ja kvaliteetseid aktiivse turismi tooteid ja teenuseid.** | |
| * Kliendi rahulolu küsitlus näitab hinnangute paranemist * Turistide arv, sealhulgas korduvkülastuste arv kasvab * Ööbimiste arvu kasv | |
| **ALAMEESMÄRGID** | **MÕÕDIKUD** |
| Turismi toetava infrastruktuuri ja külastusmugavuse parandamine. | * Kasvanud on kohtade arv, kus külastaja (sealhulgas suur grupp) saab süüa, kasutada tualetti ja rahaautomaati, poes käia jne * Teenused on paremini leitavad (viidastus ja veebiinfo) * Külastajate tagasiside paranemine |
| Setomaa visuaal (lipp, mustrid, keel, rahvarõivad) on külastajatele nähtavam. | * Setomaa visuaali eksponeerivate kohtade ja asutuste arv kasvab |
| Setomaal on rohkem aktiivseid tegevusi pakkuvaid turismitooteid. | * Vastavate turismitoodete arv kasvab * Külastajate ja ööbimiste arv kasvab (baastase 2016: 26 658 majutujat) |
| Seto toit, meened ja siin toodetud tarbeesemed on kättesaadavamad. | * Kohalikku ja pärandtoitu pakkuvate ja Seto meeneid müüvate kohtade arv kasvab * Rohkem turismiasutusi kasutab teeninduses Seto rahvarõivaid |

**4.3.4 Tegevused**

1. Setomaale sisenevate teede märgistamine seto sümboolikaga
2. Matkaautode parklate rajamine ning infrastruktuuri väljaarendamine
3. Avalike tualettide rajamine (nii kuivkäimlad kui ka WC-d): Värska Tsäimaja, Obinitsa (lisada tualette), Võõpsu, Mikitamäe, Lüübnitsa, Saatse, Uusvada (rajada tualetid)
4. Rajada sildumis- ja lautrikohad Võõpsu, Beresjesse, Lüübnitsasse ja Laossinasse
5. Setokeelsete siltide paigaldamine asutustesse
6. Regulaarne külastajate tagasiside kogumine ja analüüs
7. Tootearenduse koolituste korraldamine turismiettevõtjatele
8. Visuaalselt vallaruumi rikastavate kujunduselementide rajamine
9. Rajada lipuväljakud valla erinevatesse piirkondadesse

**4.4 Innovatsioon, teadus- ja arendustegevus**

**4.4.1 Hetkeolukorra kirjeldus**

Valla väike elanike arv ning suur hajaasustuse protsent tingib vajaduse olla leidlik ja innovaatiline. Vallal on oluline rakendada innovaatilisi lahendusi kulude vähendamiseks, samuti pidades silmas keskkonnasäästu. Praegu on uuenduslikke tehnoloogiaid eelkõige kasutatud energeetika valdkonnas, kasutades valla asutustes päikeseenergiat. Energeetikasektori arendamiseks on loodud MTÜ Piiriäärne Energiaarendus.

Piirkonna innovatsioon on ennekõike siiski piirkonna ettevõtete kätes. Valla tugi saab olla ettevõtluskeskkonna kujundamine, tingimuste loomine, uuringute tellimine, aga ka eeskuju näitamine. Valla ettevõtete uuenduslikkuse soodustamiseks plaanib Setomaa vald läbi mõelda ja rakendada erasektorit motiveeriva innovatsiooniprogrammi. Uuenduslike ideede rahastamiseks on vallal plaanis luua **Setomaa Arengufond**, mis hakkab igal aastal toetama uuenduslikke ettevõtlusideid, toetama projektide omaosalusi ning panustama külade arendustegevustesse. Fondi vahendid kujunevad peamiselt ettevõtjate ja eraisikute annetustest.

Senised teaduslikud uurimused on Setomaal olnud seotud enamasti konkreetsete teadlaste huviga piirkonna vastu. Nii on Setomaal uuringuid läbi viinud arheoloogid, botaanikud, geograafid, sotsiaalteadlased, keeleteadlased ja folkloristid. Senised piirkonna kohta käivad uuringud (sh üliõpilasuurimused) on kaardistanud SA Seto Instituut, mille ülesandeks on koordineerida ja edendada Setomaa ja seto kultuuri alast teadustööd ning tutvustada teadustööde tulemusi laiemale avalikkusele. Seto Instituut korraldab ka üliõpilastööde konkurssi, mille eesmärk on suunata erinevate valdkondade tudengeid valima uuritavaks piirkonnaks just Setomaa. Innovatsiooni edendavaid rakendusuuringuid ülikoolidelt ja uurimisasutustelt on tellinud ka Setomaa Liit (endine Setomaa Valdade Liit). Setomaa valla ettevõtetest on teadusasutustega koostööd tegemas Värska Kuurortravikeskus, kes koostöös Tartu Ülikooli loodusteadlastega uurib Värska lahe muda ja mineraalvete omadusi.

**4.4.2 Arengueeldused ja probleemid**

#### Arengueeldused

1. Tugevad valdkondlikud ühendused, katusorganisatsioonid ja inkubaatorid
2. Energeetika arendamine (sh alternatiivenergeetika)
3. Koostöö erinevate kõrgkoolidega (uuringud, analüüsid)
4. Piiriülene koostöö

#### Probleemid

1. Kvalifitseeritud tööjõu vähesus, kes suudavad panustada teadus-arendustegevusse
2. Hajaasustus teeb teenused kulukaks
3. Innovaatiliste lahenduste halvem kättesaadavus (nt pakiautomaat)
4. Ülikiire internetiühenduse puudumine

**4.4.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa vallas rakendavad nii ettevõtjad kui ka avalik sektor innovaatilisi lahendusi ning teevad koostööd teadus- ja arendusasutustega.** | |
| * Innovaatilised lahendused on parandanud avaliku sektori teenuste kvaliteeti ja vähendanud kulusid * Uuendusliku ja teadmistepõhise ettevõtluse kaudu on piirkonnas tõusnud palgatase | |
| **ALAMEESMÄRGID** | **MÕÕDIKUD** |
| Setomaa vallas on välja töötatud ja käivitatud Setomaa Arengufond, mis toetab innovaatilist ettevõtlust, ühistegevust ja külade koostööd | * Arengufond on loodud * Innovatsiooni toetavad meetmed ja projektid on käivitatud * Toetust saanud ettevõtmiste arv |
| Setomaa Vallavalitsus teeb valla teenuste arendamisel koostööd teadusasutuste ja valdkondlike arenduskeskustega. | * Uuringute ja projektide arv |

**4.4.4 Tegevused**

1. Käivitada Setomaa Arengufond, millest rahastatakse innovaatilisi ideid
2. Korraldada kohtumisi teadlastega, ülikoolidega ning kogemus- ning tutvumisreise innovaatilistesse ettevõtetesse, piirkondadesse, riikidesse
3. Korraldada innovatsiooniteemalisi konverentse ja arutelusid

**5. Loodus- ja elukeskkond**

**5.1 Teed, kergliiklusteed, ühistransport**

**5.1.1 Hetkeolukorra kirjeldus**

Setomaa valla territooriumil on 619,5 km teid, mille jaotus piirkonniti on kirjeldatud tabelis 5. Setomaa valla teed on kantud teede registrisse ning neid remonditakse ja hooldatakse (sh tehakse lume- ja tolmutõrjet) vastavalt vallavolikogu poolt kinnitatud teehoiukavale.

**Kergliiklusteid** on Setomaa vallas kokku 7,2 km. Kergliiklusteedevõrgustiku hetkeseisu ja süsteemset arengut Meremäe piirkonnas kajastab hästi Võru maakonnaplaneering 2030+ Lisa 5 [Teemaplaneering “Võrumaa kergliiklusteed ja loodusrajad”](http://www.maavalitsus.ee/documents/2845826/19386809/Lisa+5.+Teemaplaneering+%E2%80%9EV%C3%B5rumaa+kergliiklusteed+ja+loodusrajad.zip/c9ed5f9c-a116-4838-a89f-d6f0336641a7). Selle järgi on kergliiklusteed planeeritud Meremäe asulasisesele teele, Meremäe-Obinitsa vahelisele teele (see on ka koolitee, mille turvalisus on eriti oluline) ning Kuksina-Meremäe teele. Kuna Põlva maakonna kohta vastav teemaplaneering puudub, siis ei ole Värska-Mikitamäe piirkonnas kergliiklusteede planeerimine süsteemselt läbi arutatud, kuid laste turvalisuse huvides vajab Mikitamäel kergliiklusteed kindlasti keskusest kooli juurde minev tee.

**Tabel 5. Setomaa valla teede piirkondlik jaotus.**

|  |  |  |  |  |  |
| --- | --- | --- | --- | --- | --- |
|  | **Värska** | **Meremäe/**  **Obinitsa** | **Mikitamäe** | **Luhamaa** | **Setomaa vald KOKKU** |
| Riigiteid (km) | 68 | 81 | 62,6 | 20 | 231,6 |
| Vallateid (km) | 119 | 107 | 75,6 | 27,7 | 329,3 |
| Erateid avalikuks kasutamiseks | 0 | 36 | 17,6 | 2,1 | 53.6 |
| KOKKU | 192 | 224 | 155,8 | 54 | 619,5 |

**Tabel 6. Kergliiklusteed Setomaa vallas.**

|  |  |
| --- | --- |
| **Kergliiklusteed Setomaa vallas seisuga juuni 2018** | |
| Asukoht | Pikkus (m) |
| *Valla hallata* | |
| Värska / “Katuse” kortermaja-Kuurortravikeskus | 414 |
| Värska / Kauplus Lemmik-Värska kool | 527 |
| Värska / Lasteaia tänav | 155 |
| Värska / Vallamaja-lasteaed | 60 |
| Värska / Vallamaja-kortermajad | 141 |
| Võõpsu küla | 574 |
| KOKKU valla hallata (m) | 1871 |
| *Maanteeameti hallata* | |
| Värska / “Katuse” kortermaja-kauplus Lemmik | 2387 |
| Värska kool-Tsäimaja | 1619 |
| Mikitamäe küla | 986 |
| Meremäe küla | 319 |
| KOKKU Maanteeameti hallata (m) | 5311 |
| **KOKKU KERGLIIKLUSTEID VALLAS (m)** | **7182** |

Ühistranspordiühendused valla sees ei vasta hetkel elanikkonna vajadustele ning see muudab keeruliseks näiteks huviringide või kultuuriasutuste külastamise õhtusel ajal ja kirikuteenistustel osalemise. Bussiühendus puudub valla olulisemate keskuste, nt Värska ja Meremäe ning Mikitamäe ja Meremäe vahel. Luhamaa piirkonnal ei ole samuti bussiühendust valla ülejäänud osadega. Ühistransport tõmbekeskuste suunal on samas üsna korralik – Värska-Mikitamäe piirkonnast liigub Tartu suunal 8 bussi päevas, Meremäe-Obinitsa kandist Võrru samuti 8–9 bussi päevas, probleem on pigem suurest teest kaugemale jäävate külade elanikel bussipeatusesse saamisega. Valda läbib Tartu-Petseri raudtee, kus toimub nii kaubavedu kui ka reisirongiliiklus ja Valga-Petseri raudtee, kus toimub ainult kaubavedu. Juuni 2018 seisuga saab Koidula raudteejaamast rongiga Tallinnasse hommikul 3,5 tunniga, probleem on õhtuse tagasisõiduga, kuna hilisemad rongid sõidavad pealinnast vaid Tartuni.

**5.1.2 Arengueeldused ja probleemid**

#### Arengueeldused

1. Vallas asub kaks piiripunkti ning sellega seondub kõrgem riiklik huvi teede korrashoiul
2. Raudtee olemasolu piirkonnas ning reisirongiühendus Tartu ja Tallinna suunal
3. 12 km tolmuvabasid (niisutatud) kruusateid
4. Hea ühistransport Mikitamäe-Värska vahel
5. Rahuldav ühistranspordi ühendus Mikitamäe-Värska piirkonnast Tartu suunal ja Meremäe-Obinitsa piirkonnast Võru suunal

#### Probleemid

1. Kruusateede rohkus ning aeglane tempo teede tolmuvaba katte alla viimisel
2. Tänavavalgustus on puudulik
3. Värska-Mikitamäe piirkonnast on halb ühistranspordiühendus maakonnakeskusesse Võrru
4. Reisirongi liiklus on hõre
5. Ühistransport puudub valla piirkonnakeskuste vahel (Värska-Obinitsa-Meremäe-Luhamaa)
6. Kergliiklusteede nappus

**5.1.3 Strateegia**

|  |  |
| --- | --- |
| **STRATEEGILINE EESMÄRK** | |
| **Valla teed ja ühistranspordiliinid parandavad elanike liikumisvõimalusi ja elukvaliteeti.** | |
| * Valla elanike hinnang väljendab tõusvat rahulolu teede ja ühistranspordi olukorraga (rahuloluküsitlus) * Ühistranspordi korraldus on paindlik ja liinid vastavad vallas elavate inimeste vajadustele | |
| **ALAMEESMÄRGID** | **MÕÕDIKUD** |
| Valla teede ja nendega kaasneva infrastruktuuri seisukord ja turvalisus paraneb iga aastaga. | * Valla teid viiakse mustkatte alla kiirusega vähemalt 1 km aastas * Tänavavalgustuse rekonstrueerimine LED-valgustitele (kokkuhoitud kW) * Külade bussipeatused valgustatud päikeseenergia baasil (arv) * Elanikkonnale on tagatud aastaringselt ligipääs oma elukohale (rahuloluküsitlus) * Valla teed on aastaks 2021 inventariseeritud, munitsipaliseeritud ja maaomanikega on sõlmitud notariaalsed tee avaliku kasutamise lepingud (hulk / %) |
| Ühistransport toimib elanikkonna ja piirkonna külastajate vajadustest lähtuvalt ning sünkroonis erinevate transpordiliikide (rong, buss) vahel. | * On loodud ühistranspordiliinid töölkäimiseks sobivatel aegadel Võru-Meremäe-Värska ja Luhamaa-Vastseliina-Obinitsa-Mikitamäe vahel * On loodud ühistranspordiliinid suuremate asulate ja rongijaamade vahele |
| Vald koostöös Kagu Ühistranspordikeskusega tagab elanikele, allasutustele jt huvigruppidele transpordi vajadusepõhiselt. | * Valla ühistransport tagab piirkonna elanike transpordi, mida riiklik transport ei taga (rahuloluküsitlus) * Vallas on käivitunud nõudepõhine ühistransport |

**5.1.4 Tegevused**

1. Teehoolduskava elluviimine
2. Tänavavalgustuse rekonstruktsiooni kava koostamine
3. Tänavavalgustuse rekonstrueerimine
4. Liinide planeerimine koostöös ühistranspordikeskustega
5. Kergliiklusteede rajamine Meremäe-Obinitsa piirkonda ning Mikitamäe kooliteele
6. Nõudetranspordi vajaduse uuringu läbiviimine
7. Nõudetranspordi korraldamine sündmustele

**5.2 Energeetika**

**5.2.1 Hetkeolukorra kirjeldus**

Setomaa energeetika valdkonna strateegilisi suundi kajastab “Setomaa ühtse taastuvenergia kasutamise strateegia 2009–2019”, mille eesmärgiks on Setomaa kui peamiselt taastuvaid energiaallikaid kasutava pilootpiirkonna väljaarendamine. Setomaa tugevuseks energeetika valdkonnas on MTÜ Piiriäärne Energiaarendus (PEA) olemasolu ja tegutsemine selles valdkonnas juba aastast 2007. PEA eestvedamisel on ellu kutsutud mitmeid rohelise energia investeeringuprojekte ning tõstetud elanikkonna ja ametnikkonna teadlikkust. Värska alevikku ja piirkonda teenindab elektriga Lobotka-Treski ristis asuv elektrijaotusalajaam, mis tagab piisava energiavõimekuse ja toetab kavatsust rajada sinna piirkonda uus tehnoküla tulevastele tootmisettevõtetele.

Taastuvenergia tootmine Setomaa vallas on viimaste aastate jooksul aktiivselt kasvanud, kuid piirkonniti erinevalt. Erasektor on olnud aktiivne Värska piirkonnas ning kohalik omavalitsus Meremäe-Obinitsa piirkonnas. 2018. a 1. juuni seisuga on Setomaa valla alal päikeseelektrijaamu koguvõimsusega 701 kW tootmisvõimsusega ca 750 MWh/a. Lisaks on munitsipaalhoonetes kasutusel üks päikesekollektor (Mikitamäe hooldekodu) võimsusega 3 kW ning maaküttesüsteemid Mikitamäe kool-lasteaias (võimsusega 107 kW), Obinitsa külakeskuses (võimsusega 60 kW), Meremäe teeninduspunktis, Meremäe noortekeskuses.

**Tabel 7. Setomaa PV (päikese) elektrijaamad seisuga 01.06.2018.**

|  |  |  |  |
| --- | --- | --- | --- |
| **Koht** | **Objekt** | **Võimsus kW (inverter)** | **Ehitusaasta** |
| Misso küla | Eramu | 5 | 2013 |
| Härmä küla | Eramu | 9 | 2013 |
| Obinitsa küla | Obinitsa Külakeskus | 10 | 2013 |
| Kalatsova küla | Setomaa Turismitalu | 5,5 | 2014 |
| Kalatsova küla | Vaatetorn (*offgrid*) | 1 | 2014 |
| Ostrova küla | Eramu | 8 | 2014 |
| Meremäe küla | Koolimaja | 9 | 2014 |
| Meremäe küla | Biopuhasti | 7 | 2014 |
| Obinitsa küla | Pumbajaam | 9 | 2014 |
| Värska | Värska Kuurortravikeskus | 25 | 2016 |
| Värska | Koolimaja | 12,5 | 2018 |
| Lobotka küla | Erafirma | 600 | 2018 |
| **Kokku inverterite võimsus** |  | 701 |  |
| Paneelide võimsus ca +15% |  | 806,15 |  |
| Eeldatav toodang kWh/a 2019 |  | 749 720 |  |

Elektrivõrguga on kaetud kogu valla territoorium, kuid kohati on probleeme elektrivarustuse halva kvaliteediga liinide lõpus. Vald peaks olema neile inimestele abiks, kes selle probleemiga vastakuti seisavad, aitamaks neil suhelda vastavate riiklike ettevõtetega nende probleemide lahendamiseks. Elektri kvaliteedi probleemid pärsivad nendes piirkondades ka ettevõtluse arengut.

**5.2.2 Arengueeldused ja probleemid**

#### Arengueeldused

1. Vaba elektri olemasolu
2. Päikeseenergia pargid (vt tabel 7: Setomaa PV (päikese) elektrijaamad seisuga 01.06.2018)
3. Arendusorganisatsiooni olemasolu (Piiriäärne Energiaarendus e PEA)

#### Probleemid

1. Enamik vallast on hajaasustuspiirkond
2. Puudub Setomaa valla ühine nägemus energeetikamajandusest
3. Ei tegeleta energiasäästu küsimustega
4. Elektri transport – kohalik elektritootja saab oma toodangut müüa ainult võrku
5. Suurem osa elektrivõrgust on õhuliinidepõhine, mis tekitab tihedalt elektrikatkestusi
6. Halb ja kõikuv elektri kvaliteet liinide lõpus
7. Energeetikaprojektide elluviimise kõrge hind ning vähesed riiklikud toetusmeetmed

**5.2.3 Strateegia**

|  |
| --- |
| **STRATEEGILINE EESMÄRK** |
| **Setomaal toodetakse sama palju elektrit kui tarbitakse ning piirkonna energiaga varustamine on elukeskkonna ning ettevõtluse arengut toetav.** |
| * Taastuvenergiaallikatele üleviidud munitsipaalhoonete arv * Valla munitsipaalhoonete energiatõhusus – kokkuhoid kWh/aastas * Energiatõhususe teadlikkuse tõus (infopäevade ja osalejate arv) |

**5.2.4 Tegevused**

1. Püstitada päikeseelektrijaamu munitsipaalhoonetele või -kinnistutele
2. Koostada energeetika arengukava kuni aastani 2030
3. Valla munitsipaalhooned on rekonstrueeritud maksimaalselt energiatõhusaks
4. Energiatõhususe koolituste ja infopäevade korraldamine
5. Aidata kaasa hüdroelektrijaama rajamisele Tuhkvitsa oja tammile

**5.3 Elamu- ja kommunaalmajandus**

**5.3.1 Hetkeolukorra kirjeldus**

#### Elamumajandus

Enamik Setomaa valla elamuid on ehitatud 20. sajandil või varem. Korterelamuid pole 21. sajandil piirkonda ehitatud. Juurde on ehitatud eramuid ning rekonstrueeritud on vanu talumaju.

Seisuga 01.06.2019 on Setomaa valla omandis 46,5 korterit. Matsuri külas on valla omandis pool korterist (üks tuba), kus asus varasemalt postkontor. Vabu (elaniketa) kortereid on 9, aga kõik need vajavad enne asustamist remonti.

**Tabel 8. Setomaa vallale kuuluvad korterid.**

|  |  |  |
| --- | --- | --- |
| **Asukoht** | **Korterite arv** | **Vabu kortereid** |
| Värska | 10 | 1 |
| Saatse | 6 | 0 |
| Matsuri | 3,5 | 0 |
| Mikitamäe | 2 | 0 |
| Meremäe | 15 | 4 |
| Obinitsa | 7 | 1 |
| Määsi | 1 | 1 |
| Kriiva | 2 | 2 |
| Kokku: | 45,5 | 9 |

**Noored Setomaale**. Setomaa vallas on loodud Eestis ainulaadne toetusprogramm “Noored Setomaale”, et toetada noorte maapiirkonda elama jäämist. Eesmärk on tagada 21–40 aastastele Setomaal elavatele inimestele ja nende peredele paremad elutingimused ning kindlustada piiriäärsete valdade püsiasustus. Toetatakse ehitamise ja renoveerimisega kaasnevaid kulusid, et tagada eluruumides paremad elutingimused, sh eluruumi üldehitustööd, elektritööd, hoonesiseste tehnosüsteemidega seotud tööd, küttesüsteemide ja küttekolletega seotud tööd (korterite puhul ainult korterisisesed tööd). Eramute puhul toetatakse ka hooneväliste tehnovõrkudega seotud töid.

#### Kommunaalmajandus (vesi ja kanalisatsioon)

Setomaa valla ühisveevärgi- ja kanalisatsiooni hetkeolukorda ja arenguid peab reguleerima “Setomaa valla ühisveevärgi- ja kanalisatsiooni arendamise kava”. Kanalisatsiooni ja veetrasse ning nendega seotud tehnilisi süsteeme haldab Setomaa Haldus OÜ. Värska aleviku ning Väike-Rõsna, Meremäe, Obinitsa ja Saatse küla kanalisatsiooni- ja veetrassid on renoveeritud ning vee kvaliteet on hea. Mikitamäe keskasula kanalisatsiooni- ja veetrassid ning biotiigid on osaliselt renoveeritud ning paigaldatud on uus reoveepuhasti. Uus reoveepuhasti on paigaldatud ka Kremessovasse. Matsuri piirkonnas on 2007. aastal rekonstrueeritud pumbajaam, vahetatud on veetrassid ja -puhasti. Õrsava elamute kanalisatsiooni ja veetrassid on töökorras.

#### Soojamajandus

Traditsioonilised kaugküttesüsteemid Setomaa vallas puuduvad. Olemasolevad keskküttesüsteemid on ühe või kahe maja põhised lokaalse katlamajaga. Erinevates Setomaa piirkondades kasutatakse erinevaid küttelahendusi – nt Värska piirkonnas on võimalik kasutada maagaasi, Mikitamäel kasutatakse katlamajades kütteõli ja puitu.

**5.3.2 Arengueeldused ja probleemid**

#### Arengueeldused

1. Toetusprogramm “Noored Setomaale”
2. Hajaasustus, kus on veel piisavalt tühjalt seisvaid talusid ning piisavalt ruumi elamualade arendamiseks
3. Palju munitsipaalkortereid
4. Joogivee kvaliteet on valdavalt hea
5. Kanalisatsiooni- ja veetrassid on piirkonna keskustes valdavalt välja ehitatud ja rekonstrueeritud
6. Ka osades väiksemates külades on toimiv ühisveevärk ja -kanalisatsioon (Matsuri, Saatse)
7. Gaasivarustus Värska piirkonnas
8. Piisav kohalik kütteressurss (puit)

#### Probleemid

1. Kvaliteetsete elamispindade ja üürikorterite puudus piirkonniti
2. Halvas korras munitsipaalkorterid
3. Vähe korteriühistuid ja passiivsus ühistute loomisel
4. Kanalisatsiooni- ja veetrasside puudus osades tiheasustusega külades
5. Mikitamäe külas on kooli piirkonna kanalisatsioonitrassid amortiseerunud
6. Saatses, Matsuris ja Määsil on vähe tarbijaid, mistõttu on vee hind kõrgem kui mujal vallas
7. Paljudes külades on sademetevaesel ajal põhjavee varustuse probleemid
8. Maa- ja veekütte vähene kasutamine
9. Kaugkütte puudumine
10. Kõrge rauasisaldus joogivees

**5.3.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa valla eluasemefond ja kommunaalteenused on keskkonnasäästlikud ja kvaliteetsed ning vastavad elanike vajadustele.** | |
| * Kvaliteetsete elamispindade arvu kasv * Kvaliteetsete kommunaalteenuste kättesaadavus valla tiheasustusaladel * Valla eluasemetes kasutatakse valdavalt kohalikke kütteliike | |
| **ALAMEESMÄRGID** | **MÕÕDIKUD** |
| Kommunaalteenused on nii valla kui ka elaniku jaoks efektiivselt toimivad, ühtlase kvaliteedi ja optimaalse hinnaga. | * Vallas on loodud üks tugev ja konkurentsivõimeline kommunaalettevõte * Tarbijate arv on tõusnud * Rahuloluküsitluse põhjal elanike tagasiside teenuste kohta positiivne |
| Setomaa vallas on piisavalt kvaliteetseid elamispindu, et uued elanikud ja potentsiaalne tööjõud saaks siia elama tulla. | * Elamispinnad ja nende seisukord on kaardistatud * Munitsipaalelamispinnad on korrastatud ja keskkonnasäästlikud (3 korterit aastas) * Elamupiirkondade planeeringud on kehtestatud * Vald on oma volituste piires välja ehitanud elamuarenduste taristu * Piisavalt heas seisukorras üürikorterid * “Noored Setomaale” programmist toetatud projektide arv |
| Vallas on keskkonnasõbralik vee ja kanalisatsiooni infrastruktuur, vähenenud reostus ja puhas joogivesi. | * Vald arendab ühisveevärgi ja -kanalisatsiooni (ÜVK) taristut vastavalt “Setomaa valla ühisveevärgi- ja kanalisatsiooni arengukavale” (arengukava täitmine) * Vald osaleb “Hajaasustuse programmis” (toetatud projektide arv aastas) * Valla tiheasustusalad on saanud keskkonnasõbraliku ÜVK taristu |
| Setomaa valla soojamajandus on energiatõhus ning vald on munitsipaalvara haldamisega elanikele eeskujuks. | * Koostöös MTÜ-ga Piiriäärne Energiaarendus on välja töötatud ja rakendatud ülesetomaaline soojamajanduse arengukava * Vähenenud on soojusenergia tarbimine * Suurenenud on taastuvenergia osakaal valla soojamajanduses (MW) |

**5.3.4 Tegevused**

1. ~~Luua valda üks ühine võimekas kommunaalettevõte~~
2. Koostada Setomaa valla ühisveevärgi ja -kanalisatsiooni arengukava
3. Koostada soojamajanduse arengukava (sh kortermajad)
4. Koostada kalkulatsioonid Värska aleviku üleviimiseks tsentraalküttele
5. Küttesüsteemide tasakaalustamine ja reguleerimisvõimaluste suurendamine
6. Võimalusel kasutusele võtta maaküttel ja taastuvenergial põhinevad küttesüsteemid
7. Rajada keskkonnasõbralik ühise veevärgi ja kanalisatsiooni taristu Beresje, Lüübnitsa, Audjassaare ja Võõpsu külla
8. Renoveerida renoveerimata kanalisatsioonitrassid ning reoveepuhastid vastavalt valdkondlikule arengukavale
9. Rekonstrueerida Selise küla ühepereelamute veetrassid
10. Rekonstrueerida Luhamaa piirkonnas Määsi külas puurkaev ja veetorustik
11. Koostöös ettevõtetega leida lahendusi uute elamurajoonide loomiseks
12. Soetada ja renoveerida munitsipaalkortereid (nt Meremäe “õpetajate maja”)
13. Julgustada korteriühistute loomist
14. Toetada kortermajade ja eramute energiasäästlikumaks muutmist
15. Vähendada soojakadusid hoonete soojustamisega
16. Läbi viia ühiskondlike hoonete energiaauditid

**5.4 Loodus- ja keskkonnakaitse ning jäätmemajandus**

**5.4.1 Hetkeolukorra kirjeldus**

#### Loodus- ja keskkonnakaitse

Setomaa ühe suurema tugevusena nimetatakse sageli puhast ja rikkalikku looduskeskkonda. Keskkonnaregistri andmetel (11.06.2018 seisuga) on Setomaa vallas kaks maastikukaitseala (Mustoja ja Piusa jõe ürgoru), üks kaitsealune puistu (Meremäe kaasik), seitse hoiuala (Lüübnitsa, Rebasmäe, Mädajõe, Pabra järve, Karisilla oja, Värska lahe ja Piusa-Võmmorski) ning paarkümmend kaitsealuse liigi püsielupaika. Setomaa looduse omapärana nimetatakse Eesti kontekstis haruldasi nõmmede ja liivikutega seotud elupaiku, samuti on olulised loodusväärtused Lämmijärve rannikuelupaigad.

#### Jäätmemajandus

Valla jäätmemajandust reguleerib jäätmekava. Setomaa vallas toimub jäätmeseadusest tulenevalt korraldatud jäätmevedu. Hetkel on üksikuid majaomanikke, kes ei ole sellega veel liitunud. Uus jäätmeveo piirkondade lepinguperiood Võrumaal algab oktoobris 2019 ning siis vaadatakse üle kogu Võrumaa vastav teema.

Aastaringselt on võimalik taaskasutatavaid ja ohtlikke jäätmeid ära anda Värska ja Mikitamäe jäätmejaamades. Meremäe ja Obinitsa piirkonnas korraldab AS Eesti Keskkonnateenused aastas kolm jäätmeringi, kus võetakse vastu ohtlikke jäätmeid, vanu rehve, vanapaberit ning pappi, elektri- ja elektroonikaseadmed ning nende jäätmeid, vanametalli, puhast lehtklaasi ja kasutuskõlblikku mööblit. Operatiivset infot, hinnakirja ja vastuvõetavate jäätmete loetelu leiab: <http://setomaa.kovtp.ee/ohtlike-jaatmete-vastuvott>.

**Tabel 9. Pakendikonteinerite asukohad Setomaa vallas.**

|  |  |  |  |  |
| --- | --- | --- | --- | --- |
| **Eesti Taaskasutusorganisatsioon MTÜ (ETO)** | | | | |
| **Asukoht** | | **Aadress** | **Pakendi liik** | **Konteinerite maht m3** |
| Värska | | Värska, Pikk 13 (Värska kool) | paber, papp | 1,1 |
| Värska | | Värska, Pikk 12 | paber, papp | 1,1 |
| Värska | | Värska jäätmejaam | segapakend | 2,5 |
| Värska | | Värska jäätmejaam | paber, papp | 2,5 |
| Värska | | Olerexi tankla, ohtlike jäätmete kogumiskohas | segapakend | 2,5 |
| Värska | | Kuurortravikeskuse prügikastide juures | segapakend | 2,5 |
| Värska | | Kuurortravikeskuse prügikastide juures | paber, papp | 2,5 |
| Mikitamäe küla | | Mikitamäe, Mikitamäe jäätmejaam | segapakend | 2,5 |
| Meremäe küla | | Meremäe, kortermajade juures | segapakend | 4,5 |
| Meremäe küla | | Meremäe, kortermajade juures | paber, papp | 4,5 |
| Meremäe küla | | Meremäe, Meremäe teeninduspunkti juures | segapakend | 2,5 |
| Obinitsa küla | | Obinitsa, Obinitsa bussijaama juures | segapakend | 4,5 ja 2,5 |
| **Tootjavastutusorganisatsioon OÜ (TVO)** | | |  |  |
| Määsi küla | Määsi | | segapakend | 0,6 plast |
| Obinitsa küla | Obinitsa Külakeskuse parkla | | segapakend | 0,6 plast |
| Miikse küla | Miikse küla | | segapakend | 0,6 plast |
| Uusvada küla | Uusvada küla | | segapakend | 0,6 plast |
| Treski küla | Treski, bussipeatus | | segapakend | 0,6 plast |
| Sesniki küla | Sesniki, bussipeatus | | segapakend | 0,6 plast |
| Võmmorski küla | Võmmorski küla | | segapakend | 0,6 plast |
| Mikitamäe küla | Mikitamäe kool, Kooli 5 | | segapakend | 0,6 plast |
| Laossina küla | Laossina kalmistu | | segapakend | 0,6 plast |
| Värska alevik | Värska alevik | | segapakend | 2,5 metall |
| **MTÜ Eesti Pakendiringlus** | | |  |  |
| Kalatsova küla | Kalatsova küla | | segapakend | 4,50 metall |
| Mikitamäe küla | Mikitamäe küla | | segapakend | 1,50 metall |
| Võõpsu küla | Võõpsu küla | | segapakend | 1,50 metall |
| Meremäe küla | Meremäe küla | | segapakend | 2,5 kelluke |
| Matsuri küla | Matsuri küla | | segapakend | 3,0 kelluke |
| Saatse küla | Saatse küla | | segapakend | 3,0 kelluke |
| Värska alevik | Värska alevik | | segapakend | 3,0 kelluke |
| Värska alevik | Värska alevik | | segapakend | 5,0 kelluke |

**5.4.2 Arengueeldused ja probleemid**

#### Arengueeldused

1. Mahepõllumajanduse protsent on Eesti kontekstis kõrge
2. Vallas asuvate ettevõtete keskkonnamõju ei ole suur
3. Mikitamäel ja Värskas on jäätmejaamad
4. Meremäe-Obinitsa piirkonnas on jäätmejaama puudumise tõttu sisse seatud iga-aastased “jäätmeringid”

#### Probleemid

1. Vallas puudub keskkonnaspetsialist
2. Üldine teadlikkus loodus- ja keskkonnakaitsest on madal
3. Rikkalikku looduskeskkonna võimalusi ei kasutata piisavalt ära turismi arendamisel
4. Keskkonnateadlikkuse kasvatamine koolivälistes vanusegruppides on puudulik
5. Saatses ja Lütä külas on karuputke oht
6. Biolagunevate jäätmete ladustamise kohta pole
7. Vallaelanikel ei ole prügi sorteerimise harjumust
8. Jäätmevedu ei vii kodu juurest ära sorteeritud pakendeid
9. Kortermajade juures ja külades puuduvad kõikide jäätmeliikide konteinerid
10. Üksikud majapidamised pole korraldatud jäätmeveoga liitunud
11. Prügiautode vähene maastikuvõimekus, igal aastaajal ei pääse autod prügikonteineriteni
12. Piirkonna külastajad ja läbisõitjad (piirimaanteedel), kes jätavad oma prügi selleks mitte ettenähtud kohta

**5.4.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa vallas on puhas elu- ja looduskeskkond ning kõrge keskkonnateadlikkus.** | |
| * Setomaa vallas ei ole suure keskkonnamõjuga ettevõtteid * Prügi maht teede äärtes ja looduses on vähenenud (“Teeme ära” koristustalgute andmed) | |
| **ALAMEESMÄRGID** | **MÕÕDIKUD** |
| Setomaa valla inimesed on kõrge keskkonnateadlikkusega. | * Setomaa valla suurüritused on keskkonnasõbralikud ja oluliselt on vähenenud ühekordsete plastnõude kasutamine * Setomaa valla suursündmustel toimub keskkonnaalane teavitustöö * Setomaa valla asutused näitavad eeskuju keskkonnaalase käitumisega – võimalusel välditakse printimist, ühendatakse ametisõite, säästetakse elektrit jms |
| Setomaa valla jäätmemajandus on hästi korraldatud ja keskkonnasõbralik. | * Kõikides keskustes on bioloogiliste jäätmete ladustamise võimalus (konteinerite arv) ja komposteerimisväljakud (komposti väljaveo maht – tonn, m3) * Kõikide kortermajade ja suuremate külade juurde on paigaldatud jäätmeliikide jaoks eraldi konteinerid * Jäätmejaamade vastuvõtuvõime on elanike vajadustele vastav ja jaamad on avatud elanikele sobivatel aegadel * Loodusesse tekkivate “mitteametlike” prügimägede arv on madal |

**5.4.4 Tegevused**

1. Setomaa valla üldplaneeringu koostamine
2. Setomaa valla üldplaneeringu ja teemaplaneeringutega anda suunised ettevõtetele keskkonda ja loodust säästvaks tegevuseks
3. Korraldada jäätmete kogumise ringid (ohtlikud jäätmed, sorteeritud pakendid jne)
4. Üks kord aastas suuremõõtmeliste jäätmete tasuta äraandmise võimalus
5. Rajada Meremäe-Obinitsa piirkonda jäätmejaam
6. Viia läbi teavitusprojekte olmeprügi sorteerimise vajalikkuse ja keskkonna säästmise kohta
7. Karmistada kontrolli jäätmete ebaseadusliku ladustamise osas
8. Loodusväärtuste parem teavitus ja kasutamine loodusturismis
9. Lasteaedades ja koolides loodusväärtuste (nt muld) ja -nähtuste õpetamine
10. Valla ametiautode üleviimine hübriidautodeks. Kasutada Setomaal toodetud päikeseenergiat
11. Setomaa valla suurüritused on keskkonnasõbralikud ja oluliselt on vähenenud ühekordsete plastnõude kasutamine
12. Uuringud ja monitooring keskkonnaseisundi kohta

**5.5 Heakord**

**5.5.1 Hetkeolukorra kirjeldus**

Setomaa valla ülesanne on tagada heakord avalikus ruumis ning vajadusel teha ettekirjutusi hooldamata kinnistute omanikele. Igal kevadel korraldab vallavalitsus “Teeme ära” talgupäevi, mille käigus korrastatakse ühiselt mõni valla avalik objekt. Haldusreformi eelsetes omavalitsustes viidi läbi kaunima kodu konkurssi, mida jätkatakse ka Setomaa vallas vastavalt kaunima kodu konkursi korrale.

Setomaa vallas on ainult üks avalik rand – Värska Kuurortravikeskuse supluskoht Lämmijärve kaldal. Väiksemaid ujumiskohti on aga mitmete Setomaa järvede ääres (Laossina rand, Hirvemäe rand ja Lobotka rand Lämmijärve kaldal, Meremäe järve rand, Obinitsa järve rand, jpt).

Vallal puudub haljastusalane planeering, kuid lähiaastatel oleks vajalik teha vallasiseste tiheasustusalade haljastusprojektid piirkonna kui terviku kaunimaks muutmiseks. Värska piirkonnas on kehtestatud üldplaneeringu teemaplaneering “Setomaa kultuuripärand”, mis määrab ära valla miljööväärtuslikud külad, kirjeldab nende külade arhitektuurilist väärtust ning kehtestab renoveerimistingimused ja -soovitused. Planeering on nimetanud Setomaa vallas 10 miljööväärtuslikku küla ja ühe üksikobjekti (Laane talu Kolossovas), lisaks on määratud miljööväärtuslikuks endine Põhjalaagri territoorium Värskas. Värska piirkonnas on loodud valla eelarvest ka toetusprogramm külade miljööd hoidva ehitustegevuse toetamiseks. Mikitamäe piirkonnas on sarnane teemaplaneering koostatud, kuid hetkel volikogu poolt kehtestamata. Meremäe ja Luhamaa piirkonnas on miljööväärtuslike alade teema põhjalikumalt käsitlemata.

**5.5.2 Arengueeldused ja probleemid**

#### Arengueeldused

1. Vald ja aktiivsemad külad viivad läbi “Teeme ära” talgupäevi
2. Kogemused kauni kodu konkursi korraldamisel
3. Visuaalne üldpilt on hea suuremates keskustes
4. Olemas on fond külaplatside korrastamiseks
5. Värska piirkonnas on kehtestatud miljööväärtuslike külade teemaplaneering ja loodud toetusprogramm

#### Probleemid

1. Palju lagunevaid hooneid, mille omanikud ei võta vastutust
2. Ujumiskohtade halb seisukord
3. Paljud õued on hooldamata ja inimesed on ükskõiksed
4. Meremäe, Mikitamäe ja Luhamaa piirkonnas ei ole määratletud miljööväärtuslikke külasid
5. Mikitamäe ja Saatse keskplatsid ei ole välja arendatud ega heakorrastatud

**5.5.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa vallas on heakorrastatud külad ja avalik ruum.** | |
| * Lagunenud objektide arvu vähenemine * Küla kogukonnad on võtnud vastutuse oma piirkonna heakorra eest (aktiviseerunud külade arv) * Miljööväärtuslikud külad on määratletud igas valla piirkonnas | |
| **ALAMEESMÄRGID** | **MÕÕDIKUD** |
| Valla heakorda risustavad lagunenud hooned on korrastatud või lammutatud. | * Korrastatud kinnistute arv * Ettekirjutusi ja trahve rakendatakse efektiivselt * Silmariivavate kinnistute arvu vähenemine |
| Vallas on meeldiva keskkonnaga ujumiskohad ja puhkealad. | * Korrastatud ujumiskohtade ja puhkealade arv * Ujumiskohtades on olemas prügikastid, riietuskabiin ja kuivkäimla. Hein on niidetud |

**5.5.4 Tegevused**

1. Võtta ühendust silmariivavate kinnistute omanikega ja teha selgitustööd, et kinnistud saaks korrastatud
2. Munitsipaalelamute renoveerimine ja nende ümbruse korrastamine
3. Igal aastal likvideerida või võtta kasutusele (renoveerida) koostöös omanikega vähemalt üks lagunenud hoone (toetada oskusteabega, taotleda vahendeid, leida investoreid ning teha ettekirjutusi). Esimene prioriteet tiheasustusalad
4. Soetada vallale heakorra- ja hooldustehnikat – lehekoguja, ATV käruga, rajamasin
5. Toetada külasid, külaseltse või kogukondi ujumiskohtade ja puhkealade väljaehitamisel (toetatakse ühistegevust avalikus kasutuses olevate kohtade korrastamisel)
6. Otsida võimalusi uute ujumiskohtade rajamiseks ning olemasolevate ujumiskohtade arendamiseks

**5.6 Korrakaitse ja turvalisus, riigipiir**

**5.6.1 Hetkeolukorra kirjeldus**

Setomaa valda teenindab Kagu Politseijaoskonna Põlva piirkonnagrupp ning turvalisuse eest vastutab piirkonnapolitseinik. Turvalisuse tagamist toetab ka piirivalvekordonite olemasolu (Piusa, Värska, Saatse ja Luhamaa kordon) ning vabatahtlikult sellesse valdkonda panustavad inimesed (kaitseliitlased, külaseltside liikmed, vabatahtlikud päästjad) ja organisatsioonid (MTÜ Kindel Kants).

Valla peamised korrarikkumised seonduvad piiriga ja ei ole enamasti toime pandud kohalike elanike poolt. Enim tekitavad probleeme salakaubavedu ja keelatud kauba üle piiri toomine. Lisaks konstaablile tagavad valla elanike turvalisust vallas tegutsevad vabatahtlikud piirivalvurid ja abipolitseinikud.

**Päästeameti üksused**. Värskas asub Lõuna regiooni Värska päästekomando. Meremäel asub vabatahtlik päästeüksus. Setomaa valla naabruses olevad ja valla piirialasid teenindavad päästekomandod asuvad Vastseliinas ja Räpinas ning vabatahtlikud päästeüksused tegutsevad Oraval ja Missos (24-tunnise valve ja kahe päästemasinaga).

**Videovalve**. Üldise turvalisuse tagamiseks paigaldati 2015. aasta lõpus videovalvesüsteem Värska vallamaja ning bussijaama ja turuplatsi lähedusse. Videovalve on olemas ka Obinitsa ja Mikitamäe keskuse piirkonnas.

**Tänavavalgustus**. Värska alevikus ning Saatse, Treski, Matsuri, Mikitamäe, Võõpsu, Beresje, Lüübnitsa, Audjassaare, Obinitsa ja Meremäe külas on olulisemad kohad maanteede ja põhitänavate ääres valgustatud. Samuti on tänavavalgustus Väike-Rõsna külas – valla tee ja kergliiklustee ääres.

Valla territooriumil on palju tühje ja lagunevaid eravalduses olevaid hooneid, mis on oluliseks ohuks turvalisusele. Keskuste kauguse tõttu ei vasta riigipoolse korrakaitse kättesaadavus tihti vajadusele ning ootusele, seetõttu on oluline arendada koos kohapealse piirivalvekordoni, Kaitseliidu allüksuste ning kohalike riigikaitsehuviliste ja vabatahtlikega piirkonna turvalisust.

**5.6.2 Arengueeldused ja probleemid**

#### Arengueeldused

1. Nelja piirivalve kordoni asumine Setomaa territooriumil, mis suurendab turvatunnet
2. Säilinud päästekomandod ning tegutsevad vabatahtlikud päästeüksused Setomaa vallas ja lähiümbruses
3. Meremäe/Obinitsa piirkonnas tegutseb koos naabritega Misso ja Vastseliina piirkonnast MTÜ Kindel Kants, kelle põhikirjaliseks eesmärgiks on piirkonna turvalisuse tagamisele ja arendamisele kaasaaitamine ning seeläbi elanike turvatunde kasvatamine
4. Turvalisust lisab piiri väljaehitamine
5. Olemasolevad valvekaamerad, naabrivalve ja kogukonnapoolne valve

#### Probleemid

1. Piirkond on suur ja hajaasustusega, seetõttu on piirkonna kiire teenindamine Päästeameti jaoks suur väljakutse
2. Vähene politseiga ühendatud tehnilise (video)valve võimekus
3. Vabatahtlike päästeüksuste tehnika on vana ja vähe on noori vabatahtlikke
4. Piiriga seotud süüteod moonutavad reaalset statistikat
5. Tänavavalgustus bussipeatustes valdavalt puudub
6. Suvekodud on talviti tühjad

**5.6.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa vallas on ohutu elukeskkond, elanikud tunnevad ennast turvaliselt ning tagatud on päästevõimekus ka hajaasustuses.** | |
| * Tuleõnnetuste, süütegude ja liiklusõnnetuste madal arv * Rahuloluküsitlus näitab inimeste turvatunde kasvu * Vallas säilib riiklik päästekomando | |
| **ALAMEESMÄRGID** | **MÕÕDIKUD** |
| Välja on arendatud ühtne videovalvesüsteem oluliste objektide ja liiklussõlmede juures. | * Politseiga ühendatud videovalve kaamerate arv * Süütegude arvu vähenemine |
| Teed on valgustatud ja liiklejatele turvalised. | * Teostatud tänavavalgustuse projektide arv * Lisandunud kergliiklus- ja kõnniteede kilometraaž * Liiklusõnnetuste arv väheneb |
| Koostöös Päästeametiga on loodud hajaasustuses toimiv päästesüsteem. | * Vabatahtlike komandode/ kaasatud vabatahtlike arv * Vabatahtlikel päästeüksustel on vähemalt üks paakauto ja üks päästeauto * Päästeametiga on sõlmitud koostöökokkulepe ja tegevuskava |

**5.6.4 Tegevused**

1. Koostöös Politsei- ja Piirivalveametiga paigaldada valvekaamerad võtmekohtadesse
2. Setomaa tänavavalgustuse ühishange – atraktiivsed lahendused
3. Tänavavalgustuse säästlikuks rekonstrueerimine ja täiendamine päikesepaneelidega
4. Tänavavalgustuse rajamine valla bussipeatustesse ning Meremäe piirkonna Uusvada, Tiirhanna, Miikse, Vinski küladesse
5. Koostöökokkulepped riiklike organisatsioonidega. Korraldada kohtumisi vähemalt kaks korda aastas politsei/piirivalve/päästeameti esindajatega eesmärgiga tutvustada hetkeolukorda, tulevikuplaane, koostöövõimalusi ning kooskõlastada nende sisu ja ajakava

**6. Kultuur, sport ja vaba aeg**

**6.1 Kultuurikorraldus ja kultuuriasutused**

**6.1.1 Hetkeolukorra kirjeldus**

Setomaa vallas on säilinud tugevad omakultuuri traditsioonid. Vallas toimub palju kultuurisündmusi ja kultuurieluga tegelevad nii erinevad kohaliku omavalitsuse hallatavad asutused kui ka mitmed mittetulundusühingud ning seltsingud, aga ka ettevõtjad. Setomaa vald asub põhiliselt seto kultuuriruumis, mõned külad kuuluvad ka Vana-Võromaa ja vanausuliste kultuuriruumi. Piirkond on märgatavalt aktiivsema kultuurieluga kui enamik maapiirkondi ning kultuuril on tähtis osa valla identiteedis. Seto kultuur on laialt tuntud ja tunnustatud ning huvi Setomaa kultuurielu ja suursündmuste vastu ulatub ka üle riigipiiride. Setode ning vanausuliste kultuur ja traditsioonid on piirkonna kõige olulisemaks turismimagnetiks. Tugevaks arengueelduseks on elanikkonna järjepidevus seto kultuuri ja usukommete järgimisel. Valla ülesandeks on seto kultuuri säilitamine, hoidmine ja jätkusuutlikkuse tagamine ning selle arengut soodustavate tingimuste loomine.

#### Kultuurikorraldus

**Traditsioonilised kultuurisündmused**. Iga-aastaselt tähistatakse Setomaa vallas nii riiklike kui ka eesti rahvakalendri tähtpäevi – vastlapäev, vabariigi aastapäev, lihavõtted, emadepäev, isadepäev, lastekaitsepäev, võidupüha, jaanipäev, kadripäev, mardipäev, jõulud. Oluliseks peetakse seto kalendripühi – maaselits, seto lihavõtted, jüripäev, oltuspüha, suvistepüha, seto jaanipäev, piitrepäev, päätnitsapäev, paasapäev, maarjapäev, nahtsipäev ja migulapäev.

**Suursündmused**. Setomaa valla suurimaks mainesündmuseks on Seto Kuningriigipäev. Iga-aastaselt korraldab vald ka Lüübnitsa sibula- ja kalalaata ning Seto Folki. Iga kolme aasta tagant toimub Värskas Seto Leelopäev. Lisaks toimub ka mitmeid kodanikualgatuse korras korraldatavaid suursündmusi: MTÜ Seto Küük eestvedamisel toimub Seto Külävüü Kostipäiv, MTÜ Ostrova Festivalid korraldab kontsertõhtuid Ostrova külas ja MTÜ Treski Küün suvist kontsertprogrammi Treski Küünis ning MTÜ Seto Jaanituli korraldab Seto Jaanituld Treskis ~~ning Värska Sanatoorium ja Seto Line veavad eest Värska Veepidu.~~

**Pärimuskultuuri laagrid**. Setomaa vallas toimuvad iga-aastaselt pärimuskultuuri laagrid. Lastele suunatud Rikka Ivvani pillilaager, põhiliselt täiskasvanutele suunatud koguperelaager Lummo Kati laululaager, Luhamaa muusikalaager noortele ja täiskasvanutele ning Taarka Pärimusteatri korraldatav teatrilaager Setomaa noortele.

#### Kultuurisündmuste rahastamine

Setomaa vald toetab rahaliselt omaalgatuse korras korraldatavaid kultuurisündmusi. Rahastamist reguleerib kultuuri- ja spordisündmuste toetamise kord. Toetuse eesmärgiks on arendada kultuurisündmuste korraldamist Setomaa vallas. Taotlused vaatab läbi vallavolikogu kultuurikomisjon ja teeb vallavalitsusele ettepaneku taotluste rahastamiseks. Novembriks koostab Setomaa Kultuurikeskus ühtse valla kultuuri- ja spordikalendri. Kalender avalikustatakse valla kodulehel (setomaa.kovtp.ee) ja valla ajalehes.

#### Kultuuriseltsid ja -kollektiivid

Setomaa vallas on palju aktiivseid kultuurikollektiive. Põhiliselt tegeletakse seto kultuuriga, kuid on ka aktiivseid laulukoore ja tantsukollektiive. Paljud mittetulundusühingud aitavad edendada piirkonna kultuuri- ja seltsielu. MTÜ Taarka Pärimusteater toob igal suvel Setomaa lavadele ühe uue pärimuskultuurilise lavastuse ja korraldab noortele teatrilaagreid. Pärimusteatri edendamine hoiab ja arendab seto kultuuri ning rikastab piirkonna kultuurielu.

**Leelokoorid**. Helmine, Verska naase’, Kuldatsäuk, Mokornulga leelokoor, Hõpõhelme’ ja Meremäe mehe’, Seto Miihi Summ, Õiõ Seto’ ja laste leelokoorid Laanõtsirk, Helmekese’ ja Mikitamäe kooli folklooriring.

**Tantsurühmad**. Poloda Piigad, Lustiline, Värska Iginoored, Värska Verinoored ja Hõbehall.

**Laulukoorid**. Värska naiskoor, Meremäe-Obinitsa naiskoor, Meremäe pensionäride lauluansambel Meribel ja Nedsäjä kunnakuur.

**Pillirühmad**. Karmoška ansambel Karmona, Värska Muusikakooli pilliklubi.

**Ansamblid**. Seto kultuuril põhinevad ansamblid Tuhkwizza, Pääväpüürdjä, Zetod ja Kiiora. Peobändid Nedsaja Küla Bänd, Einar ja Ojar, ansambel Aare, Stand By ja Sinu Naine.

**Pensionäride seltsid**. Obinitsa Pensionäride Selts, Meremäe Pensionäride Selts, Värska Pensionäride Selts Ehavalgus ja Mikitamäe eakate klubi.

**Käsitööseltsid**. Seto Käsitüü Kogo, Värska käsitööselts Kirävüü, Mikitamäe Naisteklubi Mixina ja Meieselts Meroos Meremäel.

**Teater**. Taarka Pärimusteater, Karisilla külateater.

**Kultuuriseltsid**. MTÜ Meremäe Kultuuriühing, MTÜ Seto Ateljee-Galerii, MTÜ Lõhmuse Selts, MTÜ Seto Küük, MTÜ Obinitsa Seto Muuseumitarõ selts, MTÜ Treski Küün, Sihtasutus Setu Kultuuri Fond, MTÜ Tedrekuke, MTÜ Rahusoo, MTÜ Ostrova Festivalid, MTÜ Järveääre, MTÜ Seto Infoselts, Obinitsa Raamatusõprade seltsing, ~~Estonian Live Music Agency MTÜ~~, MTÜ Obinitsa naisselts Miitsirk, MTÜ Seto Jaanituli, MTÜ Seto Folk, MTÜ Ilumetsa Rongipeatuse Sõbrad, MTÜ Helivõlu, MTÜ Hõimuhelü, MTÜ Uusvada Kultuuriküla.

#### Kultuuriasutused

Setomaa vallas korraldab kultuuritegevust Setomaa Kultuurikeskus. Kultuurikeskuse saale on võimalik kasutada kontsertide, tantsuõhtute, teatrietenduste, seminaride, koolituste jm sündmuste tarbeks. Kultuurikeskuses tegutsevad erinevad taidlus- ja huvialaringid. Siseruumid on viimistletud ning paigaldatud on sündmuste korraldamiseks vajalik tehnika- ja valguspark, kinoekraan ja projektor. Saalis on kohti korraga 200 külastajale. Kultuurisündmusi saab korraldada ka Saatse Seminarikeskuses, Lüübnitsa Külakeskuses, Mikitamäe ja Meremäe teeninduspunktides, Obinitsa Külakeskuses ning Värska, Meremäe ja Mikitamäe kooli ruumides, raamatukogudes, muuseumi hoonete ruumides.

**Kodanikualgatuse/ettevõtluse korras tegutsevad kultuuriasutused ja sündmuste toimumispaigad**. Treski Küün, Seto Seltsimaja Obinitsas, Galerii Hal’as Kunn, Värska Kuurortravikeskus, Obinitsa Kunstizaal, Hilläkeste nulgatarõ, Toomemäe talu.

**Vabaõhulavad ja festivaliplatsid**. Värska Laululava, vabaõhulavad Värska Talumuuseumis, Meremäe mäel ja noortekeskuse juures, Lüübnitsas ja Mikitamäel ning festivaliplatsid Ostrova ja Käre külas.

#### Raamatukogud

Vallas tegutseb viis raamatukogu ning üks laenutuspunkt. Raamatukogude eesmärk on tagada elanikele juurdepääs informatsioonile, teadmistele ja kultuurile ning toetada elukestvat õppimist ja enesetäiendamist. Raamatukogude ruumid on kaasaegsed ja renoveeritud ning kõik teavikud on kantud elektroonilisse laenutussüsteemi. Tavapärase lugejate teenindamise kõrval toimivad raamatukogud ka kooskäimise kohtadena, kus korraldatakse erinevaid kultuuriüritusi ja näituseid nii lastele kui täiskasvanutele.

**Värska Raamatukogus** on koos arhiiviruumidega teeninduspinda 176 m2. Ruumid on kaasaegsed, arvutipark vajab uuendamist. Raamatukogu pakub järgmisi teenuseid: raamatukogude vaheline laenutus, avatud internetipunkt, WiFi leviala, printimine ja koopiate tegemine, skaneerimine, e-lugerite laenutamine, koduteenindus. Raamatukogu korraldab väljapanekuid, näitusi, kohtumisi, mänge, võistlusi ja raamatukogu tunde. Traditsioonilisteks sündmusteks on kohtumised kirjanikega, laste suvine lugemisvõistlus ja mälumänguturniir.


**Saatse Raamatukogus** on teeninduspinda 88 m2. Töötab avatud internetipunkt ja olemas on arhiiviruumid. Saatse raamatukogu osutab ka Eesti Posti teenust – müüb ümbrikuid, marke ja postkaarte. Võimalus on printida, koopiaid teha, skaneerida. Raamatukogu teenindab ka samas majas asuva Saatse pansionaadi liikumispuudega elanikke, kellele toimetatakse teavikud otse käest kätte. Võimalik on internetialane kasutajakoolitus asjaajamistel, toimuvad raamatute temaatilised väljapanekud ning tähistatakse raamatukogupäevasid.

**Obinitsa Raamatukogu** asub Obinitsa Külakeskuse ruumides, kus teeninduspinda on 135 m2. Raamatukogu pakutavad teenused: internetipunkti kasutamine, koopiate tegemine, printimine, dokumentide skaneerimine, kodulooliste materjalide kasutamine. Raamatukogu korraldab erinevaid kirjanduslikke sündmusi.

**Meremäe raamatukogu** asub Meremäe teeninduspunkti II korrusel, kus teeninduspinda on 170 m². Raamatukogus asub kohalik internetipunkt kolme lugejaarvuti ja hästi toimiva interneti püsiühenduse ning WiFi levialaga. Pakutakse printimise, koopiate tegemise ning skaneerimise võimalusi, samuti e-lugerite laenutust. Kohapeal saab tutvuda seto omakultuuri alase video-, heli- ja fotoarhiivi materjalidega. Koostöös kohaliku kooli ja lasteaiaga korraldatakse lastele lugemishuvi tekitavaid sündmuseid. Raamatukogu korraldab kohtumisi kirjanike ja teiste kultuuriinimestega ning osaleb piirkonna kultuurisündmuste ettevalmistamisel ja läbiviimisel.

**Mikitamäe raamatukogu** asub Mikitamäe teeninduspunkti I korrusel. Teeninduspinda on 118 m². Põhiteenused: internetipunkti kasutamine (2 arvutit), kodulooliste materjalide kasutamine (valla kroonika), koolitused, WiFi leviala, printimine, skaneerimine ja koopiate tegemise võimalus. Räpina vallaga piirnevate külade elanikud külastavad pigem Võõpsu ja Räpina raamatukogusid, millest tulenevad Mikitamäe raamatukogu väiksemad külastajate numbrid.

**Lütä laenutuspunkt** asub Lütä külas, Luhamaa piiripunkti lähedal Collade terminali majas ja kuulub Meremäe raamatukogu struktuuri. Laenutuspunktis on avatud internetipunkt ja WiFi. Põhiteenuseks on teavikute kojulaenutus ja teavikute kohapeal kasutamise võimaldamine. 2018. aastast töötab laenutuspunkt ka valla teeninduspunktina, kuhu Luhamaa elanikud saavad pöörduda sotsiaalvaldkonna, prügi ja teedega seotud probleemidega.

**Joonis 12. Külastuste arv Setomaa valla raamatukogudes perioodil 2008–2017.**

Kõigi raamatukogude peale kokku on külastuste ja laenutuste arv Setomaa vallas viimasel kümnel aastal stabiilne. Arvestades üldist rahvastiku vähenemist näitab see, et tegelikult on raamatukogude kasutamise aktiivsus märgatavalt tõusnud.

**Tabel 10.** **Laenutuste arv Setomaa valla raamatukogudes.**

|  |  |  |  |  |  |  |
| --- | --- | --- | --- | --- | --- | --- |
|  | **Värska Raamatukogu** | **Saatse Raamatukogu** | **Obinitsa Raamatukogu** | **Mikitamäe Raamatukogu** | **Meremäe Raamatukogu** | **Lütä laenutuspunkt** |
| **2008** | 12 369 | 5538 | 7254 | 3112 | 13 016 | 3165 |
| **2009** | 12 702 | 5519 | 7606 | 3366 | 13 512 | 2741 |
| **2010** | 13 724 | 5978 | 8207 | 3418 | 15 462 | 585 |
| **2011** | 14 194 | 6604 | 8435 | 3653 | 14 173 | 696 |
| **2012** | 13 193 | 5482 | 8441 | 4032 | 13 936 | 908 |
| **2013** | 13 905 | 5351 | 7665 | 4151 | 13 936 | 606 |
| **2014** | 14 524 | 4172 | 7955 | 3922 | 13 550 | 578 |
| **2015** | 14 960 | 5005 | 7216 | 4031 | 13 157 | 609 |
| **2016** | 15 013 | 5365 | 7766 | 3816 | 13 077 | 673 |
| **2017** | 15 569 | 5012 | 7068 | 4164 | 13 048 | 524 |
| **2018** | 23 709 | 7319 | 7036 | 5185 | 15 341 | |

Setomaa vallas 2018. aastal tegutsenud muuseumid liideti ning 1. jaanuarist 2019 alustas tegevust Setomaa Vallavalitsuse hallatav asutus **Setomaa Muuseumid**. Muuseumi koosseisu kuuluvad Obinitsa Muuseum, Saatse Muuseum, Värska Talumuuseum ja Seto Tsäimaja. Setomaa Muuseumid põhiülesanneteks on pakkuda tuge seto kultuurilise identiteedi säilimisele ja tugevdamisele, kogudes, hoides, uurides ja tutvustades üldsusele Setomaa ja setode ajalugu, pärimust ja kaasaega kajastavat materjali ning Setomaa kui väärtusliku turismisihtkoha tuntuse tõstmine. Muuseum on avatud ka uurijatele, lisateenustena on kohapeal võimalik koopiate tegemine, printimine, dokumentide skaneerimine ja lamineerimine. Muuseumi tegevust rahastavad Kultuuriministeerium läbi Setomaa kultuuriprogrammi ja Setomaa Vallavalitsus.

**Värska Talumuuseum**. 1998. aastal avatud Värska Talumuuseum (endise nimega Seto Talumuuseum) on seto kultuuri uurija, säilitaja ja järjepidevuse kandja. 2004. aastal valmis kompleksi juurde Tsäimaja, kus pakutakse seto sööki. Seto Talumuuseumis on võimalik tutvuda 19. sajandi lõpu ja 20. sajandi alguse taluarhitektuuri, vanade tööriistade ja rikkaliku käsitööga. Ekspositsioonis on poolkinnine hoov, elumaja, riide-, vilja- ja söögiait, laut heinaküüniga, meeste töötuba, varjualused, suitsusaun, potivabrik, sepikoda ja rehi. Enamik hooneid on originaalid, pärit Põhja-Setomaalt. Lisaks korraldatakse vahetuvaid temaatilisi näitusi. Võimalik on osa võtta erinevatest sündmustest: nt talsipühad, seto pitsi päevad, folklooriõhtud ja rahvakalendri tähtpäevade tähistamised. Muuseumi rehe all on avatud käsitöö ja kohalike toodete pood.

**Saatse Muuseum**. Vanas koolimajas asuv Saatse (Seto) Muuseum avati 25. juulil 1974. aastal. Muuseumi rajas Saatserinna kooli direktor Viktor Veeber. Setomaa kõige rikkalikuma koguga muuseumi uus püsiekspositsioon tutvustab Saatserinna inimest läbi ajaloo, Saatse kirikuküla ja selle lähiümbruse lugu. Muuseumi temaatika märksõnadeks on: seto mees, seto mehe töö, seto naine, savipottide valmistamine, Püha Suurkannataja Paraskeva kirik ja päätnitsapäev. Muuseumil on avar õueala ning parkmets koos õpperajaga.

**Obinitsa Muuseum** avati 3. juunil 1995. aastal. Muuseumi osadeks on 154 m2 pinnaga muuseumimaja Obinitsa külas ning traditsioonilist seto taluarhitektuuri esindav Luikjärve talukompleks Tobrova külas. Obinitsa muuseumimaja vahetus läheduses asub ka Obinitsa tsässon ja Luikjärve talu juures Tobrova tsässon. Obinitsa Muuseumi peamised teemad on seto naiste käsitöö, seto rahvarõivad, seto laulutraditsioon ja taluarhitektuur. Muuseum korraldab erinevaid temaatilisi sündmusi ja õpitubasid. Luikjärve talukompleks on plaanis kujundada muuseum-elamustaluks.

**Tabel 11. Külastajate arvud Setomaa muuseumides. Allikas: Setomaa muuseumid.**

|  |  |  |  |
| --- | --- | --- | --- |
| **Aasta** | **Värska Talumuuseum** | **Saatse Muuseum** | **Obinitsa Muuseum** |
| 2011 | 15 516 | 4060 | 3083 |
| 2012 | 12 976 | 3800 | 3638 |
| 2013 | 11 103 | 3400 | 4537 |
| 2014 | 12 195 | 2900 | 3792 |
| 2015 | 11 697 | 3260 | 5952 |
| 2016 | 11 348 | 3200 | 6108 |
| 2017 | 11 561 | 2800 | 3540 |
| 2018 | 12052 | 4520 |  |

Alates 2014. aastast muutis Värska Talumuuseum külastatavuse arvestamise põhimõtteid ning sellest tulenevad ka esmapilgul väiksemad külastajate arvud võrreldes varasemate aastatega. 2015. aastal toimunud Soome-ugri kultuuripealinna sündmused on positiivselt mõjutanud Obinitsa Muuseumi külastatavust 2015.–2016. aastal.

**6.1.2 Arengueeldused ja probleemid**

#### Arengueeldused

1. Üle-eestiline ja rahvusvaheline huvi Setomaa kultuurisündmuste ja -asutuste vastu
2. Kvaliteetsed suursündmused (Seto Kuningriigipäev, Seto Folk, Lüübnitsa sibula- ja kalalaat jne)
3. Erinevad kultuurikollektiivid ning mitmekesine huvialaringide valik
4. Aktiivne kodanikualgatus
5. Pika ajaloo ja suurte kogudega muuseumid
6. Vallasisene raamatukogude võrgustik

#### Probleemid

1. Kultuuriasutuste hoonete seisukord vajab pidevat kaasajastamist
2. Sündmustest võtab osa vähe kohalikke inimesi
3. Muuseumite ja kogukonna vaheline koostöö ei ole piisav
4. Vähene vallasisene koostöö kultuurikorralduses
5. Noorte vähene kaasatus kultuuritöösse
6. Kohati halb ligipääs kultuuriasutustele ja -sündmustele (puuduv ühistransport, kehv teede olukord, asutuste koondumine suurematesse keskustesse)
7. Valla kultuurikorraldajate hõivatus
8. Väljaspool vallakeskust toimub kultuuritöö tihti vaid vabatahtlikkuse korras
9. Vallas toimuvate kultuurisündmuste killustatus
10. Vallas toimuvate kultuurisündmuste info leidmine
11. Sündmuste jätkusuutlikkuse tagamiseks vajalik lisarahastus projektide kaudu

**6.1.3 Strateegia**

|  |  |
| --- | --- |
| **STRATEEGILINE EESMÄRK** | |
| **Luua head eeldused kultuuriruumi arenguks, tagada vallas mitmekülgne kultuurielu ja võimaldada elanikele kultuurist osasaamine.** | |
| * Kultuuriasutuste ja –sündmuste külastatavus on suurenev või stabiilne * Elanike hinnang kultuuriasutuste tööle ja kultuurisündmustele on positiivne (rahuloluküsitlus) | |
| **ALAMEESMÄRGID** | **MÕÕDIKUD** |
| Valla kultuuritöö on ühtselt koordineeritud ja kultuuriasutuste võrgustik toimib efektiivselt. | * Sama sisu ja vormiga asutuste (raamatukogud, muuseumid) juhtimine on koordineeritud või ühendatud * Koostöösündmuste arv on kasvanud (ühissündmused ja -projektid, õppereisid, koosolekud, koolitused) |
| Setomaal on atraktiivne kultuurikalender. | * Igal aastal toimub vallas 5 suursündmust * Suursündmuste külastatavus kasvab või on stabiilne * Kodanikualgatuslike sündmuste arv ja toetuse suurus kasvab (% valla eelarvest) * Kultuurisündmuste info on koondunud ja kättesaadav kõigile huvilistele |
| Setomaa vallas on kultuuritöö väärtustatud. | * Kultuuritöötajatel on motiveeriv palk * Personali liikuvus on vähenenud |
| Kultuuriasutuste pakutavad teenused on kõigile vallaelanikele kättesaadavad ja kvaliteetsed ja ruumid on kaasaegsed. | * Kultuuriasutuste ruumid, hooned ja inventar on heas korras ja kaasaegsed * Kultuuriasutustele ja -sündmustele on hea ligipääs (kaldteed, ühistransport) * Kultuuriasutuste ja kultuurisündmuste korraldajate vahel on tihe koostöö info levitamisel ja sündmuste korraldamisel |

**6.1.4 Tegevused**

1. Kaardistada kultuuriga tegelevad ühendused, nende tegevused, võimalused ja vajadused.
2. MTÜ-de, sihtasutuste ja kohalike ettevõtete kaasamine valla suursündmuste korraldamisse
3. Setomaa kultuuriasutuste ja -ühenduste ühised õppereisid ja koolitused
4. Leida Lüübnitsa Külakeskusele täiendavaid funktsioone
5. Ehitada Värskasse uus ja funktsionaalsem laululava
6. Viia ellu Setomaa Kultuurikeskuse ümbruse kujundusprojekt
7. Digitaliseerida Setomaa Kultuurikeskuse ja Meremäe teeninduspunkti kino
8. Rajada Meremäele külastuskeskus
9. Kaasajastada ja arendada Setomaa Kultuurikeskust (suure saali akustika ja sisekujunduse parandamine, näituseruumi sisseseadmine, ruumide möbleerimine, pesemisruumi ehitus ning tehnilise baasi täiendamine)
10. Lammutada Saatse rahvamaja ja luua kokkusaamiste ning ürituste tarbeks külaplats
11. Viia kultuuritöötajate töötasud valdkonna Eesti keskmise tasemeni
12. Kultuuritöötajate tunnustamine ja kvalifikatsiooni tõstmise soodustamine
13. Kaasajastada raamatukogude internetipunktide riist- ja tarkvara
14. Luua Matsurisse raamatukogu laenutuspunkt
15. Parandada liikumisraskustega inimeste ligipääsu valla raamatukogudele
16. Koostada ja ellu viia Värska Talumuuseumis ajaloo püsinäitus “Setomaa läbi sajandite”
17. Rekonstrueerida kindral Nikolai Reegi suvemaja Värska Külastuskeskuseks koos Vabadussõja ekspositsiooniga
18. Rekonstrueerida ja avada külastajatele Paloveere talu
19. Projekteerida ja teostada Värska Talumuuseumis kalanduse, lina- ja viljatööde teema
20. Koostöös eraettevõttega võtta kasutusse olemasolev Põhjalaagri territoorium
21. Kajastada Värska Talumuuseumis lähiminevikku ehk eksponeerida kolhoosiaegset taluelu
22. Rajada Setomaa Muuseumidele fondihoidla (esemelise kultuuri keskus)
23. Luua Saatse Muuseumisse uusi teenuseid (telkimine, toitlustus)
24. Rekonstrueerida Saatse Muuseumi peasissepääs ja värvida välisfassaad
25. Uuendada ja rajada Setomaa Muuseumide õueala väikevormid ja mänguväljakud
26. Arendada Luikjärve talu ühtseks muuseum-elamustaluks
27. Teostada Obinitsa Muuseumi siseremont ja kaasajastada püsinäitus
28. Korrastada ja säilitada Luhamaa kooli arhiiv
29. Luua Lütä laenutuspunkti juurde seto fond
30. Arendada Meremäe vaatetorni maa-ala kultuurisündmuste korraldamiseks
31. Sündmuste jätkusuutlikkuse tagamiseks esitada erinevatesse programmidesse ja fondidesse projekte lisarahastuse saamiseks

**6.2 Seto kultuur**

**6.2.1 Hetkeolukorra kirjeldus**

**Seto leelo**. 2009. aastal kanti seto leelo UNESCO vaimse kultuuripärandi nimistusse. Seto leelo on setode traditsiooniline laulmisviis ning üks seto kogukonna identiteedi ja ühtekuuluvustunde alustalasid, millega koos antakse edasi eluviisi, keelt ja kombeid.

**Kirmased**. Seto kultuuri oluline ja elujõuline osa on kirmased ehk kirikupühadega seotud külapeod. Kirmaseid peetakse kirikute ja tsässonate nimipühakute päevadel. Kirmas algab teenistusega kirikus ja lõpeb rahvapeoga. Kirmasekultuur on oluline seto kultuuri elushoidja. Suurimad ja tänase päevani toimivad kirikupühad ja kirmased on jüripäeval Värskas, jaanipäeval Miikses, piitrepäeval Uusvadas, päätnitsapäeval Saatses ning paasapäeval Obinitsas ja Lepa külas. Väiksemad kirmased toimuvad ka lihavõtetel Tobrovas, migulapäeval Helbil, suvistepühal Velnas ja Härmal, nahtsipäeval Matsuris, väike-maarjapäeval Laossinas ja oltuspühal Mikitamäel.

**Käsitöö**. Meeste ja naiste käsitöö ümbritseb ja kaunistab setode igapäevast elu. Tänapäeval võib traditsioonilise käsitöö tegemine olla nii eluviisiks kui ka elatusallikaks. 2006. aastal asutati **MTÜ Seto Käsitüü Kogo,** kuhu kuuluvad käsitööga tegelevaid ettevõtjad, mittetulundusühingud ja käsitöömeistrid. Seto Käsitüü Kogo eesmärk on seto traditsioonilisel käsitööl põhineva ettevõtluse arendamine seto käsitöötraditsiooni järjepidevuse ja säilitamise kaudu. Seto käsitöö valdkonna edendamiseks on koostatud Seto Käsitüü Kogo arengukava 2015–2020.

**Seto Kongress** on Setomaa ja seto rahva esinduskogu. Seto Kongress arutab probleeme ja langetab otsuseid, mis puudutavad Setomaa kultuurilist, majanduslikku ja poliitilist arengut. Seto Kongress toimub korraliselt iga kolme aasta tagant. Seto Kongress valib oma otsuste täideviimiseks ja teiste Setomaa probleemide lahendamiseks 13-liikmelise Vanemate Kogu, mis tegutseb järgmise kongressini. Vanemate Kogu valib enda hulgast peavanema, abivanema ja sekretäri. Vanemate Kogu annab oma tegevusest aru Seto Kongressile. XII Seto Kongress toimus 9. oktoobril 2017 Värskas. Seto Kongressi eesmärkide ja otsuste täideviimise toetamiseks on loodud ja tegutseb vabatahtlik ühendus Seto Kongressi Tugiühing.

**6.2.2 Arengueeldused ja probleemid**

#### Arengueeldused

1. Lai tuntus ja suur huvi siinse kultuurielu vastu
2. Elav pärimuskultuur
3. UNESCO nimekirja kantud seto leelo
4. Aktiivsed eestvedajad

#### Probleemid

1. Seto kultuuril on oht muutuda liialt kommertslikuks ja kaotada ehedust
2. Noored on kultuuriellu vähe kaasatud
3. Puudub ühiskondlik kokkulepe Setomaa põhisündmuse osas (Seto Kuningriik)
4. Kultuur on muutunud liialt esinemiste-keskseks ja igapäevaelust kadunud

**6.2.3 Strateegia**

|  |  |
| --- | --- |
| **STRATEEGILINE EESMÄRK** | |
| **Seto identiteet on tugev ning kultuur ja keel järgmistele põlvkondadele edasi antud.** | |
| * Seto keele kõnelejate arv säilib vähemalt praegusel tasemel * Seto kultuuriga tegelejate ring laieneb | |
| **ALAMEESMÄRGID** | **MÕÕDIKUD** |
| Seto kultuur on elujõuline. | * Leelokooride ja käsitööseltside liikmete arv kasvab (50 laulja ja 30 käsitöölise võrra) * Seto sündmustel on rohkem osalejaid ja kantakse valdavalt seto rahvarõivaid |
| Seto keele roll igapäevaelus ja kasutamine valla asutustes on kasvanud. | * Valla asutustes on rohkem setokeelseid silte * Seto keelt kõnelevate valla töötajate arv on tõusnud * Seto keelt kõneldakse koolides ja lasteaedades * Seto keeles peetavate avalike sõnavõttude arv on kasvanud |

**6.2.4 Tegevused**

1. Setomaa asutustele teha setokeelsed sildid
2. Jagada informatsiooni seto rahvarõivaste valmistajate kohta
3. Kaasata noori leelokooridesse ja käsitööseltsidesse
4. Julgustada ametnikke ja allasutuste juhte töökeelena seto keelt kasutama
5. Seto keeles kõnelemise propageerimine ja seto keele nädala korraldamine
6. Lastele seto keele õpetamiseks kutsuda ellu seto keele pühapäevakoolid
7. Korraldada ja toetada omakultuuri- ja seto keele laagreid
8. Korraldada ja toetada seto identiteedi tugevnemist soodustavaid ettevõtmisi, sündmusi ja väljasõite lastele ja noortele
9. Leida võimalused ülemsootska tegevuskulude kompenseerimiseks
10. Otsida võimalusi tsässonate ja muude pühapaikade võõrandamiseks valla omandisse või avaliku kasutamise lepingute sõlmimiseks
11. Otsida võimalusi Sakalovapalo korrastamiseks

**6.3 Õigeusk**

**6.3.1 Hetkeolukorra kirjeldus**

Setomaa vald on valdavalt õigeusklik. Lähimad luteri kirikud asuvad Räpinas, Põlvas, Võrus ja Vastseliinas. Setomaa vallas Selise külas asub baptistikogudus. Õigeusk on seto kultuuri lahutamatu osa ja oluline kultuuritraditsioonide säilitaja. Hinnanguliselt on Setomaa viies koguduses umbes 3000–4000 liiget (pooled neist elavad kohapeal, pooled mujal). Kirikukoor on olemas igas koguduses. Kirikute säilitamine on vajalik hoolimata sellest, kui rahvast jääb kohapeal vähemaks, kuna kogudused ei koosne ainult kohalikest elanikest, vaid kodukiriku teenistusele sõidetakse kohale üle Eesti.

Vallas on viis õigeusu kirikut: Värskas, Obinitsas, Saatses, Miikses ja Luhamaal. Värskas toimuvad teenistused pühapäeviti ning suurematel ja keskmistel pühadel ning tsässonapühade hommikul (hiljem läheb preester tsässona juurde teenistust pidama). Saatses ja Obinitsas toimuvad teenistused paar korda kuus, Luhamaal ja Miikses kord kuus. Lisaks teenistustele toimuvad kirikutes erinevad talitused (ristimised, laulatused, matused, pihtimine, hingepalved, kodude ja autode õnnistamised jne).

#### Setomaa kirikud

* Värska püha Georgiose (Jüri) kirik ja kogudus. Tähtsaim püha on jüripäev, 6. mail
* Obinitsa Issanda Muutmise kirik ja kogudus. Tähtsaim püha on paasapäev, 19. augustil
* Miikse Ristija Johannese kirik ja kogudus. Tähtsaim püha on vana jaanipäev, 7. juulil
* Luhamaa Pühavaimu kirik ja kogudus. Tähtsaim püha on suviste 2. püha, esmaspäev, Püha Vaimu päev
* Saatse Püha Paraskeva kirik ja kogudus. Suurkannataja Paraskeva mälestuseks on Saatses kaks kirikupüha: nimepäev rämmanipäev (10. november) ja päätnitsapäev (iljapäevale (2.august) eelnev reede)

Eelmisel sajandil oli Setomaal peaaegu igas suuremas külas oma tsässon – külakabel. Tsässonat hooldab külarahvas ühiselt. Igal tsässonal nagu ka kirikul on oma pühak. Setomaa vallas on 25 tsässonat: Matsuris, Treskis, Podmotsas, Laossinas, Mikitamäel (2), Väike-Rõsnas, Võmmorskis (2), Küllätüväs, Meldovas, Sergas, Tobrovas, Uusvadas, Ulaskovas, Pelsis, Rokinas, Obinitsas, Kuigõl, Härmäl, Võõpsus, Usinitsas, Rõsnas, Rääsolaanes ja Lüübnitsas.

Setomaa vallas on kokku 8 kalmistut – Värskas, Saatses, Laossinas, Podmotsas, Obinitsas, Miikses, Beresjes ja Luhamaal. Tugevate traditsioonide tõttu soovivad seto juurtega inimesed oma viimase puhkepaiga saada just kodukalmistul omaste juures, mistõttu maetakse Setomaa kalmistutele ka kaugemalt pärit inimesi.

**6.3.2 Arengueeldused ja probleemid**

#### Arengueeldused

1. Kiriku ja õigeusu kombestik on elavas kasutuses
2. Aktiivsed kogudused, regulaarsed teenistused
3. Tsässonad külades
4. Kirikupühade tähistamine
5. Kalmistud on heakorrastatud

#### Probleemid

1. Kirikute, tsässonate ja kalmistuaedade halb seisukord
2. Rahvas ei teadvusta õigeusu osa kultuuris
3. Vallasündmuste korraldamisel ei arvestata kirikuteenistuste aegadega
4. Ühistransport ei arvesta kirikuteenistuste aegadega
5. Kalmistutel ei ole elektroonilist kalmisturegistrit

**6.3.3 Strateegia**

|  |
| --- |
| **STRATEEGILINE EESMÄRK** |
| **Setomaa õigeusu traditsioon on elujõuline, järgmistele põlvkondadele edasi antud ja külastajatele nähtav.** |
| * Setomaa vallas on 5 tegutsevat kogudust * Valla eelarvest toetatakse kirikute ja koguduste tegevust * Ühistransport ja valla kultuurikalender arvestavad teenistuste ja pühade aegadega * Kirikud on suvekuudel kindlatel kellaaegadel teelistele avatud * Setomaa pühakohad on tähistatud ja korrastatud |

**6.3.4 Tegevused**

1. Setomaa pühad allikad ja teised pühakohad tähistada, korrastada ja infotahvlitega varustada
2. Toetada kirikute renoveerimist
3. Toetada tsässonate renoveerimist
4. Toetada Beresje külla kloostri loomist
5. Tähistada tsässonad ja varustada infotahvlitega
6. Leida võimalusi kirikute külastajatele avamiseks suveperioodil kindlatel kellaaegadel
7. Arvestada kultuurikalendri koostamisel kirikupühade ja teenistuste aegadega
8. Planeerida ühistranspordiliinid nii, et pühapäeval saaks küladest teenistusele sõita, uurida vajadusi nõudeliini käivitamiseks

**6.4 Sport**

**6.4.1 Hetkeolukorra kirjeldus**

Vallas on spordiga tegelemine pikkade traditsioonidega ja väärtustatud. Eriti just Värska piirkond paistab silma aktiivse spordieluga. Populaarseimateks spordialadeks on orienteerumine, võrkpall ja ekstreemsport. Vallavalitsuses on tööl **sporditöötaja**.

Setomaa vallas toimub hulgaliselt **spordisündmusi** ja -võistlusi. Traditsioonilised neist on rahvusvaheline orienteerumisvõistlus Peko Kevad, orienteerumisneljapäevakud, jüriööjooks (Värskas ja Mikitamäel), ümber Õrsava järve jooks, võrkpalli sügisturniir, Setomaa lahtised meistrivõistlused ujumises, suusapäevakud, Värska suusasõit, Värska kergejõustikuõhtu, korvpalliturniir, ekstreemspordi sündmus Värskas, Setomaa jooks ja külade mängud. Spordisündmuste ja võistluste jaoks saab toetust taotleda igal aastal valla spordisündmuste eelarvest. Toetuse eraldamise eesmärgiks on suurendada elanike aktiivsust spordiga tegelemisel. Taotlused vaatab läbi valla haridus- ja spordikomisjon ja teeb vallavalitsusele ettepaneku taotluste rahastamiseks.

Vallas on kolm staadionit, sisevõimlad, jõusaalid ja ujula Värska Kuurortravikeskuses. Väiksemaid jalgpalli-, võrkpalli- ja korvpalliplatse leidub mitmetes külades, kuurortravikeskuse rannas on avatud discgolfi rada. Valla kergliiklusteed pakuvad võimalusi tervisekõnniks ja rulluisutamiseks. Valla territooriumil on soodsad tingimused orienteerumisega tegelemiseks – koostatud on orienteerumiskaardid ja olemas on MOBO rajad (mobiilne orienteerumine). Värska Tervisespordikeskuses on olemas lumekahur ja toodetakse kunstlund suusarajale ja kelgumäele. 2018. aastal soetas vald rajatraktori, mis võimaldab rajada kvaliteetseid suusaradu.

Kohati on probleemiks spordirajatiste vähesus ja halb seisukord. Vald vajab uusi palliplatse, terviseradu ja välijõusaale. Värska *skate*pargi juurde on tarvis rajada riietusruumid. Ümberkujundamist vajab Obinitsa staadion, et see pakuks paremaid ja mitmekülgsemaid sportimisvõimalusi. Murekoht on olemasoleva spordivarustuse vananemine. Vallas puudub spordikool ning probleemiks on spordiklubide ja harrastatavate alade vähesus.

**Tabel 12. Setomaa valla spordirajatised.**

|  |  |
| --- | --- |
| **Spordirajatis** | **Asukoht** |
| Staadion | Üks täismõõtmetes tartaankattega staadion Värskas, üks 250m jooksurajaga tartaankattega staadion Meremäel, üks 330m jooksurajaga killustikkattega staadion Mikitamäel |
| Spordiväljak | Obinitsas, Mikitamäel |
| Sisevõimla | Värska Gümnaasiumis, Meremäe koolis ja Obinitsa Külakeskuses |
| Siseujula | Värska Veekeskuses |
| Jõusaal | Obinitsas, Meremäel ja Värskas |
| Välijõusaal | Värska ja Meremäe staadionite juures ning Obinitsa Külakeskuse juures |
| Mänguväljak | Värska keskuses ja staadioni juures, Kuurortravikeskuse rannas, Mikitamäel, Obinitsas ja Väike-Rõsnas; lisaks on mänguväljakud valla lasteaedade juures |
| *Skate*park | Värskas ja Meremäel |
| Suusarajad | Värska staadioni juures (valgustatud rajad), Verhulitsas |

**Tabel 13. Spordiringid lastele ja noortele.**

|  |  |  |
| --- | --- | --- |
| **Treening** | **Asukoht** | **Sihtgrupp** |
| Võrkpall | Värska Gümnaasiumi võimlas | 6.–12. klass |
| Jalgpall | Värska Gümnaasiumi võimlas ja Mikitamäel | Lasteaed ja põhikool |
| Korvpall | Värska Gümnaasiumi võimlas | Lasteaed ja põhikool |
| Lastetants | Setomaa Kultuurikeskuses | Lasteaed ja algkool |
| Parkour | Värska Gümnaasiumi võimlas, Meremäe koolis | Põhikool |
| Orienteerumine | Värska Gümnaasiumis | 10–26 aastased |
| Viburing | Mikitamäe koolis, Obinitsa Külakeskuses | Noored |
| Spordiring | Mikitamäe koolis, Meremäe koolis | Kõik õpilased |
| Showtants | Meremäe koolis, Värskas | 1.–6. klass |
| ~~Zumba~~ | ~~Meremäe koolis~~ | ~~Noored~~ |
| Jõusaali treening | Meremäe kooli jõusaalis ja välijõusaalis | Noored |

**Tabel 14. Spordiringid täiskasvanutele.**

|  |  |
| --- | --- |
| **Treening** | **Asukoht** |
| Jalgpall | Värska Gümnaasiumi võimlas |
| Võrkpall | Värska Gümnaasiumi võimlas |
| Korvpall | Värska Gümnaasiumi võimlas |
| ~~Venitusvõimlemine~~ | ~~Setomaa Kultuurikeskus~~ |
| Seltskondlikud paaristantsud | Setomaa Kultuurikeskus |
| ~~Zumba~~ | ~~Meremäe koolis~~ |
| Markus Männiku jõusaali treeningud | Meremäe kooli jõusaalis ja välijõusaalis |

Vallas on registreeritud kolm **spordiklubi** ja viis **spordiseltsi**: aktiivse tegevusega Värska Orienteerumisklubi Peko, spordiklubi Kagu-Eesti Vibukütid ja laskmistreeningutega tegelev Piirivalve Spordi Keskklubi, ekstreemsporti edendav MTÜ Vabadussport, piirkonna spordivaldkonda edendavad MTÜ Värska jooksjad ja MTÜ Värska Spordiklubi ning motokrossiga tegelevad MTÜ MC Setu Riders ja MTÜ AMK Setopoisid. Värskas tegutseb aktiivselt ka MTÜ Korvpalliklubi Valgamaa.

**6.4.2 Arengueeldused ja probleemid**

#### Arengueeldused

1. Head looduslikud eeldused sportimiseks (järv, reljeefne maastik, metsad, orud)
2. Tugeval tasemel spordialad (parkour, slackline, orienteerumine, korvpall)
3. Heas korras spordirajatised (põhiliselt Värska ja Meremäe piirkonnas)
4. Spordi populaarsus vallas

#### Probleemid

1. Keeruline on motiveerida inimesi sportima
2. Liiga vähe harrastajaid spordiringide jaoks
3. Spordirajatiste vähesus ja kehv seisukord valla keskusest kaugemal
4. Vallaelanike vähene terviseteadlikkus (toitumine, liikumine)
5. Kvalifitseeritud treenerite ~~ja spordi eestvedajate~~ puudus

**6.4.3 Strateegia**

|  |  |
| --- | --- |
| **STRATEEGILINE EESMÄRK** | |
| **Valla elanikkond on sportlike eluviisidega ning kõigil elanikel on võimalus tegeleda ea- ja võimetekohase liikumisharrastusega.** | |
| * Tervisesportlaste arv vallas on kasvanud * Igas valla piirkonnas on heas korras spordirajatised * Spordiüritustel osalejate arv on tõusnud 10% * Setomaa vallast sirgub tippsportlasi * Avaliku ruumi planeerimine lähtub liikumisharrastuse soodustamise põhimõtetest | |
| **ALAMEESMÄRGID** | **MÕÕDIKUD** |
| Sporditöö toetub eestvedajate võrgustikule ja on hästi juhitud. | * Kaasatud eestvedajate arv * Vallas harrastatavate alade arv |
| Vallas on rohkem rahvusvahelisi ja üle-eestilisi võistlusi. | * Rahvusvaheliste võistluste ja nendel osalejate arv * Spordi suurürituste arv |
| Spordirajatised on heas korras ja hästi varustatud. | * Heas korras spordirajatiste ning nende kasutajate arv * Spordivahendid on kaasaegsed ja neid on piisavalt |

**6.4.4 Tegevused**

1. Aidata kaasa spordiklubide moodustamisele
2. Soodustada rahvusvahelist koostööd
3. Selgitada välja lasketiiru rajamise võimalused koostöös PPA ja Kaitseliiduga
4. Luua ülesetomaalised meeskonnad erinevates vanusegruppides
5. Korraldada spordi mainesündmusi
6. Korraldada vallasiseseid spordivõistlusi
7. Spordialase teadlikkuse tõstmine läbi teoreetilise ja praktilise õppuse
8. Edasi arendada Värska spordi- ja tervisekeskust Värska Gümnaasiumi staadioni baasil (lumetussüsteem ja välirajatiste hooldus)
9. Leida sobiv koht motokrossiraja rajamiseks
10. Täiustada valla spordirajatisi ning soetada uut spordivarustust ja -tehnikat
11. Käivitada noorte spordikool
12. Renoveerida Mikitamäe kooli staadion ning soetada uut spordivarustust
13. Korrastada ja vajadusel juurde rajada võrkpalli- ja rannavõrkpalliplatse
14. Setomaa valla külade mängude korraldamine igal aastal
15. Mikitamäe ja Meremäe piirkonda terviseraja loomine ja talvel suusaraja hooldus
16. Setomaa terviseradade reklaamimine
17. Traditsiooniliste spordisündmuste ja tervisega seotud perepäevade korraldamine liikumisharrastuse propageerimiseks
18. Treeningvahendite soetamine Obinitsa-Meremäe jõusaalidesse
19. Algatada uusi ja atraktiivseid spordisündmusi, mis tooksid valda nii harrastus- kui ka saavutussportlasi

**6.5 Vaba aeg**

**6.5.1 Hetkeolukorra kirjeldus**

Vallas tegutseb erinevaid spordi-, taidlus- ja huvialaringe ning toimub aktiivne seltsitegevus, mis annab elanikele võimaluse oma vaba aja sisustamiseks. Valda on rajatud mitmeid vaba aja veetmise paiku, mänguväljakuid ja puhkekohti, kuid probleemiks on kohtade vähene kasutamine. Setomaa valla territooriumil ei ole digitaliseeritud kino, filme näidatakse Värska Kultuurimajas. Puudus on õhtusel ajal sotsiaalse suhtlemise kohtadest (kohvikud, seltsimajad jne). Värska Kuurortravikeskuses toimuvad teisipäeviti ja reedeti peoõhtud, mis on avatud ka vallaelanikele.

Setomaa valla inimestel on võimalus aega veeta ka looduses. Enamus RMK matkaradadest ja puhkekohtadest asub Värska kandis: Laskevälja rattarada (43 km), Lõunalaagri matkarada (1,8 km), Luige metsamaja, Värska metsamajad, Lõunalaagri, Poogandi ja Värska lõkkekohad. Obinitsa lähistel asub Piusa jõe ürgoru matkarada (15 km) ja Mikitamäe kandis Mäe loodusmaja. Setomaa valla hooldada on Õrsava matkarada (5 km), Pikalombi matkarada (4 km või 9 km) ja Värska tervisespordirada. Looduse ilu saab vaadelda Lüübnitsa ja Meremäe vaatetornides.

**6.5.2 Arengueeldused ja probleemid**

#### Arengueeldused

1. Setomaa vallas on vabaaja veetmiseks erinevaid kultuuri- taidlus-, huviala- ja spordiringe
2. Palju mitmekesiseid kultuurisündmusi – kõigile eagruppidele ja sihtrühmadele
3. Matkarajad ja puhkekohad on võimalus vaba aja veetmiseks looduses
4. Tihe läbikäimine sugulaste ja kogukonnaga – kirikupühadel, külapäevadel, suursündmustel
5. Värska Kuurortravikeskuses on veekeskus

#### Probleemid

1. Vaba aega veedetakse internetis ja sotsiaalmeedias
2. Noori ja täiskasvanuid on keeruline kaasata vaba aja võimalusi looma ja kasutama
3. ~~Enamik vaba aja veetmise võimalusi on koondunud Värskasse~~
4. Teater ja kino asuvad kaugel
5. Sotsiaalse suhtlemise kohtade vähesus (kohvikud-restoranid)

**6.5.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa vallas on mitmekesised vaba aja veetmise võimalused, mis vastavad võimalikult paljude huvigruppide ootustele.** | |
| * Elanike rahulolu kasv vaba aja veetmise võimaluste osas (rahuloluküsitlus) * Elanike aktiivsuse kasv vaba aja veetmise võimaluste kasutamisel * Uute vaba aja veetmise võimaluste arv | |
| **ALAMEESMÄRGID** | **MÕÕDIKUD** |
| Parem sotsiaalne infrastruktuur vaba aja sisustamiseks ja kogukondade koostööks. | * Aktiivses kasutuses olevate külamajade, külaplatside ja piirkondlike seltsimajade arv ja külastatavus on kasvanud * Õhtusel ajal on avatud uusi kohvikuid-restorane, mis on kohalike hulgas populaarsed |
| Mitmekülgsed võimalused looduses ja värskes õhus liikumiseks. | * Matka-, tervisespordi- ja loodusõpperadade arv on kasvanud * Olemasolevad rajad on heas seisukorras * Kergliiklusteede kilomeetrite arv |

**6.5.4 Tegevused**

1. Valla matkaradade korrastamine ja selge tähistamine
2. Vallaruumi kujundamine noorte vaba aja veetmise võimaluste parandamiseks (istumiskohad, nutikad ruumilahendused)
3. Atraktiivsete haljasalade rajamine kogukonnakeskustesse, kus oleks tegevust nii väikelapsele, noorele kui täiskasvanule (turvalised mänguväljakud, välijõusaalid)
4. Soodustada kogukonna kooskäimiskohtade tekkimist (külamajad, külaplatsid, seltsimajad, õhtusel ajal avatud kohvikud-restoranid)
5. Mikitamäe terviseradade ja virgestusala planeerimine ja rajamine
6. Mikitamäe keskuses oleva uue veekogu väljaarendamine kogukonna puhkealaks ja ujumiskohaks
7. Lüübnitsa- Laossina-Lüübnitsa matkaraja planeerimine

**7. Sotsiaalvaldkond**


**7.1 Sotsiaalhoolekanne**

**7.1.1 Hetkeolukorra kirjeldus**


Setomaa valla elanikkonnast on märkimisväärselt suur osakaal eakatel ja puuetega inimestel. Seega on valla poolt korraldataval sotsiaalhoolekandel väga oluline roll valla elanike elamisväärse elukeskkonna kujundamisel.

Rahva- ja vanaduspensionäre on vallas ~~778 (10.06.2018 seisuga), töövõimetuspensionäre on 254.~~ Kokku on vallas seega ~~1032 pensionäri~~. Rahvastiku vananemise käigus on pensionäride arv viimastel aastatel järjest kasvanud, ehkki töövõimetuspensionäride arv langeb tasapisi.

**Joonis 13. Vanadus-, rahva- ja töövõimetuspensionärid aastatel 2012–2017 Setomaa valla piires.**




**Joonis 14. Pensionäride arvu muutus aastatel 2012–2017 Setomaa valla piires.**



Oluline on tähelepanu pöörata kõige haavatavamale pensionäride grupile ehk üksi elavatele vanaduspensionäridele. Neid on vallas ~~10.06.2018 seisuga kokku 255~~ ja oluline on, et sotsiaalosakond neid märkaks ja toetaks.

Puuetega inimesi on vallas 30.04.2019 seisuga kokku 952. Puuetega inimeste hulga muutusi kajastab joonis 15. Ehkki puuetega inimeste arv langeb pidevalt ja suur langus on toimunud 2016. ja 2017. aasta vahel, ei saa eeldada, et puuetega inimeste tegelik arv väheneks, vaid pigem on tegemist puude määramise metoodika muudatustega 2016. aastal (allikas: Sotsiaalkindlustusamet).

**Joonis 15. Puuetega inimeste arvu muutus aastatel 2013–2017 Setomaa valla piires.**



Setomaa vallas on olemas sotsiaaltöötajate võrgustik: sotsiaalosakonna juhataja, kolm sotsiaaltööspetsialisti valla teeninduspunktides (Mikitamäel, Meremäel ja Värskas) ning viis avahooldustöötajat – kolm täiskohaga avahooldustöötajat ja kaks 0,5 kohaga avahooldustöötajat. Avahooldustöötajad jagunevad piirkondlikult järgmiselt: 2 inimest Meremäel, 1 inimene Mikitamäel ja 2 inimest Värskas. Lisaks töötab vallas lastekaitsespetsialist ning üks sotsiaalpedagoog kõigi valla haridusasutuste peale kokku. Sotsiaalosakonnal on sõiduvahendid sotsiaalteenuste osutamiseks: Värskas 2 elektriautot ja 1 tavaline sõiduauto, Mikitamäel 1 elektriauto ja 1 tavaline sõiduauto, Meremäel 1 elektriauto ja 2 tavalist sõiduautot.

#### Sotsiaalteenused

Sotsiaalteenuste ja -toetuste andmist korraldatakse Setomaa Vallavolikogu 27.12.2017 määruse nr 9 “Sotsiaalhoolekandelise abi andmise kord” alusel. Teenuste korraldamise eest vastutab Setomaa Vallavalitsus.

**Tabel 15. Setomaa vallas korraldatavad sotsiaalteenused.**

|  |  |
| --- | --- |
| **Vallavalitsuse teenused** | **Sisseostetud teenused** |
| Koduteenus | Tugiisiku teenus täiskasvanule |
| Väljaspool kodu osutatav üldhooldusteenus | Isikliku abistaja teenus |
| Tugiisiku teenus lastele ja täiskasvanutele | Turvakodu teenus |
| Täisealisele hoolduse seadmine | Varjupaiga teenus |
| Eluruumi tagamine | Sotsiaaltransporditeenus |
| Täiendavad vajaduspõhised teenused | Võlanõustamise teenus |
| Saatja teenus koos transpordiga | Lapsehoiu teenus |
| Pesu pesemine ja kuivatamine | Asendushooldusteenus |
|  | Järelhooldusteenus |
|  | Sotsiaalteenused raske ja sügava puudega lastele |
|  | Vajaduspõhised sotsiaalteenused |

**Täisealise isiku hooldus** on 2019. aastal seatud 85 täisealisele isikule.

**Varjupaigateenuse** osutamisel on vallal järgnevad kokkulepped: suuline koostöökokkulepe Nöörimaa Tugikoduga, suuline koostöökokkulepe Võrumaa Naiste Tugikeskusega.

**Turvakoduteenuse** osas on vallal järgnevad kokkulepped: koostöökokkulepe Tartu Laste Turvakodu ja Põlva Haigla turvatoaga, suuline koostöökokkulepe Lõuna-Eesti Haigla turvatoaga.

**Sotsiaaltransporditeenust** osutavad Setomaa valla piirkonnas järgmised ettevõtted ja asutused: invatransporditeenus – Hevaro OÜ, Antsu Takso OÜ, AS Lõuna-Eesti Haigla transport, MTÜ Võru Ratastooliklubi.

**Võlanõustamisteenust** osutab Sotsiaalkindlustusamet ja Nöörimaa Tugikodu.

**Tugiisikuteenust** osutab MTÜ Lõuna-Eesti Erihoolekandeteenuste Keskus, AS Räpina Haigla ja valla töötajad. 2019. aasta seisuga saab tugiisikuteenust 2 lasteaialast, 2 koolilast, 5 täisealist. Psühholoogi perenõustamist saab hetkel 2 perekonda, pereteraapiat 1 perekond.

Lisaks saavad mitmed puuetega inimesed erinevaid erihoolekandeteenuseid, näiteks eestkosteteenus, hingehoiuteenus, leinanõustamine jne. Vallavalitsus korraldab ka asendushooldusteenust, järelhooldusteenust, lapsehoiuteenust jm sotsiaalteenuseid raske ja sügava puudega lastele.

Vallas on kolm hooldekodu, mis pakuvad ööpäevaringset hooldusteenust ehk väljaspool kodu osutatavat üldhooldusteenust (tabel 16).

**Tabel 16. Setomaa valla hooldekodud.**

|  |  |  |  |
| --- | --- | --- | --- |
| **Asukoht** | **Kohti/hooldatavaid/järjekorras** | **Töökohti/**  **töötajaid** | **Lisainfo** |
| Setomaa Hooldekodu Mikitamäel | 27/27/2 | 9,25/10 | Valla allasutus, ööpäevaringne hooldusteenus täisealistele, 1-, 2- ja 3-kohalised toad, saun. |
| Setomaa Hooldekodu Meremäel | 17/14/1 | 5/6 | Valla allasutus, üldhooldusteenus täisealistele isikutele. |
| OÜ Värska Südamekodu | 57/54/4 | 17/14 | Eraettevõte Saatses, pesupesemine, saun, vabaajakeskus, raamatukogu. |

Lisaks valla territooriumil asuvatele hooldekodudele kasutavad valla elanikud hooldekoduteenust ka Vastseliina hooldekodus, Ristipalo hooldekodus, EELK Räpina Miikaeli Koguduse hooldekodus, Räpina Haigla hooldusosakonnas ja mujal.

#### Sotsiaaltoetused

Setomaa valla sotsiaaltoetused on üles loetletud Setomaa Vallavolikogu 27.12.2017 määruses nr 9 “Sotsiaalhoolekandelise abi andmise kord” ning need jagunevad sissetulekust sõltuvateks ja sõltumatuteks toetusteks:

**Sissetulekust sõltumatud toetused**

1) sünnitoetus

2) esimesse klassi astuja toetus

3) jõulutoetus

4) matusetoetus

5) prillitoetus

6) hooldajatoetus puudega lapse hooldajale

7) hooldajatoetus täisealise isiku hooldajale

**Sissetulekust sõltuvad toetused**

1) ühekordne sotsiaaltoetus

2) erakorraline sotsiaaltoetus

3) toimetulekutoetus.

Toimetulekutoetust taotleb 28 perekonda 70 leibkonnaliikmega, kellest 35 on lapsed (30.06.2019 seisuga, allikas STAR statistika). Seega võib öelda, et ligi poolsada last elab Setomaal suures vaesusriskis.

**Tabel 17. Toimetulekutoetustele kulunud summad Setomaa valla piirides 2010–2018 (eurodes).**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2010** | **2011** | **2012** | **2013** | **2014** | **2015** | **2016** | **2017** | **2018** |
| 57 136 | 89 861 | 63 731 | 66 955 | 65 067 | 71 723 | 110 604 | 106 133 | 121 247 |

#### Arengueeldused

1. Hästi organiseeritud avahooldus ja toimiv sotsiaalosakonnaspetsialistide võrgustik
2. Teenused on eri piirkondades teeninduspunktide kaudu kättesaadavad
3. Olemas on nii valla kui ka eraettevõtjate poolt majandatud kohalikud hooldekodud
4. Rehabilitatsiooni pakkuva asutuse (Värska Kuurortravikeskus) olemasolu piirkonnas

#### Probleemid

1. Setomaa valla elanikkonnas on suur vanaduspensionäride ja puuetega inimeste osakaal
2. Puuetega inimeste eluruumid vajavad kohandamist
3. Sotsiaalosakonna autod vananevad, mis toob kaasa suured remondikulud
4. Puuetega inimestele on vähe tegevusvõimalusi
5. Hooldekodude seisukord on kehv
6. Tugiisikute puudus lastele ja raskustes peredele
7. Piirkonnas puuduvad sõltuvushäiretega inimestele rehabilitatsiooniteenused
8. Munitsipaaleluruumide vähesus ning halb olukord
9. Liikumispuudega abivajajad ei pääse teeninduspunkti jt valla asutustesse
10. Vallavalitsusel puudub info kõigi abivajajate kohta

**7.1.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa valla elanikele on tagatud sotsiaalne kaitse, mis annab kindlustunde tuleviku suhtes ja võimaluse elada inimväärselt kogu elu.** | |
| * Rahuloluküsitluse hinnang sotsiaalhoolekande valdkonnale | |
| **ALAMEESMÄRGID** | **MÕÕDIKUD** |
| Iga abivajaja on märgatud ning talle pakutakse kiiret ja kvaliteetset tuge, infot ja suunamist. | * Abivajajate pöördumiste arv ja oma murele lahenduse saanute % |
| Munitsipaaleluruumid on heas korras ja seal on võimalik abivajajatele elamispinda pakkuda. | * Renoveeritud munitsipaaleluruumide arv |
| Liikumispuudega abivajaja pääseb teenuseni. | * Juurdepääsetavus valla asutustesse on tagatud |
| Abivajaja saab tänu heale koduteenusele ja kohandatud kodukeskkonnale elada võimalikult kaua kodus. | * Kodus ise hakkama saavate vanurite proportsioon |
| Sotsiaaltöötajad on motiveeritud ja kvalifitseeritud. | * Sotsiaaltöötajate kaadrivoolavus ei ole suurem kui 15% * 100% valla sotsiaaltöötajatest on erialase haridusega |

**7.1.4 Tegevused**

1. Rajada kaldteed ja juurdepääsud ratastooliga liikujatele kõikidesse teeninduspunktidesse ja perearsti juurde
2. Korraldada jätkuvalt transporti ja saatjateenust ning uuendada vastavalt vajadusele masinaparki
3. Korrastada munitsipaaleluruume igas piirkonnas
4. Korraldada puudega inimeste eluruumide füüsilist kohandamist
5. Rajada Mikitamäe hooldekodu juurdeehitus, uuendada inventari ja sisustust
6. Laiendada Meremäe hooldekodu parkimisala ja tagada kiirabi juurdepääs
7. Rajada Saatse endisele spordiväljakule eakate puhkeala

**7.2 Lastekaitse**

**7.2.1 Hetkeolukorra kirjeldus**

Vallas on **lastekaitsespetsialist**, kelle ülesannete hulka kuulub ennetustöö, laste ja perede informeerimine erinevatest tugiteenustest ja toetustest, erivajadustega laste ja perede andmekogu pidamine, laste õiguste ja huvide esindamine, asendushoolduste korraldamine ning järelevalve selle üle. Vallas on 23 puudega last (9 keskmise, 12 raske ja 2 sügava puudega) (30.06.2019. aasta seisuga, allikas SKA statistika). Psühholoogi perenõustamist saab hetkel 2 perekonda, pereteraapiat 1 perekond.

Vallas töötab täiskohaga **sotsiaalpedagoog**, kes jagab oma tööpäevi valla kõigi haridusasutuste vahel. Sotsiaalpedagoogi ülesandeks on luua lapsi ja noori toetav võrgustik koostöös koolitöötajate, sotsiaaltöötajate, noorsoopolitsei ja meditsiiniasutustega ning noorsoo-institutsioonidega. Suuremat tähelepanu vajab noorte nõustamisteenuste valdkond: aasta aastalt on rohkem käitumishäirete ja õpiraskustega õpilasi, sõltuvusainete (alkohol, sigaretid) tarbimine saab alguse üha nooremas eas, pikaajaline töötus ning tervistkahjustav käitumine on sellega tihedalt seotud (allikas: Mikitamäe, Meremäe ja Värska valla terviseprofiilid). Valla koolides puuduvad koolipsühholoogid. Probleemiks on riskiperede vanemate vähene motiveeritus oma probleemidega tegeleda ning puudulikud vanemlikud oskused. Vajadus on täiendavate tugiisikute järele ning laste ja noorte sõltuvusprobleemide nõustaja järele. Valla sotsiaalpedagoog on alates 2016. aastast korraldanud koolitusi vanemlike oskuste parandamiseks – pikem Gordoni perekooli programm, vanemate stressijuhtimine jt.

Värska ja Mikitamäe lasteaiad on liitunud programmiga **Kiusamisest vabaks!** Värska Gümnaasium liitus 2017. a programmiga **Kiusamisvaba Kool (KiVa),** mis aitab tõenduspõhiste uuringute järgi vähendada koolikiusamist. Koolis moodustati 4-liikmeline KiVa-meeskond, kes üleskerkivate kiusamisjuhtumitega vastavalt KiVa metoodikale tegelevad. Iga õppeaasta lõpus toimub anonüümne õpilasküsitlus, mille põhjal saab hinnata KiVa programmi mõju ja tulemuslikkust. Plaanis on programm integreerida kooli igapäevaellu pikemaajaliselt.

**7.2.2 Arengueeldused ja probleemid**

#### Arengueeldused

1. Värska piirkonnas on kogemused võrgustikutöö korraldamiseks probleemsete noortega
2. Väiksem elanike arv võimaldab individuaalsemat tegelemist – kogukond märkab ja teavitab abivajavast lapsest
3. Kiusamise ennetamiseks loodud metoodikad Värska koolis ning Värska ja Mikitamäe lasteaias

#### Probleemid

1. Puuduvad teenused erivajadustega lapse vanemate toetamiseks
2. Raskustes perekonnad ei tunnista oma probleemi ja ei osale tugiprogrammides
3. Tugiisikute puudus
4. Erivajadustega lasteaialaste arv kasvab

**7.2.3 Strateegia**

|  |
| --- |
| **STRATEEGILINE EESMÄRK** |
| **Setomaa vald toetab positiivset vanemlust ja pakub vajalikku tuge laste kasvatamisel ja vanemaks olemisel, et parandada laste elukvaliteeti ja tulevikuväljavaateid.** |
| * Abisaajate arv ja tagasiside * Vallas sünnib rohkem lapsi |

|  |  |
| --- | --- |
| **ALAMEESMÄRGID** | **MÕÕDIKUD** |
| Vallas on olemas toimivad ja aktiivselt kasutatavad tugiteenused peredele. | * Laste ja noorte käitumisprobleemide arvu langus * Vanemlike oskuste edendamise koolituste ja osalejate arv * Erivajadustega ja käitumisprobleemidega laste vanemate osalemine tugiteenustes on tõusnud (baastase 2, sihttase 10) |

**7.2.4 Tegevused**

1. Vald pakub või toetab peredele suunatud teenuseid – peretugiisik, pereteraapia, psühholoogiteenus
2. Vallas rakendatakse lapsevanematele suunatud tõenduspõhiseid tugiprogramme
3. Kõikides Setomaa koolides ja lasteaedades rakendatakse häid suhteid ja sallivust loovaid ning kiusamisest vabanemist toetavaid metoodikaid
4. Tagada koolides psühholoogi teenus ja lasteaedades eripedagoogi teenus

**7.3 Tervishoid**

**7.3.1 Hetkeolukorra kirjeldus**

Esmatasandi tervishoiuteenus ehk perearsti ja pereõe vastuvõtud toimuvad Mikitamäel ja Värskas. Perearsti vastuvõttudel on võimalik teha lihtsamaid analüüse. Perearsti ruumid on enamasti keskmises kuni heas seisukorras, Mikitamäel puudub liikumisraskustega inimestel juurdepääs perearsti vastuvõtule. Apteek on olemas ainult Värskas, see on avatud kolmel päeval nädalas. Hambaarstiteenust osutab Värskas alates 6. veebruarist 2019 ettevõte Odentalia OÜ. ~~Lähimad võimalused eriarstiabi jaoks on Räpinas, Vastseliinas, Põlvas ja Võrus.~~

Värskas tegutseb Kagu-Eesti ainuke kuurortravikeskus, kus osutatakse rehabilitatsiooniteenust. Kuurortravikeskuse juurde kuulub veekeskus koos jõusaaliga, milles pakutavad teenused võimaldavad piirkonna elanikel siduda vaba aja veetmist terviseedendusega.

Setomaa vallas edendatakse tervislikke eluviise ja spordielu – eriti Värska piirkonnas on investeeritud terviseradadesse ja sportimisvõimalustesse õues. Täpsemalt saab spordirajatiste kohta lugeda spordivaldkonna peatükist. Terviseedenduse seisukohast on oluline, et piirkondades toimivaid häid praktikaid rakendataks ka ülejäänud kohtades, kus on spordi- ja liikumisrajatisi vähem.

**7.3.2 Arengueeldused ja probleemid**

#### Arengueeldused

1. Perearst ja pereõde valla igas piirkonnas
2. Värska Kuurortravikeskuse teenused pakuvad palju tervist edendavaid lisavõimalusi
3. Aktiivsed tervisespordi eestvedajad vallas
4. Päästeteenistuse Värska tugikomando olemasolu

#### Probleemid

1. Valla eri piirkondades on teenuste kättesaadavus erinev (apteek vaid Värskas)
2. ~~Hambaravi teenuste puudumine vallas~~
3. Mikitamäe perearsti kabinetti puudub ligipääs liikumisraskustega inimestel
4. Paljudes kodudes katkised küttekolded ja vananenud elektrijuhtmed

**7.3.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa valla elanikud on tervislike eluviisidega ning nende hea tervis kestab kõrge elueani.** | |
| * Rahuloluküsitluse hinnang enda tervisele, tervishoiu valdkonnale ning tugiteenustele (vähemalt 4 palli 5-pallisüsteemis) * Piirkonnas on kvaliteetsed ja kättesaadavad terviseteenused (sh perearsti ja hambaravi teenus ning tervist toetavad ja haigusi ennetavad protseduurid) | |
| **ALAMEESMÄRGID** | **MÕÕDIKUD** |
| Esmatasandi arstiabi on kõigis valla piirkondades kättesaadav. | * Valla kodanikud pääsevad mõistliku aja jooksul oma kodupiirkonnas perearstile |
| Perearsti ja pereõe koduvisiidi teenus on kättesaadav. | * Koduvisiidid vastavad elanike vajadustele |
| Tervislike eluviiside populaarsuse kasv. | * Liikumisüritustest osavõtjate arvu kasv |

**7.3.4 Tegevused**


1. Rajada liikumisraskustega inimeste ligipääsud
2. ~~Tuua valda hambaarsti teenus – selle jaoks seada korda vastavad ruumid~~
3. Säilitada vallas perearsti, pereõe ja apteegiteenus –motiveerida tasuta ruumidega
4. Pakkuda koolides ja lasteaedades kohalikku, tervislikku ja mahedat toitu
5. Viia läbi tervisliku toitumise alaseid koolitusi
6. Väärtustada vallavalitsuse ja allasutuste töötajaid läbi terviseedenduse
7. Toetada Värska Veekeskuse külastust valla kaugemate piirkondade elanikele
8. Osaleda tuleohutusprogrammis “500 kodu korda”

**7.4 Tööhõive ja tööturuteenuste kättesaadavus**

**7.4.1 Hetkeolukorra kirjeldus**


2011. aastal oli Setomaal 64 protsenti elanikest tööealised (15–65-aastased), 2018. aastal on tööealiste osakaal tõusnud 67 protsendini. Samas näitab täpsem vanuseline jaotus (joonis 16), et suhteliselt suur on vanemaealiste töötajate osakaal ja nooremate tööealiste osakaal on 2018. aastaks vähenenud. 2011. a oli 55–65-aastaste elanike osakaal kõigist elanikest alla 14%, 2018. a on nende osakaal tõusnud üle 16%. Nemad ilmselt lahkuvad järgmisel kümnendil tööturult. Samas 15–24-aastaste osakaal, kes on oma tööelu alustamas, oli 2011. a üle 12%, 2018. a on nende osakaal vaid 9%, laste osakaal on veelgi väiksem.

**Joonis 16.Tööealiste osakaal kogurahvastikust ja jaotumine vanusegruppide kaupa haldusreformi eelselt Meremäe, Mikitamäe ja Värska vallas kokku 2011. a ja Setomaa vallas 2018. a 01. jaanuari seisuga. Allikas: Statistikaamet.**



2019. a jaanuaris oli Setomaa vallas 101 ametlikult registreeritud töötut. Jooniselt 17 on näha, et töötute arv on 2017.–2018. aastal kasvanud.

**Joonis 17. Registreeritud töötud haldusreformi eelselt Meremäe, Mikitamäe ja Värska vallas kokku aastatel 2015–2017 ning Setomaa vallas 2018-2019. a jaanuari seisuga. Allikas: Statistikaamet.**



Tabelist 18 on näha, et vaadeldaval perioodil oli töötute meeste hulk naistest suurem, samas registreeritud töötutena arvel olevate naiste hulk on pidevalt kasvanud. 2019. a jaanuaris oli töötuna arvel 52 meest ja 49 naist. Täpsem vanuseline jaotus on näha all olevas tabelis.

**Tabel 18. Meremäe, Mikitamäe ja Värska valdade 2015.–2017. a ja Setomaa valla 2018. a registreeritud töötud jaanuaris soo ja vanuserühmade järgi. Allikas: Statistikaamet.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2015 | | 2016 | | 2017 | | 2018 | | 2019 | |
| Mehed | Naised | Mehed | Naised | Mehed | Naised | Mehed | Naised | Mehed | Naised |
| Vanuserühmad kokku | 56 | 29 | 42 | 41 | 56 | 37 | 59 | 50 | 52 | 49 |
| 16–24 | 4 | 4 | 3 | 2 | 7 | 5 | 5 | 4 | 6 | 7 |
| 25–54 | 34 | 21 | 26 | 33 | 35 | 25 | 36 | 33 | 29 | 31 |
| 55 ja vanemad | 18 | 4 | 13 | 6 | 14 | 7 | 18 | 13 | 17 | 11 |

Tööturuteenuseid vahendab Setomaa vallas **Eesti Töötukassa Võrumaa osakond**. Kuna haldusreformiga muutus osal vallast ka Töötukassa osakond, siis langeb valla ametnikele esialgu suurem kohustus vahendada ja teavitada ning vajadusel toetada töötuid transpordiga Võrru jms. Vald saab pöörduda Töötukassa poole, et planeerida koostöös piirkonna töötute aktiviseerimise teenusmeetmeid (tööharjutus, tööklubi, motivatsiooniklubi jne). Vallal on senisest suurem roll täita näiteks ainuüksi sellega, et inimesed, kes teenusele on suunatud, sinna ka jõuaksid (nt sotsiaaltranspordi abi jne). Töötukassa pakub ka mobiilset nõustamisteenust, ehk MOBI, mis tuleb kohaliku omavalitsuse kutsel kohale maakondade kaugematesse kohtadesse ning paikadesse, kus tööpuudus on kõige suurem. Küllaltki aktiivselt on Setomaal taotletud Töötukassa ettevõtluse alustamise toetust. Tabelist 19 nähtub, et ehkki ettevõtluse alustamise toetusi on Setomaa valla piirides taotletud päris palju, võiks taotluste rahuldamise protsent olla kõrgem. Selleks võiks korraldada näites äriplaani koostamise koolitusi, nõustamist, koostööd Töötukassaga jne. Teisalt on Setomaa valla inimeste ettevõtlusaktiivsus kõrgem kui piirkonnas üldiselt ning ka ettevõtlustoetuse taotluste rahastamise protsent (44%) on parem kui Võru maakonnas (37%) ja Põlva maakonnas keskmiselt (30%).

**Tabel 19. Setomaa vallas elavate inimeste poolt esitatud ettevõtluse alustamise toetuse taotlemiseks esitatud avalduste ning positiivsete otsuste arv perioodil 2010.–2017. a võrrelduna Põlva ja Võru maakondade samade andmetega.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nõuetekohase taotluse esitamise aasta** | | **2010** | **2011** | **2012** | **2013** | **2014** | **2015** | **2016** | **2017** | **Kokku** |
| **Setomaa** | Ettevõtluse alustamise toetuse taotluste arv | 8 | 1 | 6 | 8 | 2 | 1 | 3 | 7 | 36 |
| Rahuldatud taotluste arv | 0 | 0 | 4 | 6 | 1 | 1 | 2 | 2 | 16 |
| **Võrumaa** | Ettevõtluse alustamise toetuse taotluste arv | 36 | 29 | 36 | 49 | 44 | 54 | 38 | 62 | 348 |
| Rahuldatud taotluste arv | 11 | 13 | 18 | 16 | 13 | 18 | 16 | 24 | 129 |
| **Põlvamaa** | Ettevõtluse alustamise toetuse taotluste arv | 64 | 36 | 50 | 39 | 47 | 30 | 32 | 38 | 336 |
| Rahuldatud taotluste arv | 23 | 14 | 23 | 10 | 8 | 11 | 16 | 21 | 126 |

**7.4.2 Arengueeldused ja probleemid**

#### Arengueeldused

1. Valla on kaks suurettevõtet (Värska Sanatoorium ja AS Värska Vesi)
2. Vallas on aktiivne mikroettevõtlus
3. Ettevõtlusega alustamise toetusi taotletakse aktiivselt

#### Probleemid

1. Eesti ning Võru maakonna keskmisega võrreldes madalam palgatase
2. Ühistranspordi korraldus ei võimalda kodust kaugemal tööl käia
3. Palju pikaajalisi töötuid
4. Ettevõtlusega alustamise toetuse saamise protsent on küll kõrgem maakonna keskmisest, aga jääb ikkagi alla 50%
5. Elamispindade nappus (Värska) ja mitterahuldav seisukord (Obinitsa) potentsiaalse mujalt tuleva tööjõu majutamiseks

**7.4.3 Strateegia**

|  |
| --- |
| **STRATEEGILINE EESMÄRK** |
| **Vallas on kõrge tööhõive määr ning konkurentsivõimelised sissetulekud.** |
| * Tööhõive näitajate kasv vallas * Valla keskmised palgad on samal tasemel maakonna keskmiste palkadega vastavates sektorites * Töökohtade arvu tõus * Vähenenud töövõimega inimeste hõivatuse kasv |

**7.4.4 Tegevused**

1. Koostöös ettevõtete ja töötukassaga pakkuda kohalikele töötutele tugiteenuseid
2. Motiveerida ettevõtteid looma praktikavõimalusi, et tuua piirkonda tööjõudu
3. Korrastada munitsipaalkortereid ning luua koostöös ettevõtjatega ametikortereid
4. Koostöös Kagu Ühistranspordikeskusega korraldada töö- ja elukoha vahelist ühistransporti efektiivsemalt
5. Valmisolek veel mõne suurettevõtte tulekuks – kaardistada selgelt valla võimalused
6. Toetada ja suunata kõrge kvaliteediga interneti jõudmist valla elanikeni – teha koostööd ELASA-ga lairibaühenduse “viimase miili” jõudmiseks elanikeni

**8. Haridus**

**8.1 Üldharidus**

**8.1.1 Hetkeolukorra kirjeldus**

„Setomaa arengukava 2015–2025“ haridusvaldkonna peatükk toob esile, et olulised hariduseesmärgid on parandada hea hariduse kättesaadavust Setomaa piirides kõikides kooliastmetes ning hoida lasteaialaste ja kooliõpilaste arvu stabiilsena või kasvavana. Arvestades, et Setomaa ettevõtlusstrateegia väitel on Setomaa elanike haridustase madalam kui Eestis keskmiselt (“Setomaa ühtne ettevõtlusstrateegia 2014–2020”), on hea hariduse kättesaadavus vallas väga oluline ning selle nimel on tehtud palju tööd.

Setomaa vallas on olemas **haridusasutused** kõikide üldhariduse astmete jaoks lasteaiast gümnaasiumini. Lasteaiad asuvad Meremäel, Mikitamäel ja Värskas ning 2018/2019 õppeaastal õpib Setomaa lasteaedades kokku ~~90~~ last. Setomaa valla koolid asuvad Meremäel, Mikitamäel ja Värskas ning 2018/2019 õppeaastal õpib neis kokku 183 last. Meremäe-Obinitsa, Mikitamäe ja Värska moodustavad Setomaal kohalikud hariduskeskused – laps saab koos samade kaaslastega haridust omandada lasteaiast põhikooli lõpuni. Luhamaa nulga lapsed käivad naabervaldades asuvates koolides peamiselt Vastseliina ja Võru suunas ning Luhamaa laste koolitee valikul saab enamasti määravaks vanemate töökoha asukoht.

Nagu pea kõikjal mujal maapiirkondades on ka Setomaa vallas hariduselu korraldamisel üks olulisemaid väljakutseid **laste arvu kahanemine**. Alljärgnevalt on toodud laste arvu muutused valla haridusasutustes aastate lõikes ning prognoosid kuni aastani 2021.

**Tabel 20. Laste arv valla haridusasutustes läbi aastate. Tärniga on märgitud prognoosandmed.**

|  |  |  |  |  |  |  |
| --- | --- | --- | --- | --- | --- | --- |
|  | **Meremäe lasteaed** | **Meremäe kool** | **Mikitamäe lasteaed** | **Mikitamäe kool** | **Värska Lasteaed** | **Värska Gümnaasium** |
| 2010/2011 | 17 | 49 | 18 | 48 | 31 | 148 |
| 2011/2012 | 21 | 43 | 18 | 47 | 35 | 131 |
| 2012/2013 | 17 | 49 | 19 | 39 | 37 | 125 |
| 2013/2014 | 18 | 50 | 20 | 35 | 38 | 129 |
| 2014/2015 | 13 | 43 | 19 | 32 | 47 | 129 |
| 2015/2016 | 18 | 41 | 15 | 35 | 52 | 124 |
| 2016/2017 | 14 | 37 | 16 | 37 | 52 | 108 |
| 2017/2018 | 16 | 33 | 16 | 40 | 50 | 107 |
| 2018/2019 | 15\* | 35\* | 16\* | 41\* | 46\* | 107\* |
| 2019/2020\* | 13\* | 34\* | 12\* | 39\* | 40\* | 106\* |

2018. a juunikuu seisuga on vallas registreeritud 254 kooliealist last, kes on sündinud aastatel 2000–2010. Valla koolides käib neist 171 last – ülejäänud lapsed on kas koolitee lõpetanud, liikunud kutseharidusasutustesse või õpivad teiste omavalitsuste koolides. Mõned lapsed on valda küll registreeritud, kuid ei ela siin (nt on valda registreeritud mõned Petseri koolides õppivad lapsed). Eesti Hariduse Infosüsteemi (EHIS) andmetel käib 2018. aasta seisuga teiste omavalitsuste lapsi Setomaa lasteaedades 6 ja koolides 14, samas käib EHISe andmetel teiste omavalitsuste haridusasutustes Setomaa vallast 8 lasteaialast ja 59 õpilast (sh 30 põhikooliõpilast ja 29 gümnaasiumiõpilast). Kui gümnaasiumiosas on mujal õppimine sageli põhjendatud, siis põhikooliastmes tuleks uurida, mis on muudes omavalitsustes õppimise põhjused. (Allikad: EHIS, mai 2018; Setomaa valla 2018. a eelarve seletuskiri.)

**Meremäe Kool** on lasteaed-põhikool, kus omandatakse alus- ja põhiharidust. Meremäe Kooli koosseisu kuuluvad Obinitsa liitrühm, Tsirgupesäkese liitrühm ja põhikool Meremäel. Meremäe Kool kuulub “Ettevõtlike koolide” võrgustikku, tervist edendavate koolide võrgustikku ning samuti alustavat õpetajat toetavate koolide võrgustikku.

**~~Obinitsa Lasteaed~~** ~~asub Obinitsa Külakeskuses 2009. a valminud ruumides ning lasteaia juurde kuulub aiaga piiratud ja nõuetele vastav mänguväljak. Lasteaias käis 2017/2018 kokku 8 last. Lasteaia juhtimine on alates 01.09.2018 ühine Meremäe Kooliga ning lasteaia juures on 3,2 töökohta.~~

**~~Meremäe Lasteaed~~** ~~asub Meremäel ning jagab ruume Meremäe Kooliga. Lasteaias oli 2017/2018 aastal üks liitrühm, kus käis kokku 16 last. Lasteaed on ühise juhtimise all Meremäe Kooliga ning lasteaia juures on 3,17 töökohta.~~

**~~Meremäe Kool~~** ~~kuulub “Ettevõtlike koolide” võrgustikku, tervist edendavate koolide võrgustikku ning samuti alustavat õpetajat toetavate koolide võrgustikku. Meremäe Koolis oli 2017/2018. õppeaastal 33 last. Õpilaste arv on aastatel 2010–2017 vähenenud 14 võrra ehk 29%. Meremäe koolis on 15,41 töökohta, neist õpetajaid 8,41 ning abipersonali 7 inimest. Keskmine õpetaja koormus on 0,64 kohta.~~

Meremäe kool peab oluliseks haridusuuendusi – esimeses kooliastmes mindi kujundavale hindamisele üle alates 2015. aastast. Kooli arengukava sätestab oluliste sihtidena õnnelikud ja oma kodukoha üle uhked noored, aastaringsed sportimisvõimalused ning kujundava hindamise.

Meremäe kooli juurde kuulub 1,4 ha üldpinnaga 2018. a osaliselt renoveeritud staadion, sh tartaankattega 250 m pikkune jooksurada. Staadionil asub ka 2017. a ehitatud *skatepark* ja 2018. a ehitatud korvpalli- ja võrkpalliväljak ning välijõusaal. Meremäe kooli siseruumid on renoveeritud, renoveerimist vajavad fassaad ja katus. Meremäe vallas puudub võistluste läbiviimiseks nõuetele vastav spordisaal (“Meremäe kooli arengukava 2015–2019”).

**Mikitamäe Kool** on lasteaed-põhikool, kus omandatakse alus- ja põhiharidust. Mikitamäe Kooli koosseisu kuulub liitrühm Oravakesed ja põhikool. Lasteaed kuulub koos Mikitamäe Kooliga tervist edendavate koolide (TEK) võrgustikku. Lasteaia ruumid renoveeriti aastatel 2007–2008. Lasteaia juurde kuulub mänguväljak ning 2016. aastal valminud liiklusväljak. Mikitamäe lasteaia fassaad vajab uuendamist.

**~~Mikitamäe lasteaed~~** ~~asub Mikitamäe kooli “väikeses majas” ning on kooliga ühise juhtimise all. Lasteaed kuulub koos Mikitamäe Kooliga tervist edendavate koolide (TEK) võrgustikku. 2017/2018. õppeaastal käis lasteaias 16 last, kohti on vähemalt 20 lapsele. Mikitamäe lasteaias on 3,1 töökohta: 1,1 õpetajakohta ja 2 õpetaja abi kohta. Lasteaia ruumid renoveeriti aastatel 2007–2008. Lasteaia juurde kuulub mänguväljak ning 2016. aastal valminud liiklusväljak. Mikitamäe lasteaia fassaad vajab uuendamist.~~

**~~Mikitamäe Kool~~** ~~kuulub “Ettevõtlike koolide” võrgustikku ning tervist edendavate koolide võrgustikku. Mikitamäe Koolis õppis 2017/2018. õppeaastal 40 last. Õpilaste arv on aastatel 2010–2017 vähenenud 7 võrra ehk 15%. Õpetajate arv 2017/2018. õppeaastal oli 14 ning abipersonali 6 inimest. Õpetajate ametikohti on 7,1, õpetaja koormus on keskmiselt 0,5 kohta.~~

Mikitamäe Kool kuulub “Ettevõtlike koolide” võrgustikku ning tervist edendavate koolide võrgustikku. Koolil on kaks õppehoonet (peamaja ja väike maja) ning abihooned. Peahoones asuvad lisaks klassiruumidele ka kooli raamatukogu ja olmeruumid. Väikeses majas asuvad lasteaia ruumid, tööõpetuse ja käsitööklassid, kooli söökla ja olmeruumid. Kooli territoorium on 4,98 ha, sh staadion. Kooli territooriumil asuv park ja kooli ümbritsev mets võimaldavad läbi viia praktilisi tunde loodusainetes (“Mikitamäe kooli arengukava 2016–2019”).

Mikitamäe Kooli töökorralduses pannakse rõhku paindlikkusele ja püütakse võimalusel arvestada kõikide laste ja lastevanemate huve. Mikitamäe koolil on tegus hoolekogu. Kooli suuna ja õppekavade kujundamisel peetakse oluliseks omakultuuri õpetamist ning eelkutseõpetuse arendamist. Koolis on toimivad õpilasfirmad. Kaugemal elavate õpilaste jaoks on kooli ja koju jõudmiseks sisse seatud koolibussiringid. Töötab pikapäevarühm, kus toetatakse õpilasi koduste ülesannete täitmisel ja suunatakse õpilasi tegelema huvitegevusega. Mikitamäe kooli suurimad tugevused on helged ja lapsesõbralikud ruumid, ühtne ja kokkuhoidev koolipere ning paindlikkus ja suutlikkus minna kaasa haridusuuendustega. Jätkuvalt on vajalikud investeeringud õpikeskkonna parandamisse – klassiruumide ning koolihoone renoveerimisse (“Mikitamäe valla arengukava 2014–2020”).

**Värska Lasteaias** on 2017/2018. õppeaastal avatud 3 rühma. ~~Õppeaasta keskmine laste arv on 50. Lasteaia personal koosneb 2017/2018. õppeaastal 12,75 töökohast: pedagoogiline personal 6,75 ametikohta ja mittepedagoogiline personal 6 ametikohta.~~

Lasteaed kuulub tervist edendavate lasteaedade (TEL) võrgustikku. Tähtsustatakse koduloolist üldõpet, seto keele ja pärimuskultuuri õpet, looduse otsest tunnetamist, laste kehalist aktiivsust ja tervislikku toitu. Lasteaia tugevused on looduslikult kaunis lähiümbrus, arendav õueala, õppe- ja kasvatustöö väikestes rühmades ning avarates ja esteetilistes ruumides tasapisi uuenevate õppe- ning mänguvahenditega (Värska Lasteaed, portaal HaridusSilm.ee, “Värska valla arengukava 2016–2024“).

**Värska Gümnaasium** on Setomaa ainus gümnaasium, kus 2017/2018. õppeaastal õppis kokku 107 last, sh põhikooli osas 82 õpilast ja gümnaasiumi osas 25 õpilast. ~~Värska Gümnaasiumis on haridusstatistika keskkonna HaridusSILM andmetel 23 õpetajat 16 ametikohal, mis teeb õpetaja keskmiseks koormuseks 0,66 kohta. Abipersonali on 8,5 kohta koos raamatukoguhoidja ja sekretäriga. Õpilaste vähesuse tõttu toimuvad osades ainetes grupitunnid, sellest tulenevalt ei saa õpetajatele täiskoormust pakkuda. Värska Gümnaasiumi õpilaste arv on aastatel 2010–2017 vähenenud kokku 41 õpilase võrra ehk 28%. Positiivse tendentsina on just viimastel aastatel suuremad lasteaia lennud, mis lubavad loota, et edaspidi langeb kooli õpilaste arv vähem. Rahvastikuprognooside järgi on aga järgmine sünnitusikka jõudev vanusegrupp oluliselt väiksem, mis võib tuua kaasa ka laste arvu uue vähenemise.~~

Värska Gümnaasium kuulub “Ettevõtlike koolide” võrgustikku ja tervist edendatavate koolide võrgustikku ning koolis rakendatakse KiVa (Kiusamisest Vabaks) programmi. Värska Gümnaasium peab enda üheks ülesandeks seto kultuuri hoidmist ning piirkonna kultuuri ja keele eripära arvestamine leiab kajastust ka õppekavas. Kooli tugevuseks on mitmekülgne tunniväline tegevus, mis toetab õpilaste õppe- ja huvitegevust (ringid, õppekäigud). Kool panustab palju eelkutseõpetuse arendamisse läbi karjäärinõustamise ning õppekavas on teooria seostatud praktilise tegevusega. Värska Gümnaasiumis on pikaajaline majandusõpetuse õpetamise traditsioon ning arendatakse mini-ja õpilasfirmasid, et luua paremaid seoseid koolis õpitava ning praktilises majandustegevuses eduka osalemise vahel. Värska Gümnaasiumil on täismõõtmetes staadion, õpilased saavad kasutada talvisel perioodil valgustatud suusarada, koolis on head võimalused erinevate spordialadega tegelemiseks ning õpilased on saavutanud väga häid sportlikke tulemusi nii vabariiklikul kui ka rahvusvahelisel tasemel.

Viimastel aastatel on viidud läbi küll mitmeid remonditöid, kuid jätkuvalt on vajalik koolihoone ja õpperuumide renoveerimine. Laste arvu vähenemine on toonud kaasa riigipoolse haridusraha eraldiste vähenemise, mis muudab haldamise keerukamaks.

#### Võimalused kõrghariduse omandamiseks

Vastavalt koostööleppele Eesti Maaülikooli, Setomaa Liidu ja Seto Kongressi Vanemate Kogu vahel võimaldatakse igal aastal kolmele Setomaalt pärit noorele inimesele kolm konkursivälist õppekohta kõrghariduse omandamiseks **Maaülikoolis**.

Haridusasutuste täpsed arendustegevuse põhisuunad ja valdkonnad on leitavad arengukavadest:

* “Mikitamäe kooli arengukava 2016–2019”;
* “Meremäe kooli arengukava 2015–2019”;
* “Värska lasteaia arengukava 2017–2019”;
* “Värska gümnaasiumi arengukava 2013–2016”.

**8.1.2 Arengueeldused ja probleemid**

#### Arengueeldused

1. Väikesed, individuaalset lähenemist võimaldavad klassid
2. Looduslikud eeldused õuesõppe edendamiseks
3. Lasteaia ja muusikakooli õpetajate palk on võrdne üldhariduse õpetajate omaga
4. Kogemus kujundava hindamise rakendamisel Mikitamäel ja Meremäel
5. Järjepidev pärimus- ja ettevõtlusõpe
6. Õpilaste aktiivne osalemine koolivälistel sündmustel (olümpiaadid, võistlused jms)
7. Koolisiseste sündmuste rohkus
8. Koolidevaheline varasem koostöökogemus
9. Setomaa Liidu poolt valitud kolmel Setomaa valla noorel on võimalus omandada kõrgharidust konkursiväliselt Eesti Maaülikoolis
10. Värskas ja Meremäel tegutsevad lastevanematekogud, lisaks toimetavad aktiivselt haridusasutuste hoolekogud, haridusasutused korraldavad erinevaid ühiseid sündmusi ja -tegevusi koostöös lastevanematega.

#### Probleemid

1. Suur osa õpetajatest on väikese koormusega “tunniandjad”, kes ei panusta kooliellu
2. ~~Perede ebapiisav kaasamine kooli tegevustesse ja arengusse~~
3. Valda registreeritud lapsed õpivad mujal koolides
4. Koolide füüsiline keskkond vajab uuendamist
5. Vastuseis haridusuuenduste rakendamisele
6. Esimese ja teise taseme tugiteenuste kättesaadavus

**8.1.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa valla haridusasutused pakuvad kaasaegset, õppija individuaalset ja sotsiaalset arengut toetavat, õpioskusi, loovust ja ettevõtlikkust arendavat ning õppijale võimetekohast haridust.** | |
| * Setomaa valla õpilaste arv on kerges tõusus või vähemalt stabiilne * Rahuloluküsitlused näitavad õpilaste ja lastevanemate haridusasutustega rahulolu tõusu * Suureneb pärast põhikooli õpinguid jätkavate noorte osakaal valla gümnaasiumis | |
| **ALAMEESMÄRGID** | **MÕÕDIKUD** |
| Lasteaedade ja koolide õpetajad on pädevad ja motiveeritud ning osalevad aktiivselt kogukonna ja kooli tegevustes. | * Õpetajate keskmine töökoormus on tõusnud * Erialase haridusega õpetajate osakaal on tõusnud * Õpetajad liiguvad valla koolide vahel * Rohkem õpetajaid osaleb kohalikel sündmustel. |
| Setomaa valla koolides ja lasteaedades on kaasajastatud õpikeskkond ning julge eristumine loob konkurentsieelise. | * Teistest kohalikest omavalitsustest Setomaa valda koolides ja lasteaedades haridust omandavate laste arv on suurenenud * Kõik haridusasutused on remonditud ning eristuvad selgelt oma kaasaegse ja loovust toetava füüsilise keskkonna poolest * Setomaa koolid ja lasteaiad on omanäolised ja eristuvad positiivselt teistest maakonna koolidest |
| Lapsevanemad osalevad rohkem kooli ja lasteaia tegevuses. | * Lapsevanematega ühiselt läbi viidud ürituste arv * Üritustel osalevate lapsevanemate arv |
| Tugiteenused on kõigile Setomaa valla haridusasutuste töötajatele ja lastele kättesaadavad. | * Haridusasutuste töötajad ja lapsed ning lastevanemad on rahul esimese ja teise taseme tugiteenuste kättesaadavusega (rahuloluküsitlus) |

**8.1.4 Tegevused**

1. Setomaa valla haridusasutuste aktiivsete õpetajate tunnustamine ja motiveerimine
2. Kujundada välja ühtne õpetajate tunnustamise kord
3. Potentsiaalsete õpetajate leidmine valla elanike seast
4. Luua kolme kooli vaheline õpetajate liikumine ja roteerumine
5. Mängu-, puhke- ja loovusnurkade rajamine koolidesse
6. Koolide ja lasteaedade juurde õuesõppe võimaluste rajamine
7. Tegeleda koolide mainekujundusega, et Setomaa koolid eristuksid selgelt ja julgelt
8. Inspiratsioonireisid julgelt eristuvatesse koolidesse, lasteaedadesse
9. Regulaarsete külalistundide korraldamine
10. Aktiivsete lapsevanemate tunnustamine
11. Meremäe kooli fassaadi ja katuse renoveerimine ~~ning küttesüsteemi väljaehitamine~~
12. Mikitamäe lasteaia fassaadi korrastamine
13. Värska Gümnaasiumi renoveerimine
14. Arvutipargi uuendamine ja uute IT lahenduste kasutamine õppetöö läbiviimisel
15. Keelelaagrite- ja õppereiside korraldamine, laagrites osalemine
16. Setomaa valla haridusasutustes inventari heal tasemel hoidmine
17. Aktiivne koostöö esimese ja teise taseme tugiteenuste pakkujatega.

**8.2 Noorsootöö, noortekeskused**

**8.2.1 Hetkeolukorra kirjeldus**

Noorsootööd koordineeritakse valla haridus- ja kultuuriosakonnas ning haridusasutustes. Noorsootöö eest vastutavad koolide huvijuhid ja noortekeskuste juhatajad. Noorte kaasamisel noorsootöösse on üheks takistuseks see, et kaugemal elavatel noortel on keeruline osa võtta erinevatest huviringidest ja noortekeskuste tegevustest, kuna ühistranspordi korraldus ei võimalda noortel iseseisvalt liikuda. See loob olukorra, et alati pole piisavalt üheealisi noori selleks, et huvitegevust läbi viia.

Setomaa vallas töötavad **avatud noortekeskused** (ANK) Värskas, Meremäel ja Mikitamäel. Obinitsa Külakeskuses asub **noortetuba**. Värska Noortekeskus ja Meremäe noortekeskus on MTÜ Eesti Avatud Noortekeskuste Ühenduse (Eesti ANK) liikmed. Setomaa valla noortekeskused on avatud noorsootöö meetodil tegutsevad noorsootööasutused. Avatud noorsootöös tegutsetakse noortelt noortele põhimõttel või koos noortega. Noorsootöötaja roll on olla mentoriks ja luua positiivne keskkond, mille tõttu noor tunneb, et on juba täna kogukonna jaoks oluline. Noortekeskuste külastatavus varieerub sõltuvalt piirkonnast. ~~Ilmselt mängivad rolli nii noortekeskuse asukoht kooli suhtes, pakutavate tegevuste mitmekesisus ning noortekeskuse personali ettevõtlikkus.~~

**Tabel 21. Setomaa valla noortekeskused.**

|  |  |  |
| --- | --- | --- |
|  | **Külastusi kuus**  **(hinnang)** | **Võimalused, tegevused** |
| Meremäe ANK | 155 | piljard, koroona, poksikott, välijõusaal, köök, loovusringid, parkour, tantsuring |
| Mikitamäe ANK | 100 | koroona, lauatennis, telekas, arvuti, Wii mängukonsool, lauamängud, poksikott, matt, köök, sõudeergomeeter |
| Obinitsa  noortetuba | 155 | piljard, lauamängud, jõusaal, poksikott, välijõusaal, vibulaskmine |
| Värska ANK | 646 | piljard, lauamängud, õhuhoki, kinoruum, trummikomplekt, pingpong, õueala, tantsusaal, köök, foto- ja tantsuring, *parkour*, *skatepark* |

**Värska Avatud Noortekeskuse** tööd korraldab noortekeskuse juhataja, alates 2018. aastast töötab noortekeskuses kaks inimest. Noortekeskus on pidevas arengus: aasta-aastalt on vastavalt laienenud tegevustele laiendatud ja sisustatud ka ruume. Noorte omaalgatus ja ettevõtlikkus on Värska piirkonnas suur – näiteks kuulub tänu tegusate noorte eestvõtmisele noortekeskuse juurde katusealune ekstreemspordiväljak. Noorte omaalgatuse korras on loodud ka MTÜ Vabadussport, mis pakub piirkonna noortele atraktiivseid vaba aja veetmise võimalusi. Vabadusspordi tegevustega on pandud liikuma ja tegutsema ka need noored, kes ei osale huvikoolis ega kuulu spordiringidesse. Lisaks viiakse läbi erinevaid loenguid, tervisekasvatuse tunde ning karjääripäevi. Värska Avatud Noortekeskuse juhtimisel toimuvad ujumistrenn, fotokoolitus ja tantsuring.

**Mikitamäe Avatud Noortekeskus** asub valla teeninduspunkti keldris ja pakub hetkel tegutsemisvõimalust ennekõike nooremale kooliastmele. Noortekeskuses on välja ehitatud köök, kohapeal on mängud, spordi- ja kunstitarbed. Mikitamäe Avatud Noortekeskus plaanib koostööd teha Mikitamäe Naisteklubiga (kokanduse ja käsitöö osas), samuti Veriora Tsunftiga (käsitöö osas) ja Värska noortekeskusega aktiivse liikumise tundide osas. Mikitamäe Avatud Noortekeskus vajab ventilatsioonisüsteemi ja elektrisüsteemi kaasajastamist, pisiremonti ning inventari soetamist (eriti õuealal lisategevuste loomiseks: rulluisud, tõukerattad ja rulad).

**Meremäe Avatud Noortekeskus** pakub tegevusi Meremäe piirkonna noortele vanuses 7–26 eluaastat. Noortekeskus asub vanas koolimajas, noortele on kasutamiseks II korruse ruumid. Meremäe ANK on MTÜ Eesti Avatud Noortekeskuste Ühenduse liige. Meremäe noorsootöötaja täidab osalise ajaga ka Meremäe kooli huvijuhi ülesandeid. Meremäe ANK pakub noortele vabaaja veetmiseks erinevaid võimalusi: näiteks lauamängud, spordivahendid, kunstitarbed. Noortekeskuse juhtimisel korraldatakse ühiseid väljasõite, õpitubasid ja üritusi ning toetatakse noorte omaalgatuslikke tegevusi.

**Obinitsa Külakeskuse noortetuba** haldab külakeskuse administraator külakeskuse lahtioleku aegadel. Meremäe noorsootöötaja viibib Obinitsa noortetoas üks kord nädalas, või vastavalt vajadusele kui toimuvad erinevad üritused.

Luhamaa nulga lastel ja noortel on võimalus koos käia **Misso noortetoas**, mida haldab MTÜ MissoAvatudNoorteklubi.

**8.2.2 Arengueeldused ja probleemid**

#### Arengueeldused

1. Setomaa vallas on vabaaja veetmiseks erinevaid kultuuri- ja spordiringe
2. Avatud noortekeskused on olemas valla hariduskeskustes – Mikitamäel, Värskas ja Meremäel/Obinitsas
3. Noortekeskuste stabiilne rahastus valla eelarvest
4. Tugev ja ettevõtlik noortekeskus Värskas, kus on kogemused noorte ettevõtlikkuse toetamisel
5. Värskas ja Meremäel on olemas võimalused harrastada ekstreem- ja motosporti
6. Värskas on olemas aastaringselt kasutatav katusealune ekstreempark

#### Probleemid

1. Kaugemal elavad noored ei saa transpordi puudumise tõttu noortekeskuse tegevustes osaleda
2. Noortekeskustes pakutavate tegevuste võimaluste hulk on ebaühtlane
3. Mikitamäe koolil puudub huvijuht
4. Vähene kogemus puuetega ja erivajadustega noortega tegelemisel
5. Noorte vähene kaasatus valla otsustusprotsessidesse
6. Puudub aktiivselt tegutsev noortevolikogu
7. Madalad noorsootöötajate töötasud

**8.2.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa noortel on avarad võimalused arenguks ja eneseteostuseks ning nad on aktiivselt kaasatud noori puudutavate otsuste tegemisse.** | |
| * Noorte poolt algatatud ühistegevuste/sündmuste/projektide arv kasvab igas piirkonnas * Toimub ülesetomaaline noorte koostöö * Rahvusvaheliste noorsootööprojektide arv * Noored on esindatud volikogu komisjonides ja noori puudutavates töögruppides | |
| **ALAMEESMÄRGID** | **MÕÕDIKUD** |
| Valla noorte hulgast võrsub kohalikke juhte ja eestvedajaid – passiivsete noorte arv väheneb, suureneb noorte kodanikuaktiivsus. | * Noorte poolt algatatud sündmuste arv * Noortevolikogu on loodud * Noored räägivad aktiivselt kaasa noori puudutavates otsustes |
| Kõik noortekeskused on noorte hulgas populaarsed. | * Noortekeskuste külastatavus kasvab * Kõikides noortekeskustes pakutakse noorte huvidest lähtuvalt vaba aja veetmise võimalusi ja tegevusi * Noortekeskused teevad üle valla tulemuslikku koostööd (ülevallaliste tegevuste arv) |
| Erivajadustega, sh käitumisraskustega lapsi ja noori, aktsepteeritakse, märgatakse ja toetatakse. | * Noortekeskused pakuvad lastele ja noortele tuge ning nõustamist * Erivajadustega, sh käitumisraskustega laste ja noorte, jaoks on noortekeskustes olemas tugitegevused |

**8.2.4 Tegevused**

1. Luua aktiivsed õpilasesindused igasse kooli
2. Luua noortevolikogu
3. Võtta tööle huvijuht Mikitamäe Kooli
4. Arendada õpilasesinduste koostööd ja ühistegevusi (koolitused, väljasõidud, sündmused) koolide vahel
5. Remontida noortekeskusi ja täiendada inventari
6. Koostada ja rakendada noortekeskuste koostööks ühine tegevuskava ja tugevdada koostööd noortekeskuste vahel
7. Luua Setomaa Noorsootöö Keskus ja koondada ka huvitegevus ühtse juhtimise alla alates 01.01.2020
8. ~~Analüüsida Setomaa noortekeskuste viimist ühise juhtimise alla~~
9. Parandada noorte ja noorsootöötajate digipädevust
10. Koolitada tugiisikuid erivajadustega laste jaoks
11. Luua tugitegevused erivajadustega lastele
12. Korraldada õpetajatele ning tugiisikutele koolitusi ja praktikat (nt õppereis), mis toetavad neid erivajadustega lastega tegelemisel
13. Värska *skate*pargi ~~laiendamine~~ arendamine
14. Valla noortekeskuste kaasaajastamine
15. Mikitamäe noortekeskuse juurde õuetegevuste ala rajamine

**8.3 Huviharidus ja huvitegevus**

**8.3.1 Hetkeolukorra kirjeldus**

**Huviharidust** pakub vallas **Värska Muusikakool,** mis tegutseb Värska Gümnaasiumiga samas hoones. 2017/2018. õppeaastal õppis muusikakoolis 50 õppurit (lapsed ja täiskasvanud). Muusikakoolil on eelklass, noorem aste (1–4 klass), vanem aste (5–7 klass), lisa-aastad ning täiskasvanute õpe. Kool väärtustab pärimusmuusikat, sealhulgas elustades ja edasi kandes seto traditsioonilist viiuli-, kandle- ja karmoškamängu. Lisaks saab muusikakoolis õppida klaverit, akordionit, trummi, kitarri ja laulu. Kool pakub oma õpilastele pidevalt esinemisvõimalusi – kontserdid ja sündmused toimuvad nii oma koolis kui ka piirkonnas laiemalt. Värska Muusikakool on MTÜ Eesti Muusikakoolide Liidu liige. Muusikakooli, nagu ka teisi haridusasutusi kummitab laste nappus – võimekus oleks õpetada rohkem lapsi ning praegune olukord ei võimalda palgata täiskohaga pedagooge. Samuti pole muusikakooli ruumid täielikult kohandatud muusikakooli spetsiifilistele nõuetele vastavaks. Peamiseks probleemiks on kunstliku ventilatsiooni puudumine. **Mikitamäe pilliõpet** pakub Värska Muusikakool vabaõppe alusel~~on alates 2017. aastast tegutsev Mooste Rahvamuusikakooli filiaal,~~ kus 2017/2018 õpib 11 last ning kus õpetajad on samuti Setomaa valla inimesed. Uus õppevorm on hästi vastu võetud ning nii lapsi kui ka täiskasvanuid on juba esimese aasta jooksul järjest pilliõppesse juurde tulnud. ~~Alates 2018/2019. aastast jätkab Mikitamäe pilliõpe Värska Muusikakooli koosseisus.~~

Meremäe piirkonna õpilased (2018. aastal 8 last) käivad **Vastseliina muusikakoolis**. Meremäe piirkonnas on viimastel aastatel kutsutud ellu ka **pärimusmuusika koduõpe,** kus õppurid käivad meistrite käe all tunde võtmas nende kodus, nii toimuvad näiteks karmoškatunnid jms.

**Huviringid** toimuvad nii koolide kui ka noortekeskuste eestvedamisel.

**Värska Gümnaasiumis** tegutseb 2017/2018. õppeaastal 13 huviringi: korvpall, jalgpall, võrkpall, leelokoor Laanõtsirk, robootika, mudilaskoor, lastekoor, sõnakunstiring, orienteerumine, kunstiring, tantsuring, loodusring ja kohalike noorte initsiatiivil ellu kutsutud parkouri treeningud.

**Mikitamäe Koolis** töötab 7 huviringi: mudilaskoor, spordiring (sh vibulaskmine, suusatamine jt), robootika, tehnoloogiaring, tööõpetuse ring, muusikaring ning seto keele ja kirjanduse ring.

**Meremäe Koolis** tegutsevad 2017/2018. õppeaastal järgmised huvialaringid: loovusring, majandusõppe ring, robootikaring, umakeelering, folklooriring, suhtlusring, showtants 1–6 klassile, parkour 2–3 korda kuus kõigile noortele, kunstiring ja zumba. Obinitsas töötab vibulaskmise ring.

**Vabahariduse** all mõeldakse koolitusi ja õpiringe, mis on suunatud nii noortele kui ka täiskasvanutele ning mis ei ole seotud konkreetsete õppeasutustega. Vabahariduse suuna strateegilisel arendamisel on probleemiks info puudus – Värska valla arengukava 2016–2024 toob probleemina välja, et elanikkonna vabahariduse omandamise soovid on täpsemalt kaardistamata. Mikitamäe ja Meremäe valdade arengukavad ei maini ei vaba- ega täiskasvanuharidust ning sellest võib järeldada, et situatsioon on sarnane – vajaduste osas infot ei ole. Setomaa piirkonna koolitusvajaduste kohta annab infot aastal 2009 täiskasvanute hulgas läbi viidud uuring. Selle järgi on kolm olulisemat koolitusvajadust: arvutioskused, inglise keele ning konfliktidega toimetuleku ja konfliktilahendamise oskused (allikas: “Setomaa koolitusvajaduse analüüs 2009*”*). Tabelis 22 on välja toodud organisatsioonid, mis pakuvad täiskasvanutele suunatud koolitusi projektipõhiselt (nimekiri ei ole täielik). Enamasti on tegemist konkreetse valdkonna edendamiseks loodud organisatsioonidega, kelle jaoks koolitamine ei ole põhitegevus, vaid kaasneb vajaduspõhiselt ning on seotud oma põhikirjaliste eesmärkide elluviimisega.

**Tabel 22. Koolitusi korraldavad organisatsioonid.**

|  |  |  |
| --- | --- | --- |
| **Koolituste korraldaja** | **Asukoht** | **Lisainfo** |
| MTÜ Seto Käsitüü Kogo, MTÜ Kirävüü | Värska | Traditsioonilise käsitöö alased koolitused |
| Setomaa muuseumid | Värska, Saatse, Obinitsa | Peamiselt traditsiooniliste töövõtete õpitoad |
| MTÜ Meremäe Kultuuriühing | Meremäe | Koorid, pärimuskultuur, terviseedendus |
| Mikitamäe Naisteklubi | Mikitamäe | Käsitöökoolitused |
| SA Seto Instituut | Värska | Seto kultuuri alane õpe |
| MTÜ Setomaa Turism | Värska | Turismiettevõtjate koolitused |
| Värska Muusikakool | Värska | Täiskasvanute muusikaõpe |
| MTÜ Seto Küük | Värska | Seto toidu alased koolitused |
| MTÜ Seto Infoselts | Uusvada | Seto keele ja kultuuri edendamine |

**8.3.2 Arengueeldused ja probleemid**

#### Arengueeldused

1. Vald toetab laste ja noorte huviharidust nii vallasiseselt kui ka väljaspool valda
2. Koolide ja noortekeskuste juures pakutav huviringide valik on mitmekesine
3. Vallas toimuvad rahvusvahelised projektid, mis pakuvad ka täiskasvanuharidust
4. Täiskasvanutele pakutakse huviringe seto leelo, tantsimise ja käsitöö valdkonnas
5. Täiskasvanute muusikaõpe on heal tasemel

#### Probleemid

1. Ülesetomaaliste kollektiivide puudumine laste ja noorte hulgas
2. Ringijuhendajate alarahastatusest tulenev motivatsiooni kadu
3. Puudulik logistika kaugemal elavate laste ja noorte huviringidesse jõudmiseks
4. Noorte vähesus
5. Täiskasvanute passiivsus vabahariduses osalemisel (osalejate ring väike)
6. Olemasolevate ressursside (õpetajad, ruumid, oskused) alakasutatus
7. Koolituste vähesus ja ühetaolisus

**8.3.3 Strateegia**

|  |  |
| --- | --- |
| **STRATEEGILINE EESMÄRK** | |
| **Setomaa vald on õppiv kogukond, kus nii lapsed, noored kui ka täiskasvanud tegelevad enese täiendamise ja arendamisega.** | |
| * Elukestvas õppes osalevate noorte ja täiskasvanute arv kasvab * Erineva sisuga huviringide arv | |
| **ALAMEESMÄRGID** | **MÕÕDIKUD** |
| Igal noorel on võimalus tegeleda endale sobiva huvialaga ning osaleda kollektiivsetes huvitegevustes (laulukoorid, tantsutrupid, spordivõistkonnad). | * Ülesetomaaliste kollektiivide arvu kasv (baastase 0) * Suursündmustel (laulu- ja tantsupidu jne) ning üle-eestilistel võistlustel osalevate kollektiivide/võistkondade/õpilaste arvu kasv * Huviharidust toetav logistika on tagatud * Vald toetab jätkuvalt huviharidust |
| Olemasolevad huvihariduse ja huvitegevuse võimalused on kaardistatud ja huvitegevus on mitmekesine. | * Info huvitegevuse võimaluste kohta on kaardistatud ja kättesaadav valla meediakanalite kaudu * Huviringide arv ja mitmekesisus kasvab |

**8.3.4 Tegevused**

1. Mitmekesistada huvitegevust
2. Kaardistada valla huvitegevuse võimalused ja levitada infot Facebooki gruppides ja teistes sotsiaalmeedia kanalites
3. Kaardistada vabahariduse vajadused
4. Võrdsustada juhendajatasud õpetajapalgaga
5. Korraldada huvihariduse lahtiste uste päevad
6. Luua ühised huviringid lastele ja täiskasvanutele
7. Korraldada kohalikke tantsu- ja laulupidusid
8. Leida võimalused huvijuhi töökoha loomiseks Mikitamäe Kooli
9. Luua Meremäe Kooli juurde Värska Muusikakooli filiaal.

**8.4 Seto keele ja kultuuri õpe**

**8.4.1 Hetkeolukorra kirjeldus**

Setomaa vallas on seto keele ja kultuuri õppe koordinaator, kes töötab väikese koormusega ja kes organiseerib seto keele ja kultuuri õpet Setomaa valla koolides. Seto keele ja kultuuri õpe toimub pärimusõppe ainekava järgi, pärimusõppe tunnid toimuvad üks kord nädalas ühel aastal igas kooliastmes. Lisaks on kolme õppeaine – ajaloo, käsitöö ja muusikaõpetuse – ainekavasse integreeritud seto keele ja kultuuri õpe. Setomaa valla lasteaedades toimuvad keelepesad. Senised kogemused näitavad siiski seda, et sellises mahus keele ja kultuuri õpe ei taga noorte seto keele oskust. Keeruline on keelest aru saada just neil noortel, kelle kodus seto keel täielikult puudub. Samuti puudub ühine nägemus selle osas, mida peaks seto keele ja kultuuri õpe koolides saavutama – millist tulemust oodatakse. Probleemiks on ka rahastuse ebastabiilsus – igal aastal tuleb koostada uus taotlus järgmise aasta tegevuste rahastamiseks ja see muudab tegevuste pikemaajalise planeerimise ebakindlaks.

**8.4.2 Arengueeldused ja probleemid**

#### Arengueeldused

1. Koolide õppekavades on seto keele ja kultuuri õpe
2. Tugev Setomaa bränd
3. Setokeelne meedia, setokeelne kirjandus
4. Keelekeskkond on veel säilinud

#### Probleemid

1. Olemasoleva õppevormiga ei saa lapsed ja noored seto keelt selgeks
2. Seto keele kasutamise võimalused on vähesed neil noortel, kelle kodus ei räägita seto keelt
3. Seto keele ja kultuuri õppe eestvedamine ei ole koordinaator tõhus
4. Raamatukogude ja muuseumite väike roll seto keele õppes
5. Kooliõpetajate ettevalmistuse puudulikkus seto keele ja kultuuri õpetamiseks – ainete ülene lõimumine vähene
6. Puudub täiskasvanutele suunatud seto keele õpe
7. Setokeelseid filme, mänge ja lugemisvara on veel vähe

**8.4.3 Strateegia**

|  |
| --- |
| **STRATEEGILINE EESMÄRK** |
| **Seto keele ja kultuuri õpe on efektiivne, koordineeritud ja tulemuslik.** |
| * Seto keele oskus noorte ja täiskasvanute seas on paranenud * Keeleõppe edendamiseks on kokku lepitud koordineeriv organisatsioon ja eestvedaja * Keele ja kultuuri õppeks on olemas õppematerjalid ning õpetajate koolitamise süsteem * Seto keele ja kultuuri õppes osalevad ka muuseumid ja raamatukogud (ürituste arv) * Lasteaedades toimuvad keelepesad * Koolides ja lasteaedades toimuvate seto keele ja kultuuriga seotud ürituste arv * Koolides lõimitakse seto keelt ja kultuuri erinevatesse õppeainetesse ja toimub aineülene koostöö |

**8.4.4 Tegevused**

1. Viia seto keele ja kultuuri õpe ühe koordineeriva organisatsiooni alla, nt Seto Instituut
2. Laiendada seto keele ja kultuuri õpet – üks setokeelne ainetund nädalas igas klassis
3. Panna koolidesse setokeelsed sildid, kasutada seto värve ja mustreid
4. Korraldada koostöös muuseumite ja raamatukogudega setokeelseid sündmusi ja võistlusi
5. Korraldada seto keele ja kultuuri õpet läbi praktiliste tegevuste, nt seto toidu päev koolides
6. Korraldada seto keele õpe noortelt noortele
7. Korraldada setokeelseid üritusi koolides ja lasteaedades
8. Korraldada täiskasvanutele seto keele kursusi
9. Kaasata leelokoore täiskasvanute keeleõppesse
10. Luua digitaalseid õppevahendeid ja materjale seto keele ja kultuuri õppimiseks

1. Rahvastikuregistri andmetel on Setomaa valla elanike arv mõnevõrra suurem (01.01.2018 oli elanikke 3556 ja 25.06.2018 oli elanikke 3508). Rahvastikuregister ja Statistikaamet kasutavad elanike arvu määramiseks erinevat metoodikat. Käesolevas dokumendis kasutatakse edaspidi Statistikaameti andmebaase, mille rahvastikustatistika põhineb üldjoontes rahvaloenduste rahvaarvul, mida loenduste vahelisel perioodil korrigeeritakse registreeritud rahvastikumuutuste – sünni- ja surmajuhtude ning elukohavahetuste (rände) andmetel ning alates 2016. a täiendatakse residentsusindeksiga. (Täpsemalt[http://pub.stat.ee/px-web.2001/ Database/Rahvastik/01Rahvastikunaitajadja\_koosseis/ 04Rahvaarv\_ja\_rahvastiku\_koosseis/RV\_021. htm](http://pub.stat.ee/px-web.2001/%20Data%20base/Rahvastik/01Rahvastikunaitajadja_koosseis/%2004Rahvaarv_ja_rahvastiku_koosseis/RV_021.%20htm) (07.05.2018)) [↑](#footnote-ref-1)
2. Rahvastikupüramiidil esitatud info kajastab ühte ajahetke, näiteks keskmisi rahvastikurühmade suurusi ühe aasta lõikes. Ühel perioodil elusalt sündinud laste arv määrab selle sünnipõlvkonna maksimaalse suuruse. Loomuliku taaste seaduspärasustest lähtuvalt see põlvkond enam kasvada ei saa ning vanuspüramiidis edasi liikudes (st vanemaks saades) saab põlvkonna suurus loomuliku taaste teel ainult kahaneda. Siiski pole surma tõenäosus täpselt ühesugune kõigis vanusrühmades (vähemalt inimpopulatsiooni puhul mitte). Seega vähendavad surmad vanusrühmade arvu erinevalt. Ka seda saab hinnata näiteks lähtuvalt rahvastikus domineerivatele surmapõhjustele, mis võivad olla vanusspetsiifilised. [↑](#footnote-ref-2)
3. 2016. aastal muutus Statistikaametis rahvastikuanalüüsi metoodika: kasutatakse residentsuse indeksit, elukohaallikana kasutatakse 2016. aastast loendusjärgse asemel rahvastikuregistrijärgset elukohta. Täpsem info Statistikaametist – http://www.stat.ee/dokumendid/399211. [↑](#footnote-ref-3)